ലോകത്ത് മറ്റൊരിടത്തുമില്ലാത്ത അപൂര്‍വ ജീവജാലങ്ങളുമായി കല്ലു കൊണ്ടൊരു കാട് | Visit Tsingy de Bemaraha National Park Madagascar\nമനോരമ ലേഖകൻ May 17, 2021 08:15 AM IST\nമഡഗാസ്കറിന്‍റെ പടിഞ്ഞാറൻ തീരത്തെ മെലാക്കി മേഖലയിൽ സ്ഥിതിചെയ്യുന്ന സിങ്കി ഡി ബെമരാഹ നാഷണൽ പാർക്ക് ലോകത്തിലെ ഏറ്റവും വൈവിധ്യമാർന്ന ഒരു വന്യജീവി ആവാസ കേന്ദ്രമാണ്. അപൂര്‍വങ്ങളില് അപൂര്‍വങ്ങളായ ജീവികളും സസ്യങ്ങളുമാണ് ഇവിടെയുള്ളത്. മഡഗാസ്കറിലുള്ള 90% ജീവജാലങ്ങളും ഭൂമിയിൽത്തന്നെ മറ്റൊരിടത്തും കാണപ്പെടാത്തതാണ്.\nഎവിടെ നോക്കിയാലും ചുണ്ണാമ്പ് കല്ലുകള് കോട്ട പോലെ ഉയര്‍ന്നു നില്‍ക്കുന്ന കാഴ്ചയാണ് ഈ നാഷണല് പാര്‍ക്കിനുള്ളിലെ ഏറ്റവും വലിയ മറ്റൊരു പ്രത്യേകത. സസ്യങ്ങള്‍ക്കിടയില് പുറ്റുകള് പോലെ ഉയര്‍ന്നു നില്‍ക്കുന്ന ഇവയുടെ ആകാശക്കാഴ്ച അതിമനോഹരമാണ്. ദ്വാരങ്ങളുള്ള ചുണ്ണാമ്പുകല്ലുകളില് മഴയുടെയും മറ്റു പ്രകൃതിപ്രതിഭാസങ്ങളുടെയും പ്രവര്‍ത്തന ഫലമായാണ് ഇവയ്ക്ക് ഇന്ന് കാണുന്ന തരത്തിലുള്ള പ്രത്യേകതരം രൂപം കൈവന്നത്. വളരെ സങ്കീർണ്ണവും അപൂർവവുമാണ് ഈ രൂപങ്ങള്.\nമഡഗാസ്കറിന് പുറത്ത് ഇതിനു സമാനമായ രൂപങ്ങള് കാണപ്പെടുന്നത് വളരെ കുറവാണ്. ഭൂഗർഭജലം വലിയ ചുണ്ണാമ്പുകല്ലുകളിലേക്ക് പ്രവേശിച്ച് അവയുടെ പലഭാഗങ്ങളും അലിഞ്ഞു പോയിരിക്കാം എന്ന് ഗവേഷകര് വിശ്വസിക്കുന്നു. ഇങ്ങനെ 120 മീറ്റർ വരെ ഉയരമുള്ള ഘടനകള് ഇവിടെ കാണാം. ഇവയ്ക്കുള്ളിലൂടെ കടന്നു പോവുക എന്നത് ബുദ്ധിമുട്ടേറിയ കാര്യമാണ്. പാര്‍ക്കിന്‍റെ പേരു തന്നെ വന്നത് അങ്ങനെയാണെന്ന് പറയാം; 'സിങ്കി' എന്നാല് മഡഗാസ്കറിന്‍റെ പ്രാദേശിക ഭാഷയായ മലഗാസിയില് 'നഗ്നപാദങ്ങള് കൊണ്ട് നടക്കാനാവാത്ത സ്ഥലം' എന്നാണര്‍ത്ഥം.\nBy Dennis van de Water/shutterstock\nഈ ചുണ്ണാമ്പുകല്ലുകള് പല പല തട്ടുകളായാണ് കാണപ്പെടുന്നത്. ഓരോ തട്ടിലും ഓരോ തരം ജീവികള് വസിക്കുന്നു. ഏറ്റവും ഉയർന്ന സ്ഥലങ്ങളില് താപനില പലപ്പോഴും മുപ്പതു ഡിഗ്രിയിൽ കൂടുതലായിരിക്കും. ഇത്തരം സവിശേഷതകള് അതിജീവിക്കാന് കഴിവുള്ള ജീവജാലങ്ങള് മാത്രമാണ് ഇവിടെ കാണപ്പെടുന്നത്.\nവെളുത്ത രോമങ്ങളുള്ള 'ഡെക്കന്‍റെ സിഫാക്ക' എന്നയിനം ലെമറുകൾ പാറക്കെട്ടുകളെ ഹൈവേയായി ഉപയോഗിക്കുന്നു. ഒരു മരത്തില് നിന്നും മറ്റൊന്നിലേക്ക് സഞ്ചരിക്കാനായി അവ ഈ കല്‍ഘടനകള് ഉപയോഗിക്കുന്നു. മഡഗാസ്കറിന്‍റെ ഏറ്റവും വലിയ സവിശേഷതയാണ് ലെമറുകള്. 30-ലധികം വ്യത്യസ്ത ഇനം ലെമറുകൾ ഇവിടെ കാണപ്പെടുന്നു.\nമൊറോണ്ടോവ പട്ടണത്തിൽ നിന്ന് റോഡ് മാർഗം സിങ്കി ഡി ബെമരാഹ നാഷണൽ പാർക്കിലേക്ക് പ്രവേശിക്കാം. ഏപ്രിൽ മുതൽ നവംബർ വരെയുള്ള സമയത്താണ് ഇവിടെ സന്ദര്‍ശകരെ അനുവദിക്കുന്നത്. ഗ്രേറ്റ് സിങ്കി, ലിറ്റിൽ സിങ്കി, സിങ്കി ഡി ബെമാരാഹ പ്രകൃതി സംരക്ഷണ കേന്ദ്രം എന്നിങ്ങനെ മൂന്നു പ്രദേശങ്ങള് ഒരുമിച്ചാണ് സിങ്കി ഡി ബെമരാഹ നാഷണൽ പാർക്ക് എന്ന് വിളിക്കുന്നത്. യുനെസ്കോയുടെ ലോക പൈതൃക സ്ഥലങ്ങളില് ഒന്നു കൂടിയാണ് ഇത്.\nEnglish Summary: Tsingy de Bemaraha National Park


Andrea , Anjali Roped in for Mammootty's Tamil Movie with Ram - Malayalam Filmibeat\nമമ്മൂട്ടിയ്‌ക്കൊപ്പം കോളിവുഡില് രണ്ട് ഹോട്ട് സുന്ദരികള്!\n| Published: Sunday, March 1, 2015, 16:36 [IST]\nമമ്മൂട്ടി വീണ്ടും തമിഴകത്തേയ്ക്ക് പോകുന്നു എന്നത് നേരത്തെ ഫില്‍മിബീറ്റ് റിപ്പോര്‍ട്ട് ചെയ്തതാണ്. പക്ഷെ സിനിമയുടെ പേരിനെ കുറിച്ചോ മറ്റ് കഥാപാത്രങ്ങളെ കുറിച്ചോ വിവരമൊന്നും അന്ന് ലഭിച്ചിരുന്നില്ല. പേരിനെ കുറിച്ച് ഇപ്പോഴും വിവരം ലഭിച്ചില്ലെങ്കിലും ചിത്രത്തിലെ നായികമാരുടെ പേര് കിട്ടി.\nകോളിവുഡിലെ ഹോട്ട് സുന്ദരികളായ അഞ്ജലിയും ആന്‍ഡ്രിയ ജെര്‍മിയയുമാണത്രെ റാം സംവിധാനം ചെയ്യുന്ന തമിഴ് ചിത്രത്തില് മമ്മൂട്ടിയുടെ നായികമാരായി എത്തുന്നത്. മറ്റ് കഥാപാത്രങ്ങളെ സംബന്ധിച്ച വിവരം ലഭ്യമായി വരുന്നതേയുള്ളൂ.\nയുവന് ശങ്കര് രാജ സംഗീതസംവിധാനം നിര്‍വഹിയ്ക്കുന്ന ചിത്രത്തിന്റെ ഷൂട്ടിങ് അടുത്ത മാസം ആരംഭിയ്ക്കു. 2007 ല് പുറത്തിറങ്ങിയ കട്ടറദു തമിഴ് എന്ന ചിത്രത്തിലൂടെയാണ് റാം വെള്ളിത്തിരയിലെത്തിയത്. അഞ്ജലിയായിരുന്നു ഈ ചിത്രത്തിലെ നായിക. തങ്ക മീന്‍കള് എന്ന രണ്ടാമത്തെ ചിത്രത്തിന് ദേശീയതലത്തില് മൂന്ന് പുരസ്‌കാരങ്ങള് ലഭിച്ചു. ഇപ്പോള് താരമണി എന്ന പുതിയ ചിത്രത്തിന്റെ ഷൂട്ടിങ് തിരക്കിലാണ് റാം.\nStory first published: Sunday, March 1, 2015, 16:36 [IST]


Young players to watch in Fifa world cup 2018: ഫിഫ ലോകകപ്പ് : മികവ് തെളിയിക്കാന് ഒരുങ്ങുന്ന യുവതാരങ്ങള് ഇവരാണ്\nPlayers To Watch In Fifa World Cup Russia\nറഷ്യയില് നടക്കുന്ന ലോകകപ്പില് മികവ് തെളിയിക്കാന് ഒരുങ്ങുന്ന താരങ്ങള് ആരൊക്കെയെന്ന് പരിശോധിക്കുകയാണ് ഇവിടെ\nMay 17, 2018 10:39:05 am\nമോസ്കോ: ലോകത്തെ ഏറ്റവും വലിയ കായികമേളകളില് ഒന്നാണ് ഫിഫ ലോകകപ്പ്. ലോക ഫുട്ബോളിന്റെ മാമാങ്കമായ ഓരോ ലോകകപ്പും ആരാധകരുടെ വര്‍ഷങ്ങള് നീണ്ട കാത്തിരിപ്പാണ്. താരങ്ങളെ സംബന്ധിച്ചും കാര്യങ്ങള് വ്യത്യസ്തമല്ല. ഓരോ ലോകകപ്പിലും തങ്ങളുടെ മികവ് കൊണ്ട് എതിര്‍ടീമിന്റെ പോലും പ്രീതി പിടിച്ചുപറ്റാറുള്ള താരങ്ങളുണ്ട്. തങ്ങളുടെ കരിയര് പടുത്തുയര്‍ത്തി തുടങ്ങുന്ന യുവതാരങ്ങളെ കണ്ടെത്താനുള്ള ഒരു വേദി കൂടിയാണിത്. ബ്രസീലില് നടന്ന കഴിഞ്ഞ ലോകകപ്പിലെ ഏറ്റവും മികച്ച കണ്ടെത്തല് കൊളംബിയന് താരം ഹേമസ് റോഡ്രിഗസ് ആണെങ്കില് ഈ വര്‍ഷം അത് മറ്റാരെങ്കിലുമാണ്.\nറഷ്യയില് നടക്കുന്ന ലോകകപ്പില് മികവ് തെളിയിക്കാന് ഒരുങ്ങുന്ന താരങ്ങള് ആരൊക്കെയെന്ന് പരിശോധിക്കുകയാണ് ഇവിടെ :\nകഴിഞ്ഞ ലോകകപ്പിലേറ്റ നാണംകെട്ട പരാജയങ്ങള്‍ക്ക് പകരം വീട്ടാന് തന്നെയാണ് കാനറിപ്പട ഇത്തവണ ഇറങ്ങുന്നത്. സൂപ്പര് താരം നെയ്മറും ഡഗ്ലസ് കോസ്റ്റയും റോബര്‍ട്ടോ ഫെര്‍മിനോയും അടങ്ങുന്ന അനുഭവസമ്പന്നരായുള്ള അക്രമനിരയിലെ യുവതുര്‍ക്കിയാണ് ഗാബ്രിയേല് ജീസസ്.\n2016ല് ഇംഗ്ലീഷ് ക്ലബ്ബായ മാഞ്ചസ്റ്റര് സിറ്റിയിലേക്കെത്തിയ ഈ ഇരുപത്തിയൊന്നുകാരന് ഈ സീസണില് അടിച്ചുകൂട്ടിയത് 17 ഗോളുകളാണ്. മുന്നേറ്റനിരയില് വിവിധ പൊസിഷനുകളില് കളിക്കാനാകും എന്നതാണ് ജീസസിന് ബ്രസീലിന്റെ ആദ്യ പതിനൊന്നില് സ്ഥാനമുറപ്പാക്കുന്ന ഘടകം. വേഗതയും മികച്ച ഫിനിഷിങ്ങും കൈമുതലായുള്ള ജീസസിനെ സാക്ഷാല് റൊണാള്‍ഡോ വിശേഷിപ്പിച്ചത് ‘ബ്രസീലിയന് ഫുട്ബോളിന്റെ ഭാവി’ എന്നാണ്. വരുന്ന ലോകകപ്പില് കാനറികളുടെ ജീസസ് കടാക്ഷിക്കും എന്ന് തന്നെയാണ് ബ്രസീലിയന് ആരാധകരുടെയും പ്രതീക്ഷ.\n1998ല് ലോകകപ്പ് ജയിച്ച ഫ്രഞ്ച് ടീമിന്റെ ചരടുനീക്കങ്ങള് പലതും ആരംഭിച്ചത് ഇടത് വിങ്ങിലായിരുന്നു. പുള് ബാക്ക് ലിസരസുവും സിദാനും തമ്മിലുള്ള പന്ത് കൈമാറ്റങ്ങള് എതിരാളികള്‍ക്ക് ഭീഷണിയായിരുന്നു. അത്തരത്തിലൊരു പ്ലേമേക്കറാണ് ഇത്തവണ ഫ്രാന്‍സിന്റെ ടീമില് ശ്രദ്ധേയമാകാന് പോകുന്ന ബെഞ്ചമിന് മെന്‍ഡി.\nഫ്രഞ്ച് ലീഗ് ജേതാക്കളായ മോണാകോയുടെ തുറുപ്പ്ചീട്ടായിരുന്നു വേഗതയും കരുത്തും സാങ്കേതിക തികവും കൈമുതലായുള്ള മെന്‍ഡി. ഈ സീസണില് മാഞ്ചസ്റ്റര് സിറ്റിയിലേക്ക് ചേക്കേറിയെങ്കിലും പരുക്ക് കാരണം കുറച്ച് കളികളില് മാത്രമാണ് ഇറങ്ങാനായത്. അറ്റാക്കിങ് സ്വഭാവമുള്ള മെന്‍ഡി ഏതൊരു ടീമിനും ഭീഷണിയാണ്.\nആന്‍ഡ്രിയസ് ഇനിയെസ്റ്റ, ഇസ്കോ, തിയാഗോ അല്‍കാൻട്ര, കോകെ തുടങ്ങി ഏറ്റവും ശക്തമായൊരു മധ്യനിരയുമായാണ് സ്‌പെയിന് റഷ്യയിലേക്ക് വണ്ടി കയറുക. കുഞ്ഞു പാസുകളില് കളി രൂപപ്പെടുത്തുന്ന ടിക്കി ടാക്കയുടെ തമ്പുരാക്കന്മാര്‍ക്ക് മികച്ച മുതൽക്കൂട്ടാകാന് പോകുന്ന താരമാണ് മാര്‍ക്കോ അസെന്‍സിയോ.\nറയല് മാഡ്രിഡിന്റെ ആദ്യ ഇലവനില് സ്ഥിരക്കാരനായി കഴിഞ്ഞ ഈ ഇരുപത്തിരണ്ടുകാരന് അറ്റാക്കിങ് മിഡ്ഫീല്‍ഡ്, ഫാള്‍സ്9റോളുകളിലും തിളങ്ങാനാകും. പാസിങ്ങും വേഗതയും ഷോട്ടുകള് കണ്ടെത്താനുള്ള മിടുക്കുമാണ് ഈ ഇരുപത്തിരണ്ടുകാരനെ ശ്രദ്ധേയമാക്കുന്ന ഘടകങ്ങള്.\nകപ്പ് നിലനിര്‍ത്തുക എന്നത് തന്നെയാകും ജര്‍മനിയുടെ ലക്ഷ്യം. അതിന് പര്യാപ്തമായ ചേരുവകളെല്ലാമുള്ള ടീമാണ് ജര്‍മനി. മികവുറ്റ ഒട്ടേറെ താരങ്ങള് ഉള്ള ജര്‍മന് സ്ക്വാഡില് ഏറെ പ്രതീക്ഷ പുലര്‍ത്താവുന്ന താരമാണ് ലെറോയ് സനേ. മാഞ്ചസ്റ്റര് സിറ്റിയുടെ വിങ്ങുകളില് വേഗത കൂട്ടുന്ന ഇരുപത്തിരണ്ടുകാരന് ഇത് കന്നി ലോകകപ്പാണ്.\nലോകത്തെ ഏറ്റവും മികച്ച താരമാകാനുള്ള കഴിവുണ്ട് സനേയ്ക്ക് എന്നാണ് സിറ്റി മാനേജര് പെപ്പ് ഗാര്‍ഡിയോള വിശേഷിപ്പിച്ചത്. വേഗതയോടൊപ്പം തന്നെ അവസരങ്ങള് ഒരുക്കുന്നതിലുമുള്ള മിടുക്ക് സനേയ്ക്ക് ജര്‍മന് പതിനൊന്നില് ഇടംനേടി കൊടുക്കും എന്ന് തന്നെ പ്രതീക്ഷിക്കാം.\nസൂപ്പര് താരം നെയ്മറിന്റെ ക്ലബ് മാറ്റത്തിന് പിന്നാലെ ബാഴ്സലോണ സ്വന്തമാക്കിയ താരമാണ് ഡംമ്പെലെ. ആദ്യ സീസണില് തന്നെ ഈ ഇരുപത്തിയൊന്നുകാരന് ബാഴ്സലോണയില് പുറത്തെടുത്ത കളി മികവ് തന്നെ മതി ഡംമ്പെലെയുടെ മികവ് മനസിലാക്കാന്.\nകരുത്തും സാങ്കേതിക വേഗതയും കൈമുതലാക്കിയ ഈ മുന്നേറ്റതാരം ഗോളുകള് കണ്ടെത്തുന്നതോടൊപ്പം തന്നെ ഗോളുകള് സൃഷ്ടിക്കുന്നതിലും മിടുക്കനാണ്. ഗ്രീസ്മാനും ജിറോഡും അടങ്ങുന്ന അനുഭവസ്ഥരായ മുന്നേറ്റതാരങ്ങള്‍ക്ക് കടുത്ത മൽസരമാകും ഈ യുവതുര്‍ക്കി എന്നതില് സംശയമില്ല.\nലോകകപ്പ് നിലനിര്‍ത്തേണ്ട ജര്‍മനിയുടെ ഏറ്റവും മികച്ച സ്ട്രൈക്കര് ആരാണ് എന്ന ചോദ്യത്തിന് ഒരുത്തരം മാത്രമേ ഉള്ളൂ. ആര്‍ബി ലെയ്പ്സിഗ് താരം ടിമോ വെര്‍ണര് ആണിത്. കഴിഞ്ഞ രണ്ട് സീസണിലും 22 ഗോളുകള് വീതം നേടിയ ഈ ഇരുപത്തിരണ്ടുകാരന് ജര്‍മനിയുടെ ജഴ്സിയിലും മികച്ച പ്രകടനമാണ് കാഴ്ചവച്ചിട്ടുള്ളത്.\nകൃത്യമായ സ്ഥലങ്ങളില് നിന്ന് പന്ത് കണ്ടെത്താനും മികച്ച രീതിയില് ഫിനിഷ് ചെയ്യുവാനും വെര്‍ണറോളം മികവുള്ള താരങ്ങള് വിരളം. ഗോള് സ്കോര് ചെയ്യുന്നതോടൊപ്പം മറ്റുള്ളവര്‍ക്ക് അവസരമുണ്ടാക്കാനും വെര്‍ണര് മിടുക്കനാണ്.\nചാമ്പ്യന്‍സ് ലീഗില് ബാഴ്‌സലോണയെ ഞെട്ടിച്ച ഇറ്റാലിയന് ക്ലബ് എഎസ് റോമയുടെ വല കാത്തത് അലിസണ് ബെക്കറാണ്. വന്‍കിട ക്ലബ്ബുകളെല്ലാം കണ്ണ് നട്ടിരിക്കുന്ന ആലിസണാകും കാനറികളുടെ വല കാക്കുക.\nഇരുപത്തിയഞ്ചുകാരനായ ആലിസണിന്റെ ആദ്യ ലോകകപ്പാണ് ഇത്. കാനറികളെ ഗോള് വഴങ്ങാതെ കാക്കുന്ന ആലിസണ് ലോകകപ്പിന്റെ കാവലാളാകുമോ എന്ന് കണ്ടറിയാം.\nTags: FIFA, FIFA Football World Cup 2018, Football, World Cup


ലിമിറ്റഡ് എഡിഷന് മോഡല് ഹോണ്ട വിപണിയിൽ - Rashtrabhoomi\nMay 31, 2019 May 31, 2019 RB News Desk\nലിമിറ്റഡ് എഡിഷന് മോഡലുമായി ഹോണ്ട , ആക്ടീവ5ജിയുടെ പുതിയ ലിമിറ്റഡ് എഡിഷന് മോഡല് ഹോണ്ട പുറത്തിറക്കി. പത്ത് മാറ്റങ്ങള് ഉള്‍ക്കൊള്ളിച്ചാണ് ലിമിറ്റഡ് എഡിഷന്റെ വരവ്. പുറംമോടിയിലെ ഡിസൈനില് മാത്രമാണ് മാറ്റങ്ങള്.\nകൂടാതെ പേള് വൈറ്റ്-മാറ്റ് സില്‍വര്, സില്‍വര് മെറ്റാലിക്-പേള് ബ്ലാക്ക് എന്നീ രണ്ട് ഡ്യുവല് ടോണ് നിറങ്ങളിലാണ് എഡിഷന് ലഭ്യമാവുക. 55,032 രൂപയാണ് വാഹനത്തിന്റെ ഡല്‍ഹി എക്‌സ്‌ഷോറൂം വില.\nപുതിയ ഗ്രാഫിക്‌സ്, ബ്ലാക്ക് വീല് റിം, ക്രോം മഫ്‌ളര് കവര്, ബ്ലാക്ക്ഡ് ഔട്ട് എന്‍ജിന്, ഇന്റീരിയര് കവര്, കോണ്‍ട്രാസ്റ്റിങ് സീറ്റ്, കളേര്‍ഡ് ഗ്രാബ് റെയില് എന്നിവയാണ് ലിമിറ്റഡ് എഡിഷനിലെ പ്രധാന പ്രത്യേകതകള്.\nകൂടാതെ ലിമിറ്റഡ് ലിമിറ്റഡ് എഡിഷന് ബാഡ്ജിങും പുതിയ ആക്ടീവയെ വ്യത്യസ്തമാക്കും. മെക്കാനിക്കല് ഫീച്ചേഴ്‌സില് യാതൊരു മാറ്റവുമില്ല. റഗുലര് ആക്ടീവ 5ജിയിലെ 8 ബിഎച്ച്പി പവറും9എന്‍എം ടോര്‍ക്കുമേകുന്ന 109.2 സിസി സിംഗില് സിലിണ്ടര് എയര്‍കൂള്‍ഡ് എന്‍ജിനാണ് പുതിയ ലിമിറ്റഡ് എഡിഷനും കരുത്തേകുന്നത്.\nജാവയെ സ്വന്തമാക്കി മലയാളികളുടെ പ്രിയതാരം ഉണ്ണി മുകുന്ദൻ\nലോകകപ്പിന് വേണ്ടി ഡേവിഡ് വാര്‍ണര് അനുയോജ്യമെന്ന് വിശ്വസിക്കുന്നുവെന്ന് ഓസ്‌ട്രേലിയ


Homeമധ്യകാല ഇന്ത്യMedieval India: Questions and Answers | Study Notes (Chapter 01)\nMedieval India: Questions and Answers | Study Notes (Chapter 01)\nPSC WINNERS 10:49 PM\n(അദ്ധ്യായം - 01)\nസി.ഇ അഞ്ചാം നുറ്റാണ്ടുമുതൽ സി.ഇ പതിഞ്ചാം നുറ്റാണ്ടുവരെയുള്ള കാലഘട്ടത്തെയാണ് മധ്യകാലഘട്ടം എന്ന് വിശേഷിപ്പിക്കുന്നത്. എന്നാൽ ലോകത്തിന്റെ എല്ലാ ഭാഗങ്ങളിലും മധ്യകാലഘട്ടം ഒരേ കാലയളവിലായിരുന്നില്ല. മധ്യകാലലോകത്തിന്റെ രാഷ്ട്രീയ ഘടന സമാനമായിരുന്നെങ്കിലും അധികാര രൂപങ്ങളിൽ വ്യത്യസ്തത കാണുന്നുണ്ട്. യൂറോപ്പ്, ഏഷ്യ, ആഫ്രിക്ക, അമേരിക്ക എന്നിവിടങ്ങളിൽ വിവിധ അധികാര രൂപങ്ങൾ മധ്യകാലഘട്ടത്തിൽ നിലനിന്നിരുന്നു.\nഇന്ത്യയിലെ മധ്യകാലഘട്ടം ചരിത്രപരമായും, സാംസ്കാരികമായും സംഭവ ബഹുലമായിരുന്നു. ദക്ഷിണേന്ത്യ യുടെ ചരിത്രത്തിലെ മഹാമേരുവായിരുന്ന കൃഷ്ണദേവരായര്, മറാഠ ചരിത്രത്തിലെ ഏറ്റവും ശക്തനായിരുന്ന ശിവജി എന്നിവരെക്കുറിച്ചും ബാഹ്മനി, ഡെക്കാണ്, ഡൽഹി സുല്‍ത്താനേറ്റുകളെക്കുറിച്ചും മാറാത്ത ചരിത്രത്തില് സംഭവബഹുലമായ ഒരു അധ്യായം എഴുതിച്ചേര്‍ത്ത പേഷ്യമാരെക്കുറിച്ചും വിശദമായി ഇവിടെ പഠിക്കാം.\nPSC +2 Level Questions and Answers\nഏത് മത്സര പരീക്ഷയ്ക്കും ആവശ്യമായ, ഈ വസ്തുതകളുമായി ബന്ധപ്പെട്ട മുഴുവൻ വിവരങ്ങളും ഈ പഠനകുറിപ്പുകളിലും അനുബന്ധമായി നൽകിയിരിക്കുന്ന ചോദ്യോത്തരങ്ങളിലുമുണ്ട്.\n* തെക്കേ ഇന്ത്യയിലെ ഡെക്കാണ് പ്രദേശത്ത് പതിനാലൂ മുതല് പതിനാറ് ശതകങ്ങളില് നിലനിന്നിരുന്ന സാമ്രാജ്യമായിരുന്നു വിജയ നഗര സാമ്രാജ്യം.\n* വിജയനഗരം എന്നത് തലസ്ഥാനത്തിന്റെയും സാമ്രാജ്യത്തിന്റെയും ഭാഗമായിരുന്നു.\n* ഇന്നത്തെ കര്‍ണാടകത്തിലെ ഹംപിയിലാണ് വിജയ നഗരത്തിന്റെ അവശിഷ്ടങ്ങള് കാണാന് സാധിക്കുന്നത്. യുനെസ്കോയുടെ ലോക പൈതൃകങ്ങളില് ഒന്നാണിത്.\n* വിജയനഗരത്തെക്കുറിച്ച് പ്രതിപാദിക്കുന്ന വിദേശസഞ്ചാരികളാണ് ഡൊമിങോ പയസ്, ഫെര്‍ണോ ന്യൂനസ്, അബ്ദൂര് റസാഖ്, ഇബിന് ബത്തുത്ത എന്നിവര്.\n* 1336-ല് ഹരിഹരന് ഒന്നാമന്, ബുക്കന് ഒന്നാമന് എന്നിവരാണ് വിജയ നഗരം സ്ഥാപിച്ചത്. സംഗമ, സലുവ, തുളുവ, അരവിഡു എന്നിവയാണ് വിജയനഗരത്തിലെ രാജവംശങ്ങള്.\n📌വിജയനഗരവംശങ്ങളും - സ്ഥാപകരും\n* സംഗമ - ബുക്കന്, ഹരിഹരന്\n* സലുവ - നരസിംഹ സലുവ\n* തൂളുവ- വീരനരസിംഹന്\n* അരവിഡു - തിരുമല\n📌വിദേശ സഞ്ചാരികളും - വിജയനഗരത്തിലെ രാജാക്കന്‍മാരും\n* നിക്കോളോ കോണ്ടി - ദേവരായ ഒന്നാമന്\n* അബ്ദൂര് റസാഖ് - ദേവരായ രണ്ടാമന്\n* അതനേഷ്യസ് നിക്തിന് - വിരൂപാക്ഷ രണ്ടാമന്\n* ലുഡ് വിക്കോ വര്‍ത്തേമ - കൃഷ്ണദേവരായര്\n* ദുവാര്‍ത്തെ ബര്‍ബോസ - കൃഷ്ണദേവരായര്\n* ഡൊമിങോ പയസ് - കൃഷ്ണദേവരായര്\n* ഫെര്‍ണോ ന്യുനസ് - അച്യുതരായര്\n* സിസറോ ഫ്രെഡിറിക്കോ - സദാശിവ\n* പെട്രെ ഡെല്ല വെല്ലി - രാമദേവരായ രണ്ടാമന്\n* ഹരിഹരന്റെയും ബുക്കന്റെയും ഗുരുവായിരുന്നു വിദ്യാരണ്യ. ഇദ്ദേഹത്തിന്റെ ശിക്ഷണവും സഹായവുമാണ് വിജയനഗര സാമ്രാജ്യം സ്ഥാപിക്കുന്നതിന് സഹായകമായത്.\n* സംഗമയുടെ പുത്രന്മാരായതിനാല് ഇവര് സ്ഥാപിച്ച വംശം സംഗമ വംശം എന്നറിയപ്പെട്ടു.\n* മുഹമ്മദ് ബിന് തുഗ്ലക് ഡല്‍ഹി സുല്‍ത്താനായിരിക്കെയാണ് വിജയനഗരം സ്ഥാപിക്കപ്പെട്ടത്. ഏറെതാമസിയാതെ ബാഹ്മനി സുല്‍ത്തേനേറ്റും സ്ഥാപിക്കപ്പെട്ടു.\n* ബാഹ്മനി സുല്‍ത്താന് അലാവുദ്ദീന്റെ ആക്രമണങ്ങളെ ഹരിഹരനും ബുക്കനും ചെറുത്തുനിന്നു.\n* ബുക്കന്റെയും പിന്നീട് സിംഹാസനത്തിലിരുന്ന പുത്രന് ഹരിഹരന് രണ്ടാമന്റെയും വാഴ്ചക്കാലത്ത്‌വിജയനഗരം അതിവിസ്തൃതമായി.\n* 1406 മുതല് 1422 വരെ ഭരിച്ച ബുക്കന് രണ്ടാമന്റെ ഭരണകാലത്താണ് സഹോദരന് ദേവരായ ഒന്നാമന് തുംഗഭ്രദാനദിയില് അണക്കെട്ട് പണിത് നഗരത്തിലേക്ക് ജലം കൊണ്ടുവന്നത്.\n* ഒരു സമാധാന ഉടമ്പടി പ്രകാരം ദേവരായ ഒന്നാമന്റെ പുത്രിയെ ഫിറോസ് ഷായ്ക്ക് വിവാഹം ചെയ്തുകൊടുക്കുകയുണ്ടായി.\n* 1426-ല് ദേവരായ രണ്ടാമന് കിരീടമണിഞ്ഞു. തെക്ക് ശ്രീലങ്ക മുതല് വടക്ക് ഗുല്‍ബര്‍ഗ വരെയും കിഴക്ക് ഒഡിഷ മുതല് പടിഞ്ഞാറ് മലബാര്‍വരെയും അദ്ദേഹത്തിന്റെ സാമ്രാജ്യം വ്യാപിച്ചിരുന്നതായി പറയപ്പെടുന്നു.\n* സംഗമ വംശത്തിന്റെ അവസാന വര്‍ഷങ്ങളിലാണ് ബാഹ്മനി സുല്‍ത്തേനേറ്റ് വിഘടിച്ച് ഡല്‍ഹി സുല്‍ത്താനേറ്റുകള് രൂപംകൊണ്ടത്.\n* അവസാനത്തെ സംഗമ രാജാവായ വിരുപാക്ഷന് ദുര്‍ബലനായിരുന്നു. അദ്ദേഹത്തെ അധികാര ത്തില്‍നിന്ന് നീക്കി 1486-ല് സലുവ നരസിംഹ\n* അധികാരം തട്ടിയെടുത്തതിനാല് സലുവ നരസിംഹയ്ക്ക് ഏറെ എതിര്‍പ്പുകള് നേരിടേണ്ടിവന്നു. പക്ഷേ, സമര്‍ഥനായ ഭരണാധികാരിയായതിനാല് അദ്ദേഹം അതിനെയൊക്കെ അതിജീവിച്ചു.\n* 1491-ല് രണ്ടു പുത്രന്‍മാരുടെ ചുമതല നരസ നായകയെ ഏല്‍പിച്ച് നരസിംഹ നിര്യാതനായി. ഇളയപുത്രന് സലുവ ഇമ്മഡി നരസിംഹ രാജപദവിയേറ്റു. പക്ഷേ, യഥാര്‍ഥത്തില് അധികാരം കൈയാളിയത് നരസനായക ആയിരുന്നു.\n* നരസ നായക കൃഷ്ണ-തുംഗഭ്ര നദികള്‍ക്കിടയിലുള്ള റെയ് ചൂർ തുരുത്ത് വീണ്ടെടുത്തു. സലൂവ നരസിംഹ തുടങ്ങിവച്ചിരുന്ന പല കാര്യങ്ങളും നരസ നായക പൂര്‍ത്തിയാക്കി.\n* 1503-ല് നരസ നായക അത്തരിച്ചു. മുത്തപുത്രന് വീര നരസിംഹ മന്ത്രിസ്ഥാനമേറ്റു.\n* 1505-ല് സലുവ ഇമ്മഡി നരസിംഹ നായക കൊല്ലപ്പെട്ടു. വീര നരസിംഹ സ്വയം രാജാവായി പ്രഖ്യാപിച്ചു. അതൊടെ തുളുവ വാഴ്ചയ്ക്ക് തുടക്കമായി.\n* നരസ നായകയ്ക്ക് നാല് പുത്രന്‍മാര് ഉണ്ടായിരുന്നു. മൂത്തപുത്രന് വീര നരസിംഹ നാലൂവര്‍ഷം ഭരിച്ചു. ഇക്കാലത്ത് പോര്‍ച്ചുഗീസുകാരുമായി സഖ്യം ചെയ്‌തു.\n* 1509-ല് വീര നരസിംഹ മരണമടഞ്ഞപ്പോള് സഹോദരന് കൃഷ്ണദേവരായര് കിരീടമണിഞ്ഞു. തുളൂവ വംശത്തിലെ മാത്രമല്ല, വിജയ നഗരത്തിലെ തന്നെ ഏറ്റവും പ്രഗല്ഭനായ ഭരണാധികാരിയായി വിലയിരുത്തപ്പെടുന്നത് കൃഷ്ണദേവരായരാണ്.\n* ബാഹ്മനി ആക്രമണങ്ങളെ പ്രതിരോധിക്കാന് പോര്‍ച്ചുഗീസുകാര് കൃഷ്ണദേവരായരെ സഹായിച്ചു.\n* ബിദാര്, പെനുഗോണ്ട, ശിവസമുദ്രം, ഉദയഗിരി എന്നിവയെ കൃഷ്ണദേവരായര് ആക്രമിച്ച് കീഴടക്കി.\n* ദക്ഷിണേന്ത്യ മുഴുവന് ഒരു കുടക്കീഴില് കൊണ്ടുവന്നത് കൃഷ്ണദേവരായരാണ്.\n* അഷ്ടദിഗ്ഗജങ്ങള് എന്നു പേരായ പണ്ഡിതന്‍മാര് കൃഷ്ണദേവരായരുടെ സദസ്സിനെ അലങ്കരിച്ചിരുന്നു.\n* അഷ്ടദിഗ്ഗജങ്ങളില് ഏറ്റവും പ്രമുഖന് അല്ലസ്സാനി പെദണ്ണ ആയിരുന്നു. മനുചരിതം ഇദ്ദേഹത്തിന്റെ രചനയാണ്.\n* കൃഷ്ണദേവരായര് അല്ലസാനിപെദണ്ണയിക്ക് ആന്ധ്ര കവിതാ പിതാമഹന് എന്ന ബഹുമതി നല്‍കി.\n* അഷ്ടദിഗ്ഗജങ്ങളില് ഒരാളായിരുന്ന തെന്നാലി രാമനാണ് പാണ്ഡുരംഗമാഹാത്മ്യം രചിച്ചത്.\n* കൃഷ്ണദേവരായര് രചിച്ച ആമുക്തമാല്യദ എന്ന കാവ്യം രാജധര്‍മത്തെയും ഭരണത്രന്ത്രത്തെയും കുറിച്ച് പ്രതിപാദിക്കുന്നു.\n* തെലുങ്ക് സാഹിത്യത്തിന്റെ സുവര്‍ണകാലം എന്നറിയപ്പെടുന്നത് കൃഷ്ണദേവരായരുടെ കാലഘട്ടമാണ്.\n* വിജയനഗരം റോമിനെക്കാള് മഹത്തരമാണെന്നും കൃഷ്ണദേവരായര് കുറ്റമറ്റ ഭരണാധികാരിയാണെന്നും രേഖപ്പെടുത്തിയ പോര്‍ച്ചുഗീസ് സഞ്ചാരിയാണ്\n* കൃഷ്ണദേവരായരുടെ സമകാലികനായിരുന്ന മുഗള് ചക്രവര്‍ത്തി ബാബറാണ്.\n* 1529-ല് കൃഷ്ണദേവരായര് മരണമടഞ്ഞപ്പോള് സഹോദരന് അച്യുതരായര് ഭരണാധികാരിയായി.\n* കുടുംബ വഴക്കുകള് കാരണം തുളുവ വംശത്തിന് തളര്‍ച്ച സംഭവിച്ചു.\n* കൃഷ്ണദേവരായരുടെ മകളുടെ ഭര്‍ത്താവ് ആയിരുന്ന രാമരായര് അച്യുതരായര്‍ക്കെതിരെ പല ഗുഡാലോചനകളും നടത്തി. ഇത് ഡെക്കാണ് സുല്‍ത്താനേറ്റുകള്‍ക്ക് വിജയ നഗരത്തിന്റെ ആഭ്യന്തര കാര്യങ്ങളില് ഇടപെടാന് അവസരം നല്‍കി.\n* ബീജാപ്പൂർ സൈനികരുടെ സഹായത്തോടെ രാമരായ, അച്യുതരായരെ തടവിലാക്കി, സദാശിവയുടെ പേരില് ഭരണം നടത്താന് ശ്രമിച്ചു. തര്‍ക്കം പരിഹരിക്കാനെത്തിയത് ബീജാപ്പൂർ സുല്‍ത്താനാണ്. അച്യുതരായര്‍ക്ക് രാജപദവിയും സദാശിവയ്ക്ക് സ്വന്തം പ്രവിശ്യകളില് സ്വയം\nഭരണവും എന്ന് തീരുമാനിക്കപ്പെട്ടു.\n* 1542-ല് അച്യുതരായര് മരിക്കുംവരെ ഈ അവസ്ഥ തുടര്‍ന്നു.\n* അച്യുത രായരുടെ മരണശേഷം പ്രായപൂര്‍ത്തിയാകാത്ത പുത്രന് ചിന്ന വെങ്കിട (വെങ്കിട ഒന്നാമന്) രാജാവായി. അമ്മാവനായ സലകം തിമ്മ റീജന്റുമായി.\n* ബീജപ്പൂര് സുല്‍ത്താന്റെ ആക്രമണത്തില് വെങ്കിട ഒന്നാമനും മറ്റു രാജകുടുംബാംഗങ്ങളും കൊല്ലപ്പെട്ടു.\n* സലകം തിമ്മയെ രാജാവായി അംഗീകരിച്ച ജനങ്ങള് ബീജാപ്പൂർ സുല്‍ത്താനെ തുരത്തിയോടിച്ചു. ദുര്‍ഭരണം നടത്തിയ സലകം തിമ്മയെ വധിച്ച് രാമരായര് സദാശിവയെ രാജാവായി വാഴിച്ചു. എന്നാല്, യഥാര്‍ഥ\nഅധികാരം രാമരായരുടെ കൈകളിലായിരുന്നു.\n* സദാശിവയുടെ പേരില് ഭരണം നടത്തിയിരുന്ന രാമരായര് സ്വേച്ഛാധിപതിയും കൂടില ബുദ്ധിയുമായിരുന്നു. സ്വാര്‍ഥ താല്‍പര്യങ്ങള് മുന്‍നിര്‍ത്തി ഡെക്കാണ് സുല്‍ത്താനേറ്റുകളെ പരസ്പരം തമ്മിലടിപ്പിക്കാന്\nരാമരായര് ശ്രമിച്ചു. ഒരളവോളം അതില് വിജയിച്ചെങ്കിലും ഒടുവില് ഡെക്കാണ് സുല്‍ത്താനേറ്റുകള് പരസ്പരമുള്ള ഭിന്നതകള് ഒതുക്കി, ഏകോപിച്ച് വിജയനഗരത്തിനെതിരെ ആക്രമണം നടത്തി.\n* തളിക്കോട്ട യുദ്ധത്തില് വിജയനഗര സൈന്യം പരാജയപ്പെടുകയും രാമരായര് വധിക്കപ്പെടുകയുംചെയ്തു (1565).\n* കൃഷ്ണാനദിയുടെ തെക്കേക്കരയില് രാക്ഷസ-തങ്കടി ഗ്രാമങ്ങള്‍ക്കിടയിലുള്ള സ്ഥലത്തൂവച്ചാണ് യുദ്ധം നടന്നത്. തലസ്ഥാനനഗരം\nകൊള്ളയടിച്ച ശ്രതുസൈന്യം അതിമനോഹരമായ ആ നഗരത്തെ പാടേ തകര്‍ത്തു.\n* തളിക്കോട്ടയിലെ പരാജയത്തെക്കുറിച്ചറിഞ്ഞ രാമരായരുടെ സഹോദരന് അരവിഡു തിരുമല, നാമമാത്ര രാജാവ് സദാശിവയെയും മറ്റു രാജകുടുംബാംഗങ്ങളെയും കൂട്ടി എടുക്കാവുന്നത്ര ധനവുമായി പെനുഗുണ്ടയിലേക്ക് ഓടി രക്ഷപ്പെട്ടു. പിന്നീട് ആറു വര്‍ഷത്തോളം രാജ്യത്ത് അരാജകത്വം നടമാടി. മധുര, തഞ്ചാവുര്, ജിഞ്ചി എന്നീവിടങ്ങളിലെ നായകര് സ്വതന്ത്രഭരണം നടത്താന് തുടങ്ങി.\n* രാമരായരുടെ പുത്രന് ആദില്‍ഷായുടെ സഹായത്തോടെ ഇളയച്ഛനെതിരെ വിഫലമായ നീക്കങ്ങള്‍നടത്തി. 1570-ല് തിരുമല സ്വയം രാജാവായിപ്രഖ്യാപിച്ചതോടെ അരവിഡു വംശജരുടെ ഭരണം ആരംഭി\nച്ചു. സദാശിവയ്ക്ക് എന്തുപറ്റിയെന്ന് വ്യക്തമല്ല.\n* തിരുമലയുടെ നിര്യാണശേഷം മൂത്തപുത്രന് ശ്രീരംഗയും അതിനുശേഷം ഇളയപുത്രന് വെങ്കട ഒന്നാമനും ഭരണം നടത്തി.\n* അരവിഡു വംശത്തിലെ എട്ടുപേര് രാജസിംഹാസനത്തിലിരുന്നു.\n* ഇരുപത്തിയെട്ടുവര്‍ഷം ഭരിച്ച ആറാമത്തെ രാജാവ് വെങ്കട രണ്ടാമന് കാര്യശേഷിയുള്ള ഭരണാധികാരിയാണ് എന്ന് പറയപ്പെടുന്നു. പിന്നീട് വന്ന ശ്രീരംഗ ദുര്‍ബലനായിരുന്നു. 1674-ല് ഇദ്ദേഹം മരിച്ചതോടെ വിജയനഗര സാമ്രാജ്യം പൂര്‍ണമായും അസ്തമിച്ചു.\n* ഡെക്കാണ് പ്രദേശം ഭരിച്ച ഒരു മുസ്ലിം സാമ്രാജ്യമായിരുന്നു ബാഹ്മനി സുല്‍ത്താനേറ്റ്,\n* 1347-ല് ആണ് ബാഫ്മനി സുല്‍ത്തേനേറ്റ് സ്ഥാപിത\nമായത്. 1425വരെ ഗുല്‍ബര്‍ഗയും അതിനുശേഷം ബിദാറുമായിരുന്നു തലസ്ഥാനം.\n* ഡല്‍ഹി സുല്‍ത്താനേറ്റില് മുഹമ്മദ് ബിന് തുഗ്ലക് ഭരണം നടത്തവെയാണ് ബാഹ്മനി സുല്‍ത്തേനേറ്റ് സ്ഥാപിതമായത്.\n* അലാവുദ്ദീന് ബാഹ്മന് ഷാ ആണ് ബാഹ്മനി സുല്‍ത്തേനേറ്റിന്റെ സ്ഥാപകന്.\n* 1358ല് അലാവുദ്ദീന് ബാഹ്മന് ഷാ അന്തരിച്ചപ്പോള് മൂത്തപുത്രന് മുഹമ്മദ് ഷാ പിന്‍ഗാമിയായി.\n* ഗുല്‍ബര്‍ഗയിലെ വലിയ പള്ളി പണികഴിപ്പിച്ചത് മുഹമ്മദ് ഷാ ആണ്.\n* 1377-നും 1397-നും മധ്യേ ആറു സുല്‍ത്താന്‍മാര് ബാഹ്മനി സാമ്രാജ്യം ഭരിച്ചു.\n* ഖാന്‍ദേശ്, ഗുജറാത്ത്, മാള്‍വ എന്നീ സ്വത്രന്ത രാജ്യങ്ങള് രൂപം കൊണ്ടത് ഈ കാലഘട്ടത്തിലാണ്.\n* ബാഹ്മനിസ്രമാജ്യത്തിലെ പ്രശസ്ത സുല്‍ത്താനായിരുന്ന ഫിറുസ് ഷാ, മുഹമ്മദ് ഷാ ഒന്നാമന്റെ സഹോദരനായിരുന്നു.\n* ഭീമാ നദിക്കരയില് ഫിറൂസാബാദ് നഗരം പണികഴിപ്പിച്ച ഇദ്ദേഹം ഭരണസംവിധാനം ക്രമപ്പെടുത്തി.\n* 1422 മൂതല് 1435വരെ അഹമ്മദ് ഷാ ഭരണം നടത്തി.\n* വിജയനഗര സാമ്രാജ്യവുമായുള്ള യുദ്ധങ്ങള് കൊടുമ്പിരി കൊണ്ടത് ഇക്കാലത്താണ്.\n* 1436 മുതല് 1458 വരെ അലാവുദ്ദീന് അഹമ്മദ് ഷാ രണ്ടാമന് ഭരണം നടത്തി.\n* 1463 മുതല് 1482 വരെ ഭരണം നടത്തിയ മുഹമ്മദ് മുന്നാമന്റെ പ്രഗല്ഭനായ വസീറായിരുന്നു മുഹമ്മദ് ഗവാന്. ഗവാനോട് പക തോന്നിയ തെലങ്കാനയിലെ തരഫ് ദാര് മാലിക് ഹസ്സന് ഗുഡാലോചന നടത്തി. മദ്യപാനിയായിരുന്ന സുല്‍ത്താനെ ഗവാനെതിരെ പലതും ധരിപ്പിച്ചതിന്റെ ഫലമായി സുല്‍ത്താന് ഗവാന് വധശിക്ഷ വിധിച്ചു. പിന്നീട് സത്യം വെളിപ്പെട്ടപ്പോള് പശ്ചാത്താപ ഗ്രസ്ഥനായ സുല്‍ത്താന് ഒരു വര്‍ഷത്തിനകം മരണമടയുകയും ചെയ്തു.\n* 1482 മുതല് 1518 വരെ ഭരണം നടത്തിയ മഹമൂദ് ഷാ സുല്‍ത്താന്‍പദം ഏറ്റെടുത്തത് പ്രന്തണ്ടാം വയസ്സിലാണ്. മുപ്പത്തിയാറ് വര്‍ഷം ഭരിച്ചെങ്കിലും യഥാര്‍ഥത്തില് അധികാരം കൈകര്യം ചെയ്യുന്നതിനുള്ള കാര്യപ്രാപ്തി ഇദ്ദേഹത്തിനുണ്ടായിരുന്നില്ല.\n* മഹ്മൂദിന്റെ പിന്‍ഗാമികള് കാര്യപ്രാപ്തിയുള്ളവരായിരുന്നില്ല. വിജയനഗര സാമ്രാജ്യവുമായിട്ടുള്ള നിലയ്ക്കാത്ത യുദ്ധങ്ങളും ബാഹ്മനിയെ തളര്‍ത്തി. തുടര്‍ന്ന് ബാഫ്മനി സാമ്രാജ്യം ശിഥിലീകരിക്കപ്പെട്ടു. അതിന്റെ ഫലമായി രൂപംകൊണ്ട അഹമ്മദ്‌നഗര്, ബേരാര്, ബിദാര്, ബീജാപ്പൂർ, ഗോല്‍ക്കൊണ്ട എന്നീ അഞ്ചുരാജ്യങ്ങള് ഒരുമിച്ച് ഡെക്കാണ് സുല്‍ത്താനേറ്റുകള് എന്നറിയപ്പെട്ടു. ഇവ പലപ്പോഴും സംഘം ചേര്‍ന്നും അല്ലാതെയും പരസ്പരവും വിജയനഗരവുമായി യുദ്ധങ്ങള് നടത്തി.\n«Previous 01 02 03 04 05 06 07 08 09 10 11 Next Chapter»


ദില്ലിയിൽ സമരം തുടരുന്ന കർഷകരുടെ പാർലമെന്റ് മാർച്ച് നാളെ തുടങ്ങാനിരിക്കെ അതീവ ജാഗ്രതിയിൽ കർഷകർ | farmers are on high a;ert as the parliament march to begin tomorrow\nകര്‍ഷകരുടെ പാര്‍ലമെന്‍റ് മാര്‍ച്ചിന് നാളെ തുടക്കം; അട്ടിമറി ഒഴിവാക്കാന് മുന്‍കരുതലെടുത്ത് കര്‍ഷക സംഘടനകള്\nമൂൻകൂട്ടി നിശ്ചയിച്ചവർ മാത്രമാകും പരിപാടിയിൽ പങ്കെടുക്കുക. മാർച്ചിൽ നുഴഞ്ഞുക്കയറി സമരം അട്ടിമറിയ്ക്കുന്നത് തടയാനാണ് ഈ നടപടി സ്വീകരിച്ചിരിക്കുന്നതെന്ന് സംയുക്ത കിസാൻ മോർച്ച അറിയിച്ചു. ഓഗസ്റ്റ് 19 വരെയാണ് പാർലമെന്‍റ് മാർച്ച് നടത്തുക.\nDelhi, First Published Jul 21, 2021, 10:41 AM IST\nദില്ലി: ദില്ലിയിൽ സമരം തുടരുന്ന കർഷകരുടെ പാർലമെന്‍റ് മാർച്ച് നാളെ തുടങ്ങാനിരിക്കെ അതീവ ജാഗ്രതയിൽ കർഷക സംഘടനകൾ. പ്രതിഷേധത്തിൽ പങ്കെടുക്കുന്ന കർഷകരുടെ പട്ടിക തയ്യാറാക്കി തുടങ്ങിയിട്ടുണ്ട്. ഇരുന്നൂറ് കർഷകർ, അഞ്ച് കർഷക സംഘടനാ നേതാക്കൾ എന്നിവരാകും പ്രതിദിനം സമരത്തിൽ പങ്കെടുക്കുക.\nഇവരുടെ തിരിച്ചറിയൽ രേഖകൾ ഉൾപ്പെടെ പൊലീസിന് കൈമാറും. മൂൻകൂട്ടി നിശ്ചയിച്ചവർ മാത്രമാകും പരിപാടിയിൽ പങ്കെടുക്കുക. മാർച്ചിൽ നുഴഞ്ഞുക്കയറി സമരം അട്ടിമറിക്കുന്നത് തടയാനാണ് ഈ നടപടി സ്വീകരിച്ചിരിക്കുന്നതെന്ന് സംയുക്ത കിസാൻ മോർച്ച അറിയിച്ചു. ഓഗസ്റ്റ് 19 വരെയാണ് പാർലമെന്‍റ് മാർച്ച് നടത്തുക.\nകഴിഞ്ഞ റിപ്പബ്ലിക്ക് ദിനത്തിലെ സംഘർഷം കണക്കിലെടുത്താണ് കർഷകരുടെ മുൻകരുതൽ നടപടി. റിപ്പബ്ലിക് ദിനത്തിലെ ട്രാക്ടർ റാലിയിൽ സംഘർഷം ഉണ്ടാകുകയും ഒരു കർഷകൻ മരിക്കുകയും ചെയ്തിരുന്നു.\nഎട്ട് മാസം മുമ്പ് കഴിഞ്ഞ വർഷം നവംബറിലാണ് കർഷകർ സമരം തുടങ്ങിയത്. കേന്ദ്ര സർക്കാർ പാസാക്കിയ മൂന്ന് കാർഷിക നിയമങ്ങളും പൂർണമായും ബഹിഷ്കരിക്കണമെന്നാണ് കർഷകരുടെ ആവശ്യം. എന്നാ‌ൽ നിയമങ്ങളിലെ ഭേദഗതിയിൽ മാത്രം ചർച്ച എന്ന നിലപാടാണ് കേന്ദ്ര സർക്കാരിന്‍റേത്. പതിനൊന്ന് തവണയാണ് കർഷകരും കേന്ദ്ര സർക്കാരും തമ്മിൽ ചർച്ച നടത്തിയത്.\nLast Updated Jul 21, 2021, 10:47 AM IST


Thrissur Mayor : 'ജനസേവനത്തിന് എന്തിനാണ് പ്രോട്ടോക്കോളും ഫോട്ടോയും?' തൃശ്ശൂർ മേയറെ കൊട്ടി ഇ കൃഷ്ണദാസ് | palakkadekrishnadas reaction to complaint of thrissur mayor m k varghese\nജനസേവകർ എന്ന നിലയിൽ പ്രവർത്തിക്കുവാൻ പ്രോട്ടോക്കോളും ഫോട്ടോയും ആവശ്യമില്ല. തൃശ്ശൂർ കോർപ്പറേഷൻ മേയറുടെ നിലപാട് ഒരു ജനപ്രതിനിധിക്ക് ചേർന്നതല്ലെന്നും ബിജെപി സംസ്ഥാന ട്രഷറർ കൂടിയായ കൃഷ്ണദാസ് പ്രതികരിച്ചു.\nPalakkad, First Published Dec 8, 2021, 1:08 PM IST\nപാലക്കാട്: പാലക്കാട് നഗരസഭ (Palakkad corporaton) നടത്തുന്ന പരിപാടികളുടെ പോസ്റ്ററിൽ നിന്ന് തൻറെ ഫോട്ടോ ഒഴിവാക്കണമെന്ന് വൈസ് ചെയർമാൻ ഇ കൃഷ്ണദാസ് (E Krishnadas) . നഗരസഭ ചെയർമാൻ പ്രിയ അജയ്നോടാണ് ഇക്കാര്യം ആവശ്യപ്പെട്ടത്. ജനസേവകർ എന്ന നിലയിൽ പ്രവർത്തിക്കുവാൻ പ്രോട്ടോക്കോളും ഫോട്ടോയും ആവശ്യമില്ല. തൃശ്ശൂർ കോർപ്പറേഷൻ മേയറുടെ (Thrissur Mayor) നിലപാട് ഒരു ജനപ്രതിനിധിക്ക് ചേർന്നതല്ലെന്നും ബിജെപി (BJP) സംസ്ഥാന ട്രഷറർ കൂടിയായ കൃഷ്ണദാസ് പ്രതികരിച്ചു.\nഫ്‌ളക്‌സ് ബോര്‍ഡിലെ ഫോട്ടോ ചെറുതായിപ്പോയെന്ന കാരണത്താൽ പൂങ്കുന്നം ഗവ. സ്‌കൂളിലെ പരിപാടിയില് നിന്ന് തൃശൂര് മേയര് എം കെ വര്‍ഗീസ് വിട്ടുനിന്നത് വാർത്തയായിരുന്നു. വിജയദിനാചരണത്തിന്റെ ഭാഗമായി സ്കൂൾ സ്ഥാപിച്ച പ്രചാരണ ബോര്‍ഡാണ് മെയറെ ചൊടിപ്പിച്ചത്. പ്രചാരണ ബോര്‍ഡിലെ തന്റെ ചിത്രം ചെറുതായതിനാലാണ് പരിപാടിയില്‍നിന്ന് മടങ്ങിയതെന്നും മേയര് പദവിയെ അപമാനിക്കുന്നതാണ് ചിത്രമെന്നും ഇനിയും ഇതുപോലെ പ്രതികരിക്കുമെന്നും അദ്ദേഹം വ്യക്തമാക്കി. ബോര്‍ഡില് എം എല് എ പി ബാലചന്ദ്രന്റെ ചിത്രമാണ് വലുതാക്കി വെച്ചിരുന്നത്. പ്രോട്ടോക്കോൾ പ്രകാരം എംഎൽഎയെക്കാൾ സ്ഥാനം മേയർക്കാണ് എന്നും അദ്ദേഹം പറഞ്ഞു. സംഭവം വിവാദമായതോടെ എംഎൽഎയും ചടങ്ങിനെത്തിയില്ല. കോര്‍പ്പറേഷനാണ് സ്‌കൂളിന്റെ നടത്തിപ്പ് ചുമതല. മേയറുടെയും എംഎല്‍എയുടെയും അഭാവത്തില് സ്ഥിരം സമിതി ചെയര്‍മാന് എന്‍എ ഗോപകുമാറാണ് പരിപാടി ഉദ്ഘാടനം ചെയ്തത്.\n"അവിടെയൊരു പരിപാടി നടക്കുമ്പോള് കോര്‍പറേഷന് അറിയണം. നോട്ടീസിനും ബോര്‍ഡിനുമെല്ലാം കോര്‍പറേഷന്റെ അനുമതി വേണം. എംഎല്‍എയുടെ ചിത്രം വലുതാകുന്നതില് പ്രശ്‌നമില്ല. എന്നോട് ചോദിക്കേണ്ടതായിരുന്നു. പ്രോട്ടോക്കോള് പ്രകാരം മേയറുടെ ഉടമസ്ഥതയിലുള്ള സ്‌കൂളില് മേയര്‍ക്കാണ് ഉയര്‍ന്ന സ്ഥാനം. മേയറുടെ ചിത്രം ചെറുതാക്കിയത് പദവിയെ അപമാനിക്കാനാണ്. ഈ നടപടി അംഗീകരിക്കാനാകില്ല" മേയര് വര്‍ഗീസ് പറഞ്ഞു.\nഔദ്യോഗിക കാറിൽ താൻ പോകുമ്പോൾ പൊലീസുകാർ സല്യൂട്ട് തരുന്നില്ലെന്ന് നേരത്തേ മേയർ പറഞ്ഞത് വിവാദമായിരുന്നു. എം കെ വർഗീസിനെ ആരും ബഹുമാനിക്കണ്ട, പക്ഷേ മേയർ എന്ന പദവിയെ ബഹുമാനിച്ചേ തീരൂവെന്നും സല്യൂട്ട് തരാൻ ഉത്തരവിടണമെന്നും അദ്ദേഹം ആവശ്യപ്പെട്ടു. ഡിജിപിക്ക് പരാതി നൽകുകയും ചെയ്തു. പ്രോട്ടോക്കോൾ പ്രകാരം ഗവർണർക്കും മുഖ്യമന്ത്രിക്കും ശേഷം മൂന്നാം സ്ഥാനമാണ് കോർപ്പറേഷൻ മേയർക്ക്. സല്യൂട്ട് നൽകാത്ത വിഷയം താൻ പല തവണ ഉന്നയിച്ചു. എന്നിട്ടും പൊലീസ് മുഖം തിരിച്ചു. മേയറെ കാണുമ്പോൾ പൊലീസ് തിരിഞ്ഞു നിൽക്കുന്ന സാഹചര്യമാണ് എന്നും എം കെ വ‍ർഗീസ് ആരോപിച്ചിരുന്നു.\nRead Also: 'അർഹമായ പരിഗണനയില്ല, സല്യൂട്ടിൽ ഡിജിപിക്ക് ഒരു മറുപടി തന്നുകൂടേ?' പരാതി തീരാതെ മേയർ\nLast Updated Dec 8, 2021, 1:08 PM IST


കണ്ണൂരില്‍വച്ച് മുഖ്യമന്ത്രിക്ക് ഇന്നലെ കിട്ടിയത് ജന്മദിനസമ്മാനമാണോ എന്ന് ചിലര്‍ക്കെങ്കിലും സംശയം തോന്നാം. കാരണം രണ്ടു ദിവസം കൂടി കഴിഞ്ഞാല് ഒക്ടോബര് 31നു ഉമ്മന് ചാണ്ടിയുടെ പിറന്നാളാണ്. വെറും പിറന്നാളല്ല, സപ്തതി. അറിഞ്ഞോ അറിയാതെയോ ആഘോഷമായി തന്നെ മുഖ്യനെ സ്വീകരിച്ച കണ്ണൂരിലെ സഖാക്കള് താമസിയാതെ അദ്ദേഹത്തെ (മെഡിക്കല് കോളേജിലെ) നല്ല നിലയില് എത്തിക്കുകയും ചെയ്തു. സ്വിറ്റ്സര്‍ലന്‍റിലെ മഞ്ഞില് കാലു തെന്നി വീണ് ക്രച്ചസുമായി തിരഞ്ഞെടുപ്പിനെ നേരിട്ട പുതുപ്പള്ളിയുടെ കുഞ്ഞൂഞ്ഞ് പിറന്നാള് ആഘോഷം എങ്ങനെയാണ് പ്ലാന് ചെയ്തിരിക്കുന്നതെന്ന് കണ്ടു തന്നെ അറിയണം.\nതോമസ് എന്നും അലക്സാണ്ടര് എന്നും പേരിനു വകഭേദങ്ങളുള്ള ഉമ്മന് ചാണ്ടി എന്ന ഇന്നത്തെ കോണ്‍ഗ്രസിലെ തലതൊട്ടപ്പന് 1943 ഒക്ടോബര് 31നാണ് ജനിച്ചത്. അച്ഛന് കെ.ഒ ചാണ്ടി. അമ്മ ബേബി. സെന്‍റ് ജോര്‍ജ് സ്കൂളിലെ പഠന കാലത്ത് കെ.എസ്.യു വിലൂടെ രാഷ്ട്രീയ പ്രവര്‍ത്തനം തുടങ്ങിയ അദ്ദേഹം കോട്ടയം സിഎംഎസ് കോളേജ്, ചങ്ങനാശേരി എസ്ബി കോളേജ് എന്നിവിടങ്ങളില് നിന്നാണ് കോളേജ് വിദ്യാഭ്യാസം പൂര്‍ത്തിയാക്കിയത്. തുടര്‍ന്നു എറണാകുളം ലോ കോളേജില് നിന്ന് എല്‍എല്‍ബിയും എടുത്തു.\n1970ല് യൂത്ത് കോണ്‍ഗ്രസ് സംസ്ഥാന പ്രസിഡന്‍റായ ഉമ്മന് ചാണ്ടി അതേ വര്‍ഷം തന്നെ പുതുപ്പള്ളിയില് നിന്ന് ആദ്യമായി നിയമസഭയിലേക്ക് തിരഞ്ഞെടുക്കപ്പെടുകയും ചെയ്തു. 1977, 1980, 1982, 1987,1991,1996,2001,2006,2011 എന്നീ തിരഞ്ഞെടുപ്പുകളിലും പുതുപ്പള്ളിയില് വിജയം ആവര്‍ത്തിച്ച അദ്ദേഹം 1977ലാണ് ആദ്യമായി സംസ്ഥാന മന്ത്രിസഭയില് അംഗമാകുന്നത്. എക്കാലവും എകെ ആന്‍റണിയുടെ വിശ്വസ്തനായിരുന്ന കുഞ്ഞൂഞ്ഞ് 2004 ലെ പാര്‍ലമെന്‍റ് തിരഞ്ഞെടുപ്പ് പരാജയത്തെ തുടര്‍ന്നു ആന്‍റണി രാജിവച്ചപ്പോഴാണ് ആദ്യമായി മുഖ്യമന്ത്രിയായത്.\nകോണ്‍ഗ്രസിലെ എ ഗ്രൂപ്പിന്‍റെ ഉറച്ച വക്താവായിരുന്നെങ്കിലും ഉമ്മന് ചാണ്ടി സ്വഭാവത്തിലും ഭരണരീതികളിലും ആന്‍റണിയില് നിന്ന് പലപ്പോഴും വേറിട്ടു നിന്നു. തന്‍റെ പ്രവര്‍ത്തനങ്ങളില് ആര്‍ക്കും സംശയത്തിന്‍റെ ഒരു ലാഞ്ജന പോലും ഉണ്ടാകരുതെന്ന് നിര്‍ബന്ധമുള്ള ആന്‍റണി പലപ്പോഴും തീരുമാനങ്ങള് വച്ചു താമസിപ്പിച്ചപ്പോള് ഉമ്മന് ചാണ്ടി നേരെ തിരിച്ചായിരുന്നു. സാധാരണക്കാരുടെ പ്രശ്നങ്ങള് പരിഹരിക്കുമ്പോള് നിയമത്തിന്‍റെ നൂലാമാലകള് അദ്ദേഹം പരിഗണിച്ചതെയില്ല. ജനസമ്പര്‍ക്കം പോലുള്ള പരിപാടികളുമായി ജനങ്ങളിലേക്ക് ഇറങ്ങിച്ചെന്ന ഉമ്മന് ചാണ്ടി ഒരര്‍ഥത്തില് കെ കരുണാകരന് തുടങ്ങിവച്ച സ്പീഡ് പ്രോഗ്രാമിന്‍റെ തുടര്‍ച്ചയാണ് അതുവഴി നടപ്പാക്കിയത്.\nഒരു വില്ലേജ് ഓഫീസര് ചെയ്യേണ്ട ജോലി മുഖ്യമന്ത്രി ചെയ്യുന്നു എന്ന് എതിരാളികള് ആക്ഷേപിച്ചെങ്കിലും പ്രായോഗിക രാഷ്ട്രീയത്തിന്‍റെ വക്താവായ അദ്ദേഹം അതൊന്നും വകവച്ചില്ല. കീഴ്തട്ടിലുള്ള ഉദ്യോഗസ്ഥരും നേതാക്കളും അവരുടെ കടമ മറന്നത് കൊണ്ടാണ് ഒരു മുഖ്യമന്ത്രിക്ക് അതൊക്കെ ചെയ്യേണ്ടി വന്നത് എന്ന സത്യത്തിനു മുന്നില് വിമര്‍ശകര് പോലും കണ്ണടച്ചു. പരിപാടിയുടെ നടപ്പാക്കലില് ചില പോരായ്മകള് സംഭവിച്ചിട്ടുണ്ടാകാമെങ്കിലും ലക്ഷക്കണക്കിന് അപേക്ഷകളുടെ തുടര്‍നടപടികള് ഒരു വ്യക്തിയെക്കൊണ്ട് വിലയിരുത്തുക ഒട്ടും പ്രായോഗികമല്ല. വിശ്വസിച്ച് കൂടെ നിര്‍ത്തിയവര് തന്നെ ചതിക്കുന്ന ഇന്നത്തെ സാഹചര്യത്തില് പ്രത്യേകിച്ചും.\nവോട്ട് അഭ്യര്‍ഥനയുമായി നിറചിരിയോടെ വരുകയും എന്നാല് ജയിച്ചു കഴിഞ്ഞാല് പൊതുജനത്തെ ആട്ടിയകറ്റി മണിമാളികയില് ഇരുന്ന് ഭരണം നടത്തുകയും ചെയ്ത നേതാക്കളെ നമ്മള് ഇതിനുമുമ്പ് ഒരുപാട് കണ്ടിട്ടുണ്ട്. അത്തരക്കാരെ കാത്ത് തലസ്ഥാന നഗരങ്ങളില് ദിവസങ്ങളോളം തമ്പടിക്കുക എന്നത് ഒരു കാലത്ത് ഇന്ത്യയിലെ സാധാരണ ജനങ്ങളുടെ വിധിയായിരുന്നു. പല സംസ്ഥാനങ്ങളിലും ഇപ്പൊഴും സ്ഥിതി വ്യത്യസ്തമല്ല. ഇവിടെയാണ് ജനങ്ങളെ തേടി അവരുടെ സമീപപ്രദേശങ്ങളില് എത്തുന്ന ഒരു മുഖ്യമന്ത്രി വ്യത്യസ്ഥനാകുന്നത്. അതുതന്നെയാണ് ഉമ്മന് ചാണ്ടി എന്ന ഭരണാധികാരിയുടെ ജനകീയതയുടെ അടിസ്ഥാനവും.


Tuesday 17 July 2018 2:31 am IST\nകുന്നത്തൂര്: ശാസ്താംകോട്ട ബ്ലോക്ക് പഞ്ചായത്തില് തിങ്കളാഴ്ച നടന്ന പ്രസിഡന്റ് തെരഞ്ഞെടുപ്പില് യുഡിഎഫിന് അപ്രതീക്ഷിത വിജയം. ഇതോടെ രണ്ടര വര്‍ഷമായി തുടരുന്ന ഭരണം എല്‍ഡിഎഫിന് നഷ്ടമായി. എല്‍ഡിഎഫിലെ ധാരണ പ്രകാരം പ്രസിഡന്റായിരുന്ന സിപിഐയിലെ എ.സുമ രാജിവച്ചതിനെ തുടര്‍ന്നായിരുന്നു പ്രസിഡന്റ് തെരഞ്ഞെടുപ്പ്. എല്‍ഡിഎഫിന് 8, യുഡിഎഫിന്6എന്നിങ്ങനെയാണ് കക്ഷിനില.\nതിങ്കളാഴ്ച രാവിലെ നടന്ന പ്രസിഡന്റ് തെരഞ്ഞെടുപ്പില് എല്‍ഡിഎഫിലെ ബി.അരുണാമണിയും യുഡിഎഫിലെ അംബികാ വിജയകുമാറുമായിരുന്നു സ്ഥാനാര്‍ത്ഥികള്. വോട്ടെണ്ണിയപ്പോള് രണ്ടുപേര്‍ക്കും ഏഴുവീതം വോട്ട്. നിലവിലെ വൈസ് പ്രസിഡന്റായ എസ്.ശിവന്‍പിള്ളയുടെ വോട്ട് യുഡിഎഫിന് ലഭിക്കുകയായിരുന്നു. തുടര്‍ന്ന് നടന്ന നറുക്കെടുപ്പിലൂടെയാണ് അംബിക പ്രസിഡന്റായത്. സിപിഎം ശൂരനാട് ഏരിയാകമ്മറ്റിയംഗവും സിഐടിയു താലൂക്ക് സെക്രട്ടറിയുമാണ് ശിവന്‍പിള്ള. ഭരണം നഷ്ടമായതറിഞ്ഞ് എല്‍ഡിഎഫ് പ്രവര്‍ത്തകര് തടിച്ചുകൂടിയത് സംഘര്‍ഷാവസ്ഥ സൃഷ്ടിച്ചു. മുറിയില് നിന്നും പുറത്തിറക്കാതെ പ്രവര്‍ത്തകര് ശിവന്‍പിള്ളയെ തടഞ്ഞുവച്ചു. പോലീസെത്തിയാണ് ശിവന്‍പിള്ളയെ മുറിക്ക് പുറത്തെത്തിച്ചത്.\nപോലീസ് ജീപ്പിലാണ് ശിവന്‍പിള്ളയെ ബ്ലോക്ക് ഓഫീസില് നിന്നും വീട്ടിലെത്തിച്ചത്. സിപിഎമ്മിലെ വിഭാഗീയതയാണ് കൂറുമാറ്റത്തിന് കാരണം. കടുത്ത വിഎസ് പക്ഷക്കാരനായ ശിവന്‍പിള്ളക്കെതിരെ പാര്‍ട്ടിയില് ശക്തമായ എതിര്‍പ്പുണ്ടായിരുന്നു. പിണറായിപക്ഷക്കാര്‍ക്ക് തിരിച്ചടി നല്‍കുക എന്ന ലക്ഷ്യത്തോടെയാവും വോട്ട് മറിച്ചതെന്നാണ് കരുതുന്നത്. 25 വര്‍ഷമായി പൊതുരംഗത്ത് നില്‍ക്കുന്ന ശിവന്‍പിള്ളക്ക് അബദ്ധം പറ്റിയതാണെന്ന് കരുതാന് കഴിയില്ലെന്നും കോണ്‍ഗ്രസ് നേതാക്കളുമായി നടത്തിയ ഗൂഡാലോചനയാണ് ഇതെന്നുമാണ് ഒരു വിഭാഗം സിപിഎം നേതാക്കള് പറയുന്നത്.\nബിജെപിയുടെ ലക്ഷ്യം നീതിയും വികസനവും: പി.എസ്.ശ്രീധരന്‍പിള്ള


പുണ്യം പൂങ്കാവനം, അയ്യപ്പ സന്നിധി വൃത്തിയാക്കുന്ന ദൗത്യം ഏറ്റെടുത്ത നിർവൃതിയിൽ ഹൈദരാബാദ് സംഘം\n\_u0D2A\_u0D41\_u0D23\_u0D4D\_u0D2F\_u0D02 \_u0D2A\_u0D42\_u0D19\_u0D4D\_u0D15\_u0D3E\_u0D35\_u0D28\_u0D02, \_u0D05\_u0D2F\_u0D4D\_u0D2F\_u0D2A\_u0D4D\_u0D2A \_u0D38\_u0D28\_u0D4D\_u0D28\_u0D3F\_u0D27\_u0D3F \_u0D35\_u0D43\_u0D24\_u0D4D\_u0D24\_u0D3F\_u0D2F\_u0D3E\_u0D15\_u0D4D\_u0D15\_u0D41\_u0D28\_u0D4D\_u0D28 \_u0D26\_u0D57\_u0D24\_u0D4D\_u0D2F\_u0D02 \_u0D0F\_u0D31\_u0D4D\_u0D31\_u0D46\_u0D1F\_u0D41\_u0D24\_u0D4D\_u0D24 \_u0D28\_u0D3F\_u0D7C\_u0D35\_u0D43\_u0D24\_u0D3F\_u0D2F\_u0D3F\_u0D7D \_u0D39\_u0D48\_u0D26\_u0D30\_u0D3E\_u0D2C\_u0D3E\_u0D26\_u0D4D \_u0D38\_u0D02\_u0D18\_u0D02\nശബരിമല..ഹൈദരാബാദിൽ നിന്ന് അയ്യപ്പ ദർശനത്തിനെത്തിയ ആറംഗ സംഘം ശബരിമല സന്നിധാനത്തെ പുണ്യം പൂങ്കാവനം പദ്ധതിയുടെ ഭാഗമായി വലിയനടപ്പന്തലിലെ ശുചീകരണ പ്രവർത്തനങ്ങളിൽ മുഴുകി. തെലുങ്കാനയിലെ സിവിൽ കോൺട്രാക്ടറായ എ. ഗോപിയും ഡോ. ആർ.കെ. ചൗധരിയും അടങ്ങുന്ന സംഘത്തിൽ നാല് സ്ത്രീകളും ഉൾപ്പെടുന്നു. പുണ്യം പൂങ്കാവനം പദ്ധതിയുടെ ഭാഗമായി അയ്യപ്പ ഭക്തർക്ക് അയ്യപ്പന്റെ തിരുസന്നിധി ശുചീകരിക്കാനുള്ള അവസരം ലഭ്യമാക്കിയിട്ടുണ്ട്്.\nഇതിനായി സന്നിധാനത്ത് രജിസ്‌ട്രേഷൻ സൗകര്യവും ഒരുക്കിയിട്ടുണ്ട്്. ഇവിടെ മലയാളികളും ഇതര സംസ്ഥാനങ്ങളിൽ നിന്നും എത്തുന്നവരും സന്നിധാനത്തെ ശുചിയാക്കുന്ന പ്രവർത്തനങ്ങളിൽ ഭാഗഭാക്കാവുന്നു. ഇങ്ങനെയെത്തുന്ന സംഘത്തിന് ആവശ്യമായ ഗ്ലൗസും യൂണിഫോമും മറ്റ് അനുബന്ധ സൗകര്യങ്ങളും ലഭ്യമാക്കിയിട്ടുണ്ട്. ഡോ.ആർ.കെ. ചൗധരി 22 വർഷമായി ഇന്ത്യയിലെ വിവിധ ക്ഷേത്രങ്ങളിൽ സന്നദ്ധ പ്രവർത്തനങ്ങൾ നടത്തിവരുന്നയാളാണ്. ശബരിമലയിൽ ദേവസ്വം ബോർഡിനും പോലീസിനും അവരുടെ സേവനങ്ങൾക്ക് നന്ദിയറിയിക്കാനും ഇവർ മറന്നില്ല. സന്നിധാനത്തെ ഭക്തർക്കുള്ള സേവനങ്ങളിൽ ഇവർ സന്തുഷ്ടിയും പ്രകടിപ്പിച്ചു. ദിവസം സന്നിധാനത്ത് മാത്രം നൂറോളം പേർ പുണ്യം പൂങ്കാവനത്തിന്റെ പ്രവർത്തനങ്ങൾക്കായി രജിസ്റ്റർ ചെയ്യുന്നുണ്ട്്. മകരവിളക്ക് ദിവസം പുണ്യം പൂങ്കാവനം ദിവസമായി കൊണ്ടാടാനുള്ള ഒരുക്കത്തിലാണ് ഇപ്പോൾ സംഘാടകർ.


എ എന് ഷംസീർ എംഎൽഎയുടെ ഭാര്യയുടെ നിയമന നീക്കം തടഞ്ഞ് ഹൈക്കോടതി. - TV Zero News\nHome/Current Affairs/എ എന് ഷംസീർ എംഎൽഎയുടെ ഭാര്യയുടെ നിയമന നീക്കം തടഞ്ഞ് ഹൈക്കോടതി.\nമറ്റൊരു ഉദ്യോഗാർത്ഥിയായ എം പി ബിന്ദുവാണ് ഹൈക്കോടതിയെ സമീപിച്ചത്\nSilpaApril 27, 2021\nഎ എന് ഷംസീർ എംഎൽഎയുടെ ഭാര്യയുടെ കണ്ണൂർ സർവകലാശാലയിലെ നിയമന നീക്കം തടഞ്ഞ് ഹൈക്കോടതി.\nകണ്ണൂര് സർവകലാശാലയില് എ എന് ഷംസീര് എംഎല്‍എയുടെ ഭാര്യ ഡോ.ഷഹലയുടെ നിയമന നീക്കം ഹൈക്കോടതി തടഞ്ഞു. എച്ച്ആര്‍ഡി സെന്ററിലെ അസിസ്റ്റന്റ് പ്രൊഫസര് തസ്‌തികയില് മെയ് ഏഴുവരെ സ്ഥിരനിയമനം പാടില്ലെന്നാണ് ഹൈക്കോടതി നിര്‍ദേശിച്ചത്. ഷംസീറിന്‍റെ ഭാര്യ ഷഹലയെ മാനദണ്ഡം മറികടന്ന് നിയമിക്കാൻ നീക്കമുണ്ടെന്ന് കാണിച്ച് ഉദ്യോഗാർത്ഥിയായ എം പി ബിന്ദുവാണ് ഹൈക്കോടതിയെ സമീപിച്ചത്. തെരഞ്ഞെടുപ്പ് പെരുമാറ്റചട്ടം പോലും ലംഘിച്ച് അഭിമുഖം നടത്തിയതിന് പിന്നില് സ്ഥാപിത താല്‍പര്യം ഉണ്ടെന്ന് ആരോപിച്ചാണ് ബിന്ദു ഹർജി നല്‍കിയത്.\nഅതേസമയം യോഗ്യതയുണ്ടെങ്കില് തനിക്ക് എവിടെയും അഭിമുഖത്തിന് പോകാമെന്നായിരുന്നു വിഷയത്തില് ഷഹലയുടെ പ്രതികരണം. കൂടാതെ ഷംസീറിന്റെ ഭാര്യയായതിനാല് വീട്ടിൽ തന്നെ കഴിയണോയെന്നും ഷഹല ചോദിക്കുന്നു. നേരത്തെ താൻ എംഎല്‍എയുടെ ഭാര്യയായതിനാല് തന്നെ വേട്ടയാടുകയാണെന്നും ഷഹല പറഞ്ഞിരുന്നു\nMN Shamseer Sahala\nമദ്യം ഇനി വീട്ടുപടിക്കൽ


കര്‍ണ്ണാടകയിലെ കോണ്‍ഗ്രസ് എം.എല്.എമാരുടെ തിരോധാനം; യെദ്യൂരപ്പയ്‌ക്കെതിരെ കേസ് | DoolNews\nകര്‍ണ്ണാടകയിലെ കോണ്‍ഗ്രസ് എം.എല്.എമാരുടെ തിരോധാനം; യെദ്യൂരപ്പയ്‌ക്കെതിരെ കേസ്\nSaturday, 9th February 2019, 9:47 am\nന്യൂദല്‍ഹി: നിയമസഭയില് പങ്കെടുക്കാതെ വിട്ടു നില്‍ക്കുന്ന നാലു കോണ്‍ഗ്രസ് എം.എല്.എമാരെ കടത്തിക്കൊണ്ടു പോയി എന്നാരോപിച്ച് മുന് കര്‍ണ്ണാടക മുഖ്യമന്ത്രി ബി.എസ് യെദ്യൂരപ്പയ്‌ക്കെതിരെ കേസ്. യെദ്യൂരപ്പയെ കൂടാതെ ബി.ജെ.പിയുടെ മല്ലേശ്വരം എം.എല്.എ അശ്വന്ത് നാരായണിനെതിരെയും കേസുണ്ട്.\nഅഡ്വക്കറ്റ് ആര്.എല്.എ മൂര്‍ത്തി നല്‍കിയ പരാതിയില് ബി.ജെ.പി കോണ്‍ഗ്രസ് എം.എല്.എമാരെ തട്ടിക്കൊണ്ടു പോയതായും, നിയസഭാ സാമാജികരെ നിയമവിരുദ്ധമായി പിടിച്ചു വെച്ചതായും ആരോപിക്കുന്നു.\n2019 ബജറ്റ് അവതരണത്തില് പങ്കെടുക്കാന് ബി.ജെ.പി കോണ്‍ഗ്രസ് എം.എല്.എമാരെ അനുവദിക്കുന്നില്ലെന്നും പരാതിയില് പറയുന്നുണ്ട്. തുടര്‍ച്ചയായി നിയമസഭാ സമ്മേളനത്തില് നിന്നും വിട്ടു നില്‍ക്കുന്ന നാലു എം.എല്.എമാരെ അയോഗ്യരാക്കണമെന്നും ആവശ്യം ഉയര്‍ന്നിരുന്നു.\nAlso Read മോദിയുടെ ത്രിപുര സന്ദര്‍ശനം ഇന്ന്; മൂന്ന് സി.പി.ഐ.എം എം.പിമാരും മോദിയെ ബഹിഷ്‌ക്കരിക്കും\nസംസ്ഥാനത്ത് ബി.ജെ.പി അട്ടിമറിക്ക് ശ്രമിക്കുകയാണെന്നും കര്‍ണ്ണാടക സര്‍ക്കാര് പറഞ്ഞിരുന്നു. കോണ്‍ഗ്രസ് എം.എല്.എമാര്‍ക്ക് യെദ്യൂരപ്പ പണം വാഗ്ദാനം ചെയ്തതിനുള്ള തെളിവുകളും മുഖ്യമന്ത്രി എച്ച്.ഡി കുമാരസ്വാമി പുറത്തു വിട്ടിരുന്നു.\n224 അംഗങ്ങളുള്ള കര്‍ണ്ണാടക നിയമസഭയില് ബി.ജെ.പിക്ക് 104 സീറ്റുകളുണ്ട്. 30 സീറ്റുകളുള്ള ജെ.ഡി.എസും 80 സീറ്റുകളുള്ള കോണ്‍ഗ്രസും സഖ്യം ചേര്‍ന്നാണ് സംസ്ഥാനം ഭരിക്കുന്നത്.


ഇന്ധന വില വർധന: രാജ്യസഭയില് പ്രതിപക്ഷ പ്രതിഷേധം; സഭ നിര്‍ത്തിവെച്ചു - Factbook\nരാജ്യസഭയിൽ ഇന്ധന വിലവര്‍ധനവിനതിരായ പ്രതിപക്ഷ പ്രതിഷേധം. കോണ്‍ഗ്രസിന്‍റെ അടിയന്തര പ്രമേയ നോട്ടിസ് തള്ളിയതോടെ പ്രതിപക്ഷ അംഗങ്ങള് നടുത്തളത്തില് ഇറങ്ങി മുദ്രാവാക്യം വിളിച്ചു. സുപ്രധാന വിഷയമാണെന്നും വിലവര്‍ധന മൂലം ജനം നട്ടംതിരിയുകയാണെന്നും പ്രതിപക്ഷനേതാവ് മല്ലികാര്‍ജുന് ഖാര്‍ഗേ പറഞ്ഞു. ധനാഭ്യര്‍ത്ഥനാ ചര്‍ച്ചയ്ക്കൊപ്പം ഈ വിഷയവും ചര്‍ച്ച ചെയ്യാമെന്നാണ് അധ്യക്ഷന് എം. വെങ്കയ്യ നായിഡു അറിയിച്ചത്. ഇതില് തൃപ്തിയാവാതെ കോണ്‍ഗ്രസ് അംഗങ്ങള് നടുത്തളത്തിലിറങ്ങി മുദ്രാവാക്യം വിളിച്ചതോടെയാണ് സഭ രാവിലെ 11 മണിവരെ നിര്‍ത്തിവെച്ചത്…


sikh youth arrest | ഡൽഹിയിൽ സിഖ് തീവ്രവാദ ബന്ധം ചുമത്തി സിഖ് യുവാവിനെ അറസ്റ്റ് ചെയ്ത സംഭവം; സി.എ.എ വിരുദ്ധ പ്രക്ഷോഭകാരികൾക്ക് ഭക്ഷണം നൽകിയ വിരോധത്തിലാണ് അറസ്റ്റെന്ന് ലവ്പ്രീത് സിങ്ങിന്റെ സഹോദരൻ; സ്വതന്ത്ര അന്വേഷണം വേണമെന്നും കുടുംബത്തിന്റെ ആവശ്യം - MarunadanMalayalee.com\nJuly 08, 202006:03 PM IST Permalink\nപട്യാല: സിഖ് യുവാവിനെ കള്ളക്കേസിൽ കുടുക്കിയെന്ന് ആരോപിച്ച് സഹോദരൻ രംഗത്ത്.ഡൽഹിയിൽ സിഖ് തീവ്രവാദ ബന്ധം ചുമത്തി സിഖ് യുവാവിനെ അറസ്റ്റ് ചെയ്തത് കള്ളക്കേസിൽ കുടുക്കിയാണെന്ന് സഹോദരൻ. ശാഹീൻബാഗിലെ സി.എ.എ വിരുദ്ധ പ്രക്ഷോഭകാരികൾക്ക് ഭക്ഷണം നൽകിയ വിരോധത്തിലാണ് ലവ്പ്രീത് സിങ്ങി(21)നെ അറസ്റ്റ് ചെയ്തതെന്ന് ജ്യേഷ്ഠൻ സത്‌നം സിങ് ആരോപിച്ചു. സംഭവത്തിൽ സ്വതന്ത്ര അന്വേഷണം വേണമെന്നും അദ്ദേഹം ആവശ്യപ്പെട്ടു.\nശാഹീൻ ബാഗിൽ സിഖ് സമുദായത്തിന്റെ നേതൃത്വത്തിൽ ലങ്കാർ (സൗജന്യ ഭക്ഷണ വിതരണ കേന്ദ്രം) ഒരുക്കിയിരുന്നു. ഇതിൽ ലവ്പ്രീതും സജീവമായിരുന്നു. ഇതേ തുടർന്നാണ് അനുജനെ ഡൽഹി പൊലീസ് ലക്ഷ്യമിട്ടത്. അവന്റെ കൈയിൽനിന്ന് രണ്ട് പിസ്റ്റളുകൾ കണ്ടെടുത്തുവെന്നത് വ്യാജ ആരോപണമാണ്. പട്യാലയിലെ സമനയിൽ സി.സി.ടി.വി ഷോപ്പിൽ സെയിൽസ്മാനായിരുന്നു ലവ്പ്രീത്. ലോക്ക്ഡൗൺ സമയത്ത് ദരിദ്ര കുടുംബങ്ങൾക്ക് ഭക്ഷ്യവസ്തുക്കൾ വിതരണം ചെയ്യാൻ സിഖ് സന്നദ്ധ സംഘടനയുമായും സഹകരിച്ചിരുന്നു. ജൂൺ 18ന് വൈകീട്ട് ജോലി കഴിഞ്ഞ് കാലിത്തീറ്റയുമായി വീട്ടിലേക്ക് വരുന്നുവെന്ന് ഫോൺ വിളിച്ച് പറഞ്ഞതാണ്. എന്നാൽ, ഏറെനേരമായിട്ടും അവൻ വീട്ടിലെത്തിയില്ല. പിന്നീട്, പൊലീസ് പിടിച്ചുകൊണ്ടുപോയതായി നാട്ടുകാരിൽ ഒരാളാണ് ഞങ്ങളോട് പറഞ്ഞത്. അതിനുശേഷം ഞങ്ങൾ അവനെ കണ്ടിട്ടില്ല -അദ്ദേഹം കൂട്ടിച്ചേർത്തു.\nഇതിനിടെ, ലവ്പ്രീതിന്റെ ശാഹീൻബാഗിൽ നിന്നുള്ള ഫോട്ടോകൾ സോഷ്യൽ മീഡിയയിൽ വൈറലായി. ലവ്പ്രീതിനുപുറമേ, കഴിഞ്ഞദിവസങ്ങളിൽ യു.എ.പി.എ ചുമത്തി ഏതാനും സിഖുകാരെ പഞ്ചാബ് പൊലീസും അറസ്റ്റ് ചെയ്തിരുന്നു. കൂടാതെ സിഖ് ഫോർ ജസ്റ്റിസുമായി ബന്ധമാരോപിച്ച് 40 വെബ്‌സൈറ്റുകൾക്കും കേന്ദ്രസർക്കാർ നിരോധനം ഏർപ്പെടുത്തിയിരുന്നു. ഈ വിഷയങ്ങളെല്ലാം സൂചിപ്പിച്ച് StopTargettingSikh എന്ന ഹാഷ്ടാഗ് ട്വിറ്ററിൽ ട്രെൻഡിങ്ങ് ആയി മാറി.\nമോദി സർക്കാർ എല്ലാവരെയും സംശയത്തിന്റെ കണ്ണിൽ നോക്കിക്കാണുന്നു


വ്യാജകാരണം ഉണ്ടാക്കി ടോര്‍ച്ചര് ചെയ്യല്ലേ.. പ്ലീസ്..ഞങ്ങള്‍ക്ക് ഇതില് ഒന്നും ചെയ്യാന് കഴിയില്ല, കണ്ണീരോടെ സൂര്യയുടെ അമ്മ ചേർത്ത് നിർത്തി ആരാധകർ - metromatinee.com Lifestyle Entertainment & Sports\nബിഗ് ബോസ് സീസൺ3ൽ ഏറ്റവും കൂടുതൽ ചർച്ചയായ സംഭവമാണ് മണിക്കുട്ടനോട് സൂര്യയ്ക്കുള്ള പ്രണയം. തുടക്കത്തിൽ അടുത്ത സുഹൃത്തുക്കളായിരുന്നു ഇവർ. എന്നാൽ ദിവസങ്ങൾ കഴിഞ്ഞപ്പോൾ സൂര്യയ്ക്ക് മണിക്കുട്ടനോടുള്ള സൗഹൃദം പ്രണയമായി മാറുകയായിരുന്നു.\nസൂര്യയ്ക്ക് മണിക്കുട്ടനോടുള്ള പ്രണയം ചർച്ചയാകുന്നത് പോലെ തന്നെ മണിക്കുട്ടന്റെ എതിർപ്പും പ്രേക്ഷകരുടെ ഇടയിൽ ചർച്ചയാകാറുണ്ട്. തനിക്ക് തിരിച്ചു പ്രണയം ഇല്ലെന്നു പലകുറി, പല അവസരങ്ങളിലൂടെ മണിക്കുട്ടൻ വ്യക്തമാക്കിയിട്ടുണ്ട്.\nഅതേസമയം ബിഗ് ബോസ് അവസാന ഘട്ടത്തിലേക്ക് കടക്കുമ്പോള് മണിക്കുട്ടനെയും സൂര്യയെയും കുറിച്ചുളള ചര്‍ച്ചകള് സോഷ്യല് മീഡിയയില് വീണ്ടും സജീവമാവുകയാണ്.\nചില സോഷ്യല് മീഡിയ പേജുകളിൽ മണിക്കുട്ടന്റെ പ്രായം എഡിറ്റ് ചെയ്തുള്ള പാസ്പോര്‍ട്ടിന്റെ ചിത്രം പ്രചരിച്ചിരുന്നു. മണിക്കുട്ടന് സൂര്യയേക്കാള് പ്രായം ഉണ്ടെന്ന് തോന്നിക്കാനായി, നടന് 39 വയസ് പ്രായമുണ്ടെന്ന് വ്യക്തമാക്കുന്ന രീതിയില് എഡിറ്റ് ചെയ്ത പാസ്പോര്‍ട്ടിന്റെ ചിത്രം പ്രചരിച്ചത്.\nഇതിനെതിരെ മണിക്കുട്ടന്റെ സുഹൃത്തും നടി ശരണ്യയുടെ ഭര്‍ത്താവും കൂടിയായ അരവിന്ദ് കൃഷ്ണന് കഴിഞ്ഞ ദിവസം രംഗത്ത് എത്തിയിരുന്നു\nഇപ്പോൾ ഇതാ സൂര്യയുടെ അമ്മയുടെതായി വന്ന ശബ്ദ സംഭാഷണത്തിന്‌റെ ഓഡിയോ സോഷ്യല് മീഡിയയില് വൈറലാവുകയാണ്\nഇപ്പോ സൂര്യ മണിക്കുട്ടനേക്കാള് മൂത്തതാണെങ്കിലും മണിക്കുട്ടന് സൂര്യയേക്കാള് മൂത്തതാണെങ്കിലും ഞാനെന്തിനാണ് പറയണത്, സൂര്യയുടെ അമ്മ ചോദിക്കുന്നു. സൂര്യക്കും വിഷമമില്ല എനിക്കും ഭര്‍ത്താവിനും പ്രശ്‌നമില്ല. ഇപ്പോ മണിക്കുട്ടന്‌റെയും വ്യാജ പാസ്‌പോര്‍ട്ട് ആണെന്ന് ആണല്ലോ പറയുന്നേ. ഞങ്ങളെ ദയവുചെയ്ത് ഇതില് നിന്നും ഒന്ന് മോചിപ്പിച്ചു തരണം. ഞങ്ങളുടെ പേരില് ഒരു വ്യാജ കാരണം ഉണ്ടാക്കി ഞങ്ങളെ ടോര്‍ച്ചര് ചെയ്യല്ലെ പ്ലീസ് സൂര്യയുടെ അമ്മ പറഞ്ഞു.\nഅതേസമയം ഈ വീഡിയോയ്ക്ക് പിന്നാലെ നിരവധി പേരാണ് കമന്റുകളുമായി എത്തിയിരിക്കുന്നത്. പ്രായമായ മാതാപിതാക്കളെ വെറുതെ വിടൂവെന്നും അതൊന്നും കേള്‍ക്കാന് പോവണ്ട അമ്മ, വിവരം ഇല്ലാത്തവര് എന്തും പറഞ്ഞോട്ടെ എന്നുമാണ് മറ്റു കമന്റുകള്.\nവിവാദങ്ങൾക്ക് പിന്നാലെ പുതിയ സന്തോഷവുമായി അമൃത, സ്നേഹം അറിയിച്ച് ആരാധകരും സഹപ്രവർത്തകരും… വീഡിയോ വൈറലാകുന്നു


ശബരിമല; മുഖ്യമന്ത്രി മാപ്പ് പറഞ്ഞ് അഫിഡവിറ്റ് മാറ്റിക്കൊടുക്കുമോ എന്ന് ചെന്നിത്തല\nFri May 20 2022 03:28:13 GMT+0530 (India Standard Time)\nHome > Kerala Assembly Election\nBY sudheer20 March 2021 12:24 PM GMT\nsudheer20 March 2021 12:24 PM GMT\nതിരുവനന്തപുരം: ശബരിമല വിഷയത്തില് മുഖ്യമന്ത്രി മാപ്പ് പറഞ്ഞ് അഫിഡവിറ്റ് മാറ്റിക്കൊടുക്കുമോ എന്ന് പ്രതിപക്ഷ നേതാവ് രമേശ് ചെന്നിത്തല. ഉമ്മന്‍ചാണ്ടി സര്‍ക്കാര് നല്‍കിയ അഫിഡവിഡ് പിന്‍വലിച്ച് പുതിയ അഫിഡവിറ്റ് പിണറായി സര്‍ക്കാര് നല്‍കിയപ്പോഴാണ് അനൂകൂല വിധി വന്നത്. വിധി വന്നപ്പോള് നടപ്പാക്കാന് എന്ത് ധൃതിയായിരുന്നു സര്‍ക്കാരിന്. ഇപ്പോള് പാര്‍ട്ടിയുടെ നിലപാട് മാറിയോ എന്നും ചെന്നിത്തല ചോദിച്ചു. മാപ്പു പറയേണ്ടത് കടകംപള്ളിയല്ല, മുഖ്യമന്ത്രിയാണെന്നും അദ്ദേഹം പറഞ്ഞു. കഴക്കൂട്ടത്തെ യുഡിഎഫ് സ്ഥാനാര്‍ത്ഥി ഡോ.എസ്എസ് ലാലിന്റെ കേന്ദ്ര തിരഞ്ഞെടുപ്പ് കമ്മിറ്റി ഓഫിസ് ഉദ്ഘാടനം ചെയ്യുകയായിരുന്നു അദ്ദേഹം.\nസംസ്ഥാനത്ത് നടക്കുന്ന നിയമസഭാ തിരഞ്ഞെടുപ്പില് ജനങ്ങളുടെ സര്‍വ്വെ യുഡിഎഫിന് അനുകൂലമാണെന്ന് പ്രതിപക്ഷ നേതാവ് രമേശ് ചെന്നിത്തല. മാധ്യമങ്ങള് നടത്തുന്ന സര്‍വ്വെകള് പരാജയപ്പെടുന്നതാണ് കഴിഞ്ഞ വര്‍ഷങ്ങളില് കണ്ടത്. അടുത്ത കേരളം ഭരിക്കുന്നത് യുഡിഎഫ് ആയിരിക്കും. സര്‍വ്വെകള് ആരും വിശ്വസിക്കുന്നില്ല. കേരളത്തിലെ ജനങ്ങളുടെ സര്‍വ്വെ യുഡിഎഫിന് അനുകൂലമാണ്. നിയോജക മണ്ഡലത്തിലെ നിലവിലെ എംഎല്‍എ ദേവസ്വം മന്ത്രി ജനങ്ങളോട് മാപ്പ് ചോദിച്ചു. ഗുരുതര കുറ്റമാണ് മുഖ്യമന്ത്രിയും, ദേവസ്വം മന്ത്രിയും കാണിച്ചത്. യുഡിഎഫ് വിശ്വാസികളോടൊപ്പമാണ് എപ്പോഴും. സുപ്രീം കോടതി വിധി വന്നപ്പോള് നവോഥാന നായകന്റെ വേഷം കെട്ടി പിണറായി ആടുകയായിരുന്നു. പാര്‍ട്ടിക്കൊരു നയം, സര്‍ക്കാരിന് ഒരു നയമെന്നാണ് ഇപ്പോള് സിപിഎം പറയുന്നത്. അത് എങ്ങനെ നടപ്പിലാക്കാന് കഴിയുമെന്നും ചെന്നിത്തല ചോദിച്ചു. വിശ്വാസി സമൂഹത്തെ കബളിപ്പിക്കാനുള്ള ശ്രമമാണ് ഇപ്പോള് ഇടതുപക്ഷം നടത്തുന്നത്. യുഡിഎഫ് സര്‍ക്കാര് വരുമ്പോള് ശബരിമലയ്ക്ക് പ്രത്യേക നിയമഭേദഗതി കൊണ്ടു വരുമെന്നും ചെന്നിത്തല പറഞ്ഞു.\nsabarimala court affidavit


എട്ട് ദിവസം, 1100 കിലോമീറ്ററുകളോളം കാടുകൾ ആസ്വദിച്ചു കൊണ്ട് ഒരു യാത്ര... •Tech Travel Eat\nഎട്ട് ദിവസം, 1100 കിലോമീറ്ററുകളോളം കാടുകൾ ആസ്വദിച്ചു കൊണ്ട് ഒരു യാത്ര…\nനിരവധിയാളുകളുടെ യാത്രകൾക്ക് Tech Travel Eat ഒരു വഴികാട്ടിയാകുന്നു എന്നുള്ളത് ഞങ്ങൾക്ക് അഭിമാനവും സന്തോഷവും പകരുന്ന കാര്യമാണ്. അത്തരത്തിൽ Tech Travel Eat വീഡിയോകൾ കണ്ടു പ്ലാൻ ചെയ്ത ഒരു യാത്രയുടെ വിവരണമാണ് താഴെ കൊടുത്തിരിക്കുന്നത്. യാത്രികനും പ്രവാസിയുമായ ഷാനവാസ് കോഴിക്കൽ ഞങ്ങൾക്ക് അയച്ചു തന്ന യാത്രാവിവരണം താഴെ വായിക്കാം.\nനവംബർ 17 മലപ്പുറം ജില്ലയിലെ ചങ്ങരംകുളത്ത് നിന്ന് തുടങ്ങിയ യാത്ര നവംബർ 24 ന് ചങ്ങരംകുളത്ത് അവസാനിപ്പിക്കുമ്പോൾ ഏകദേശം 1100 കിലോമീറ്ററുകൾ താണ്ടിയിരുന്നു. യാത്രക്ക് വേണ്ടി ചില മുന്നൊരുക്കങ്ങൾ നടത്തിയിരുന്നു. റൂട്ട് മാപ് ഒരുക്കുക എന്നതാണ് ആദ്യം ചെയ്തത്. താമസസ്ഥലം എവിടെ വേണം എന്നത് കൃത്യമായി പ്ലാൻ ചെയ്തു. അതിന് ശ്രീ Sujith bhakthan ൻറെ വ്‌ളോഗുകൾ വളരെയധികം സഹായിച്ചു. ആവശ്യത്തിന് വേണ്ട വസ്ത്രങ്ങൾ കൃത്യമായി പാക്ക് ചെയ്തെടുത്തു എന്ന് ഉറപ്പ് വരുത്തി. ദൂരയാത്ര ആയതിനാലും വഴികൾ പലതും പരിചിതമല്ല എന്നതിനാലും അത്യാവശ്യം സ്വയം സുരക്ഷക്കുവേണ്ട ചില മുൻകരുതലുകളും കയ്യിൽ കരുതി. പുറപ്പെടുന്നതിന് മുൻപ് വാഹനം ഷോറൂമിൽ കയറ്റി ഫുൾ ചെക്കപ്പ് ചെയ്ത് മേജർ കുഴപ്പങ്ങൾ ഒന്നും ഇല്ലാ എന്നുറപ്പുവരുത്തി.\nഅങ്ങനെ 17 നു വൈകീട്ട്3മണിക്ക് ഞാനും എന്റെ ഭാര്യയും2കുട്ടികളും കൂടെ ഞങ്ങളുടെ വാഹനത്തിൽ യാത്ര ആരംഭിച്ചു. ചങ്ങരംകുളത്ത് നിന്ന് കോഴിക്കോട് വഴി എന്നും കൗതുകമുണർത്തുന്ന അതിമനോഹരമായ താമരശ്ശേരി ചുരം കയറി വയനാട് ഊട്ടി റോഡിലുള്ള LANDS END RESORT ലേക്കാണ് ആദ്യം പോയത്. എന്റെ സുഹൃത്ത് ശ്രീ മുനീർ ഭായ് ടെ സംരംഭമായ റിസോർട്ട് ആദ്യ കാഴ്ചയിൽ തന്നെ ആരുടെയും മനം കവരും എന്നതിൽ യാതൊരു തർക്കവുമില്ല. അതിമനോഹരമായ സ്വിമ്മിങ് പൂളോട് കൂടിയ റിസോർട്ടിൽ ഒരു രാത്രി ശരിക്കും ആസ്വദിച്ചു. കുട്ടികളാണ് ഏറ്റവും കൂടുതൽ ആസ്വദിച്ചത്.\n18 ന് വൈകീട്ട് രണ്ടു മണിക്ക് ബന്ദിപ്പൂർ ടൈഗർ റിസേർവ് വനത്തിൽ ഒരു സഫാരി ബുക്ക് ചെയ്തിരുന്നു .അത് കഴിഞ്ഞു നേരെ മൈസൂർ സ്ഥിര താമസമുള്ള സുഹൃത്ത് മുനീർ ഭായ് ടെ വീട്ടിലേക്ക് .20 ന് ഉച്ചക്ക് മൈസൂരിൽ നിന്നും പുറപ്പെട്ട് ഗുണ്ടൽപേട്ട് -ബന്ദിപ്പൂർ വഴി ഊട്ടിയിൽ എത്തി. വൈകീട്ട്6മണിയോട് കൂടി Yantra leisures ൽ റൂമെല്ലാം ശരിയാക്കി ഫ്രഷ് ആയി. രാത്രി9വരെ കുട്ടികളുമായി ഗാർഡനിൽ സമയം ചിലവാക്കി. കാലത്ത് ഭക്ഷണമെല്ലാം കഴിഞ്ഞു ഊട്ടിയുടെ പൈതൃകം ആയ botanical garden സന്ദർശിച്ചു. ഊട്ടിയിൽ നിന്നും നേരെ പോയത് അട്ടപ്പാടിക്കടുത്ത് ആനക്കട്ടി എന്ന സ്ഥലത്തുള്ള SR JUNGLE RESORT ലേക്കായിരുന്നു.\nമാഞ്ഞൂർ -ഗെഡ്‌ഢി -മുള്ളി -കോട്ടത്തറ വഴി ആനക്കട്ടി. ആദ്യമായിട്ടാണ് ഇത് വഴി ഒരു യാത്ര. അതിമനോഹരമായ ഹരിതാഭം തുളുമ്പുന്ന വഴികൾ. 100 കിലൊമീറ്ററിനടുത്ത് ദൂരമുള്ളൂ എങ്കിലും വളരെയധികം ഹെയർപിൻ വളവുകൾ നിറഞ്ഞ റോഡുകൾ ആയതിനാൽ6മണിക്കൂറിലധികം സമയമെടുത്തു ലക്ഷ്യസ്ഥാനം എത്താൻ. മുൻകൂട്ടി ബുക്ക് ചെയ്തിരുന്നു അവിടെ. തികച്ചും വ്യത്യസ്തമായ രീതിയിൽ കൃത്രിമമായി ഒരു കാടൊരുക്കി അതിൽ പണിത മനോഹരമായ റിസോർട്ട് . റിസോർട്ടിന്റെ ഒരു വശം മലനിരകളും കാടും . ഇലക്ട്രിക്ക് ഫെൻസിങ് ഉണ്ടെങ്കിലും ഒന്ന് രണ്ട് പ്രാവശ്യം കൊമ്പന്മാർ അകത്തു കടന്നിട്ടുണ്ടെന്ന് അവിടുത്തെ സൂപ്പർവൈസർ പറഞ്ഞപ്പോൾ ചെറുതായിട്ടൊരു ഭയം ഉള്ളിൽ കയറി. പല പ്ലോട്ടുകളായി തിരിച്ചു പല വ്യത്യസ്ത താരിഫുകളിൽ മികച്ച റൂമുകൾ. നിലവിൽ ഫാമിലിക്കും ബാച്ചിലേഴ്‌സ്നും വേറെ വേറെ സ്വിമ്മിങ് പൂളുകൾ ഉണ്ട്. കൂടാതെ2എണ്ണം കൂടെ പണി നടന്നു കൊണ്ടിരിക്കുന്നു.\nരണ്ടു ദിവസത്തെ താമസത്തിന് ശേഷം നേരെ പോയത് കേരളത്തിന്റെ മനം കുളിർക്കുന്ന മുന്നാറിലേക്കായിരുന്നു. കോയമ്പത്തൂർ- പൊള്ളാച്ചി – ഉദുമല്പേട്ട് – ചിന്നാർ – മറയൂർ വഴി മൂന്നാർ. ഏകദേശം 250 കിലോമീറ്ററിനടുത്ത് ദൂരം ഉണ്ട് Dream catcher എന്ന റിസോർട്ടിലേക്ക് .എട്ട് മണിക്കൂറിന് മേലെ സമയമെടുക്കും ഓടിയെത്താൻ .SR JUNGLE റിസോർട്ടിൽ നിന്നും കാലത്ത് 10 മണിക്ക് തന്നെ പുറപ്പെട്ടു .കോയമ്പത്തൂർ നിന്നും ചില്ലറ ഷോപ്പിങ്ങും ഉച്ചഭക്ഷണവുമെല്ലാം കഴിഞ്ഞപ്പോയെക്കും2മണി കഴിഞ്ഞിരുന്നു. ഉദുമല്പേട്ട് കഴിഞ്ഞാൽ പിന്നെ കാടുകളിലൂടെ ഉള്ള യാത്ര ആണ്. അതി മനോഹരമായ മനം കുളിർപ്പിക്കുന്ന പ്രകൃതി ഭംഗി തുളുമ്പി നിൽക്കുന്ന വഴികൾ. അഞ്ചിലധികം ചെക്ക്പോസ്റ്റുകൾ ഉണ്ട്.\nചെറിയ ചാറ്റൽ മഴയിലൂടെ ഉള്ള യാത്ര വൈകീട്ട്6മാണിയോട് കൂടെ മറയൂർ ചെക്ക്പോസ്റ്റ് എത്തുമ്പോളേക്കും കനത്തിരുന്നു. മറയൂർ ചെക്ക് പോസ്റ്റിൽ വണ്ടി ഡീറ്റെയിൽസ് കൊടുക്കാൻ പോയപ്പോഴാണ് അവിടുത്തെ ഓഫീസർ പറയുന്നത് മൂന്നാറിലേക്ക് പോകാനുള്ള പാലം കഴിഞ്ഞ പ്രളയത്തിൽ ഒളിച്ചു പോയിരിക്കുന്നു എന്നും താത്കാലികമായി നിർമിക്കപ്പെട്ട പാലം തലേന്നത്തെ ശക്തമായ മഴയിൽ തകർന്ന് പോയി യാത്രായോഗ്യമല്ലതായിരിക്കുന്നു എന്നും. ഏകദേശം 30 കിലോമീറ്ററിനുള്ളിൽ കൂടെ മുന്നാറിലേക്കുള്ളൂ. എന്ത് ചെയ്യണമെന്നറിയാതെ നിന്നപ്പോഴാണ് ആ ഓഫീസർ പറഞ്ഞത് ഒരു വഴി ഉണ്ട്, പക്ഷെ അതി ദുർഘടം പിടിച്ചതും ഒട്ടും സേഫ് അല്ലാത്തതും ആയ വഴി ആണെന്ന്. ആന എല്ലാം ഇറങ്ങുന്ന പൊട്ടിപ്പൊളിഞ്ഞ ഒരു എസ്റ്റേറ്റ് റോഡ് അത്യാവശ്യ യാത്രക്കാർ ഉപയോഗിക്കുന്നുണ്ടെന്നും എന്നാൽ നിങ്ങൾ ഈ രാത്രിയിൽ കുട്ടികളെയും കൊണ്ട് യാത്ര തുടരുന്നത് ഒട്ടും അഭികാമ്യമല്ല എന്നും പറഞ്ഞു.\nഅങ്ങിനെ എന്ത് ചെയ്യണമെന്ന് ആലോചിച്ചിരിക്കുമ്പോഴാണ്3ചെറുപ്പക്കാർ ഒരു ആൾട്ടോ കാറും കൊണ്ട് വരുന്നത്. അവർ അവിടെ വണ്ടി നമ്പർ എഴുതാൻ വന്നപ്പോൾ ആ ഓഫീസർ അവരോട് ഞങ്ങളെ മൂന്നാർ എത്താൻ സഹായിക്കാമോ എന്ന് ചോദിക്കുകയും അവർ സമ്മതിക്കുകയും ചെയ്തു. തീർത്തും വിജനമായ ഒരു വഴിയിലൂടെ ഒട്ടും സുരക്ഷിതമല്ലാത്ത ഒരു യാത്ര. 20 കിലോമീറ്ററുകളോളം വളവും തിരിവും ഇറക്കവും കയറ്റവുമെല്ലാം നിറഞ്ഞ വീതി കുറഞ്ഞ ആ വഴിയിലൂടെ വളരെ സുരക്ഷിതമായി ഞങ്ങളെ മൂന്നാർ ടൗണിൽ എത്തിച്ചു തന്ന് യാത്ര പറഞ്ഞാണ് ആ ചെറുപ്പക്കാർ പോയത്. ഞങ്ങളെ സുരക്ഷിതമായി മുന്നാറിൽ എത്താൻ സഹായിച്ച ആ ഓഫീസറെയും ചെറുപ്പക്കാരെയും നന്ദിയോടെ ഓർക്കുന്നു.\n25 ന് ഉച്ചക്ക് ഒരു മണിക്ക് Dream Catcher റിസോർട്ടിൽ നിന്നും വീട്ടിലേക്ക് പുറപ്പെടുമ്പോൾ 8 ദിവസമായിരുന്നു. ഈ യാത്രയുടെ ഹൈലൈറ്റ് എന്ന് പറയുന്നത് വഴിയോര കാഴ്ചകളായിരുന്നു. പ്രകൃതി നൽകുന്ന കുളിർമ്മയും ഉന്മേഷവും കുട്ടികൾക്ക് കൂടെ പകർന്ന് നൽകുവാനും പ്രകൃതിയെ അവരിലേക്കടുപ്പിക്കുവാനും കഴിഞ്ഞ ചാരിതാർഥ്യത്തിൽ നിർത്തുന്നു.


ലുമെൻ ഇന്ത്യ - ആ മതിൽ ഞാൻ തകർക്കും\nHome/അകനോട്ടം, മതം/ആ മതിൽ ഞാൻ തകർക്കും\nപ്രളയാനന്തര കേരളത്തിൽ, സാമ്പത്തിക സഹായമോ, മറ്റു അർഹതപ്പെട്ട അവകാശങ്ങളോ നേടിയെടുക്കണം എങ്കിൽ രാഷ്ട്രീയക്കാരുടെയും, ഉദ്യോഗസ്ഥരുടെയും സഹായം കൊണ്ട് മാത്രമേ സാധിക്കൂ എന്ന് നമുക്ക് തോന്നും. ഈ തോന്നൽ ശക്തിശ്രേണിയിൽ അവരെ കൂടുതൽ ശക്തരും, നമ്മെ ശക്തിഹീനരും ആക്കി മാറ്റും.\nസാമ്പത്തിക കാര്യത്തിൽ ആരൊക്കെ നമ്മെ സഹായിച്ചാലും നമ്മുടെ പ്രശ്നങ്ങൾ തീരുന്നില്ല. കാരണം മനുഷ്യൻ അടിസ്ഥാനപരമായി ഒരു ദാർശനിക ജീവി കൂടിയാണ്. ‘എന്ത് കൊണ്ട് ഇത് എനിക്ക് സംഭവിച്ചു?’ എന്ന ചോദ്യം അവരെ കഠിനമായി അലട്ടി കൊണ്ടിരിക്കും. അവരുടെ ആ വലിയ അസ്തിത്വ പ്രശ്നത്തിന് മറുപടി നൽകാൻ ഏറ്റവും കഴിവുള്ളവരാണ് ആത്മീയ പാലകർ എന്ന് അവർ നിനക്കും. ആത്മീയ പാലകർ എന്ന് പറയുമ്പോൾ, ജ്യോതിഷികൾ, കണിയാന്മാർ, ഓത്തുകാർ, ആഭിചാരക്കാർ എന്നിവരൊക്കെ പെടും. ആ ഗണത്തിൽ ഇപ്പോൾ ചില സുവിശേഷ പ്രസംഗകരും, പ്രാർത്ഥനക്കാരും, ദർശന വരം ഉണ്ട് എന്ന് പറയുന്നവരും പെടുന്നു എന്നത് യഥാർത്ഥ വിശ്വാസികൾ ജാഗരൂകത പുലർത്തേണ്ട കാര്യമാണ്.\nഈ ദിവസങ്ങളിൽ പ്രചരിക്കുന്ന ചില വീഡിയോ സന്ദേശങ്ങളാണ് ഇത് എഴുതാൻ കാരണം. ചില പ്രമുഖ കത്തോലിക്കാ കരിസ്മാറ്റിക് ധ്യാനഗുരുക്കന്മാർ ദൈവത്തിനെതിരെ മനുഷ്യൻ തിരിഞ്ഞത് കൊണ്ടുണ്ടായ പ്രശ്‌നമാണ് പ്രളയം എന്ന മട്ടിൽ സന്ദേശങ്ങൾ കൊടുക്കുന്നുണ്ട്. “സ്രഷ്ടാവിനെതിരെ തിരിയുമ്പോൾ പ്രകൃതി മനുഷ്യനെതിരെ തിരിയും” എന്ന് അവർ അഭിപ്രായപ്പെട്ടു.\nവെള്ളം ഇറങ്ങാൻ തുടങ്ങിയതിന്റെ അടുത്ത നാളിൽ തന്നെ കുറെ പ്രവചനക്കാർ വെള്ളപ്പൊക്കത്തെ മുതലെടുത്തു സന്ദേശങ്ങൾ ഇറക്കിയിരുന്നു. മാർട്ടിൻ ആന്റണി എന്ന വൈദികൻ അതിനു ശ്രദ്ധേയമായ പ്രതികരണം നൽകിയിട്ടുണ്ട്.\nകഴിഞ്ഞ ദിവസം ഒരു സുഹൃത്ത് വാട്സപ്പിലേക്ക് ഒരു വീഡിയോ ഫോര്‍വേഡ് ചെയ്തു തന്നിട്ടു…\nPosted by Martin Antony on Wednesday, August 29, 2018\nപ്രമുഖനായ മറ്റൊരു ധ്യാനഗുരു വ്യഖ്യാനിച്ചതു പ്രളയത്തിന് കാരണം “വൈദികരെയും, ശ്രേഷ്ഠന്മാരെയും, സഭയെയും, വി. കുർബാനയെയും, കൂദാശകളെയും ഒക്കെ മനുഷ്യർ കോമാളിത്തത്തോടെ കണ്ടതിനാൽ” ആണ് എന്നാണു. അത് സ്ഥാപിച്ചെടുക്കാൻ അദ്ദേഹം ചില, അവിശ്വസനീയ സംഭവങ്ങളുടെ ഉദാഹരണം ഒക്കെ അവതരിപ്പിക്കുന്നുണ്ട്. ദൈവം എന്നോട് നേരിട്ട് പറഞ്ഞതിനാലാണ് ഞാൻ ഇത് നിങ്ങളെ അറിയിക്കുന്നത് എന്ന് അദ്ദേഹം ആവർത്തിക്കുന്നു.\nFr Dominic Valanminal Anakkara\nPosted by Subin Thomas on Wednesday, August 29, 2018\nദുരന്തങ്ങളെ ഈശോയുടെ കണ്ണുകൊണ്ടു നാം കാണാൻ പഠിക്കേണ്ടിയിരിക്കുന്നു. വ്യക്തിപരമോ സാമൂഹ്യമോ ആയ ദുരന്തങ്ങളുമായിട്ടാണ് പലരും ഈശോയെ അഭിമുഖീകരിച്ചത്. അന്ധനോ, കുഷ്ഠരോഗിയോ, പിശാചുബാധിതാണോ, കല്ലെറിയപ്പെടേണ്ട പാപം ചെയ്‌തവളോ ഒക്കെയായി ഈശോക്ക് മുന്നിലെത്തിയ വ്യക്തികൾ അവന്റെ സ്പർശത്താലും, സ്നേഹകടാക്ഷത്താലും സൗഖ്യം പ്രാപിച്ചു ശാന്തിയോടെ തിരിച്ചു പോയി. കൊടുങ്കാറ്റിൽ അകപ്പെട്ട ശിഷ്യന്മാരും, മൂന്നു നാൾ ഭക്ഷണം കിട്ടാതെ അലഞ്ഞ വലിയ ജനക്കൂട്ടം ഒക്കെ അവരുടേതായ ദുരന്തങ്ങളെ അഭിമുഖീകരിച്ചപ്പോൾ കരുണയുടെ മുഖമുള്ള ഈശോ ആശ്വാസത്തിന്റെ കുളിർമ്മ അവരിലേക്ക് പകർന്നു.\nഒരിടത്തു ആളുകൾ അവനോടു ചോദിക്കുന്നു: “ഇവനോ ഇവന്റെ മാതാ പിതാക്കളോ പാപം ചെയ്തതിനാലാണ് ഇവൻ അന്ധനായി ജനിച്ചത്?” ഈശോ കൃത്യമായി നയം വ്യക്തമാക്കുന്നു: “ഇവനോ ഇവന്റെ മാതാ പിതാക്കളോ പാപം ചെയ്തതിനാൽ അല്ല, ദൈവത്തിന്റെ ശക്തി അവനിൽ പ്രകടമാകുന്നതിനു വേണ്ടിയാണ്…” മറ്റൊരിടത്തു ഗലീലിയക്കാരായ ചിലരെ പീലാത്തോസ് വധിച്ചതും, സിലോഹയിൽ ഗോപുരം ഇടിഞ്ഞു വീണു പതിനെട്ടു പേര് മരിച്ചതും, അവർ കൂടുതൽ പാപികളായിരുന്നതിനാലാണോ എന്ന് ചിലർ ചോദിക്കുമ്പോൾ, അല്ല എന്ന് അസന്ദിഗ്ധമായി ഈശോ പറയുന്നു.\nബോബി ജോസ് കട്ടിക്കാട് എന്ന വൈദികന്റെ ചെറിയ സന്ദേശം ഈശോയുടെ കരുണയുള്ള കണ്ണുകളെ നമ്മുടെ നേരെ തിരിക്കാൻ പോരുന്നതാണ്.\nഅടുത്ത കാലത്തൊന്നും ഇത്രയും മനോഹരമായി തോന്നിയ വാക്കുകൾ കേട്ടിട്ടില്ല. ധ്യാനകേന്ദ്രങ്ങളിൽ നടക്കുന്നു എന്നു പറയപ്പെടുന്ന അത്ഭു ത രോഗശാന്തികളെ പൊളിച്ചടുക്കി യാഥാർഥ്യം നിറഞ്ഞ ഒരു വിശദീകരണം.\nPosted by P.j. Thomas on Thursday, August 2, 2018\nദുരന്ത സമയത്തു ആത്മീയ മുതലെടുപ്പ് നടത്തുന്നതിനേക്കാൾ വലിയ ദുരന്തം ഇല്ല. ആളുകൾ അസ്തിത്വ ദുഖത്താൽ ആശയക്കുഴപ്പത്തിൽ ആയിരിക്കുമ്പോൾ അവർക്കു ആശ്വാസത്തിന്റെയും, രക്ഷയുടെയും, അനുഭവം കൊടുക്കുക എന്നതാണ് ഒരു ആത്മീയ പാലകൻ ചെയ്യേണ്ടതു. അത് സ്വാഭാവികമായും അവരെ യഥാർത്ഥ ദൈവാനുഭവത്തിലേക്കു നയിക്കും. എന്നാൽ വൈദികരെയും സഭയെയും വിമർശിച്ചത് കൊണ്ടാണ് പ്രളയം ഉണ്ടായത് എന്നത് ഒരു ആത്മീയ വ്യാഖ്യാനത്തിനും നിരക്കുന്നതല്ല. കേരളത്തിൽ അങ്ങോളം ഇങ്ങോളം മഹാപ്രളയം നിറഞ്ഞാടിയപ്പോൾ എത്രമാത്രം നീതിമാന്മാരും, ധർമ്മിഷ്ഠരും, യഥാർത്ഥ ദൈവഭക്തരുമായ ആളുകൾ അതിന്റെ കെടുതി അനുഭവിച്ചു. അതൊക്കെ ദൈവശാപം ആണ് എന്ന് പറഞ്ഞു വക്കുന്നതോളം ആത്മീയവൈകൃതം വേറെ ഇല്ല.\nതീർച്ചയായും, പ്രകൃതിക്കു നമ്മെ വളരെ ഏറെ പഠിപ്പിക്കാനുണ്ട്. പ്രകൃതിയുടെ രഹസ്യങ്ങളിലൂടെ കൂടിയുമാണ് ദൈവം മനുഷ്യ ചരിത്രത്തിൽ ഇടപെടുന്നതു എന്ന് വേദപുസ്തകം വെളിപ്പെടുത്തുന്നു. പ്രകൃതി ദുരന്തങ്ങൾ ദൈവത്തിന്റെ ശിക്ഷയായല്ല, നമ്മുടെ ചെയ്തികളെയും, മനോഭാവങ്ങളെയും പുനഃപരിശോധിക്കാനുള്ള അവസരമായി കാണണം. പരിഹരിക്കാൻ എന്തെങ്കിലും ഉണ്ടെങ്കിൽ അവ പരിഹരിക്കുകയും വേണം.\nഎസക്കിയേൽ പ്രവാചകന്റെ പുസ്തകത്തിൽ (അദ്ധ്യായം 13) വ്യാജ പ്രവാചകന്മാരെ കുറിച്ച് വിശദീകരിക്കുന്നുണ്ട്.\nദർശനം ലഭിക്കാതെ സ്വന്തം തോന്നലുകളെ പിന്തുടരുന്ന ഭോഷന്മാരായ പ്രവാചകന്മാർക്കു ദുരിതം!… കർത്താവിന്റെ ദിനത്തിൽ യിസ്രായേൽ ഭവനം യുദ്ധത്തിൽ ഉറച്ചുനിൽക്കേണ്ടതിന്നു നിങ്ങൾ കോട്ടയിലെ വിള്ളൽ പരിഹരിക്കുകയോ, മതിൽ കെട്ടുകയോ ചെയ്തില്ല.\nഅവർ കള്ളം പറയുടെയും വ്യാജപ്രവചനം നടത്തുകയും ചെയ്യുന്നു. കർത്താവ് അവരെ അയച്ചിട്ടില്ലെങ്കിലും ‘കർത്താവ് അവരെ അയച്ചിരിക്കുന്നു’ എന്ന് പറയുകയും നിവൃത്തിയായ്‍വരുമെന്നു അവർ ആശിക്കുന്നു. ഞാൻ അരുളിച്ചെയ്യാതിരിക്കെ കർത്താവിന്റെ അരുളപ്പാടു എന്നു നിങ്ങൾ പറയുന്നതിനാൽ നിങ്ങൾ മിഥ്യാദർശനം കാണുകയും വ്യാജപ്രവചനം നടത്തുകയുമല്ലേ ചെയ്തിരിക്കുന്നതു? ദൈവമായ കർത്താവു ഇപ്രകാരം അരുളിച്ചെയ്യുന്നു: നിങ്ങൾ വ്യാജം പ്രസ്താവിച്ചതു കൊണ്ടും, മിഥ്യാ ദർശനം കണ്ടിരിക്കുന്നത് കൊണ്ടു ഞാൻ നിങ്ങൾക്കു വിരോധമായിരിക്കുന്നു. ദൈവമായ കർത്താവാണ് അരുളിചെയ്തിരിക്കുന്നതു. വ്യാജം പ്രവചിക്കയും വ്യർത്ഥദർശനങ്ങൾ കാണുകയും ചെയ്യുന്ന പ്രവാചകന്മാർക്ക്കെതിരെ എന്റെ കൈ ഉയരും…\nപ്രളയത്തിന്റെ കാരണം വൈദിക കോപം ആണ് എന്ന് പറഞ്ഞുറപ്പിക്കുന്നവർ സഭയിലെ അപചയത്തിനും കേടുപാടുകൾക്കും ഉത്തരവാദികൾ ആര് എന്ന കാര്യത്തിൽ മൗനം പാലിക്കുന്നു. “നിങ്ങൾ കോട്ടയിലെ വിള്ളൽ പരിഹരിക്കുകയോ, മതിൽ കെട്ടുകയോ ചെയ്തില്ല.” എന്നത് പ്രവാചകനിലൂടെ ദൈവം വ്യാജപ്രവാചകർക്കു നൽകുന്ന മുന്നറിയിപ്പാണ്. സഭയാകുന്ന കോട്ടയിലെ വിള്ളലുകൾ പരിഹരിക്കാൻ ഏറ്റവും ഉത്തരവാദിത്തം വചനത്തിന്റെ കാർമ്മികരായ പുരോഹിതർക്ക് തന്നെ. അത് ചെയ്യാതിരുന്നിട്ടു, സാധാരണക്കാരെ ഭയപ്പെടുത്തുന്ന വ്യാഖ്യാനം നൽകുന്നത് സുവിശേഷം തന്നെയോ എന്ന് ആത്മശോധന ചെയ്യേണ്ട കാലം അതിക്രമിച്ചിരിക്കുന്നു.\nസഭയുടെ സംരക്ഷകർക്കെതിരെ ജാഗ്രത പാലിക്കുക!


mukesh valsala elected academy chairmanഅക്കാദമി\nMonday 29th March 2010 8:14pm\nതൃശൂര്: കേരള സാഹിത്യ അക്കാദമി പ്രസിഡന്റായി പി വല്‍സലയെയും സംഗീതനാടക അക്കാദമി ചെയര്‍മാനായി ചലചിത്രനടന് മുകേഷിനെയും തിരഞ്ഞെടുത്തു. സി എന് കരുണാകരന് ലളിതകലാ അക്കാദമി ചെയര്‍മാനായും പുരുഷന് കടലുണ്ടി അക്കാദമിയുടെ സെക്രട്ടറിയായും സ്ഥാനത്തു തുടരും. കാലാവധി പൂര്‍ത്തിയാക്കി സ്ഥാനമൊഴിയുന്ന എം. മുകുന്ദന് പകരമായാണ് വത്സല പ്രസിഡന്റാകുന്നത്.\nകവി പ്രഭാവര്‍മ്മയാണ് സാഹിത്യ അക്കാദമി വൈസ് പ്രസിഡന്റ്. തൃശ്ശൂര് കലക്ടര് ട്രഷററായിരിക്കും. മുകേഷിനൊപ്പം കെ എം രാഘവന് നമ്പ്യാരെ സംഗീതനാടകഅക്കാദമി വൈസ് ചെയര്‍മാനായി തിരഞ്ഞെടുത്തു. രാവുണ്ണിയാണ് സെക്രട്ടറി. ലളിതകലാഅക്കാദമിയില് സാവിത്രി രാജീവന് വൈസ് ചെയര്‍മാനാകും. സെക്രട്ടറി സത്യപാല്.


ഇന്ത്യ- പാക് : മധ്യസ്ഥത വഹിക്കാൻ തയ്യാറെന്ന് യു.എൻ\nഇന്ത്യ- പാക് പ്രശ്നപരിഹാരത്തിന് മധ്യസ്ഥത വഹിക്കാൻ തയ്യാറെന്ന് യു.എൻ; അന്താരാഷ്ട്ര ഇടപെടൽ വേണ്ടെന്ന് ഇന്ത്യ\n''കശ്മീരി ജനതയുടെ മനുഷ്യാവകാശം സംരക്ഷിക്കപ്പെടാനും അത് അനിവാര്യമാണ്'', ആന്റോണിയോ ഗുട്ടറസ്\n29 Jan, 2021 at 07:49 AM\nഇന്ത്യ-പാക് പ്രശ്ന പരിഹാരത്തിന് മധ്യസ്ഥത വഹിക്കാൻ തയ്യാറാണെന്ന് യു.എൻ സെക്രട്ടറി ജനറൽ ആന്റോണിയോ ഗുട്ടറസ്. ''ഞങ്ങൾ എപ്പോഴും തയ്യാറാണ്. സൈനിക പരിഹാരമില്ലാത്ത പ്രശ്നങ്ങൾക്ക് സമാധാനപരമായ പരിഹാരമാർഗങ്ങൾ അവലംബിക്കണം എന്നാണ് യു.എൻ ആഗ്രഹിക്കുന്നത്. '' ആന്റോണിയോ ഗുട്ടറസ് പറഞ്ഞു. ഇന്ത്യയുടേയും പാക്കിസ്ഥാന്റെയും പ്രശ്‍നങ്ങൾ പരിഗണിക്കുമ്പോൾ, ഇരു രാജ്യങ്ങളും തമ്മിലുള്ള സൈനിക ഏറ്റുമുട്ടൽ വലിയ ദുരന്തത്തിലേക്ക് നയിക്കും എന്നാണ് മനസ്സിലാക്കാൻ സാധിക്കുന്നത് എന്നും അദ്ദേഹം കൂട്ടിച്ചേർത്തു.\n2019ലും ആന്റോണിയോ ഗുട്ടറസ് ഇരു രാജ്യങ്ങൾക്കിടയിലെയും പ്രശ്ന പരിഹാരത്തിന് നിർദേശം നൽകിയിരുന്നു. നിർഭാഗ്യവശാൽ, അത് തന്നെയാണ് വീണ്ടും പറയാനുള്ളത് എന്നും യു.എൻ വക്താവ് പറഞ്ഞു. ''ഇതുവരെയും കാര്യങ്ങൾ ശെരിയായ ദിശയിൽ ചലിച്ച് തുടങ്ങിയിട്ടില്ല. ഇരു രാജ്യങ്ങളും ഒന്നിച്ച് മുന്നിട്ടിറങ്ങി പ്രശ്നങ്ങളെ ഗൗരവത്തോടെ തന്നെ ചർച്ചക്ക് വിധേയമാക്കേണ്ടതുണ്ട്. കശ്മീരി ജനതയുടെ മനുഷ്യാവകാശം സംരക്ഷിക്കപ്പെടാനും അത് അനിവാര്യമാണ്.'' ഗട്ടറസ് പറഞ്ഞു.\nഎന്നാൽ പാകിസ്താനുമായുള്ള ഉഭയകക്ഷി ബന്ധത്തിൽ അന്താരാഷ്ട്ര ഇടപെടലുകൾ വേണ്ടെന്നാണ് ഇന്ത്യയുടെ നിലപാട്. 1972ലെ ഷിംല കരാർ പ്രകാരം ഇന്ത്യ- പാക് ഉഭയകക്ഷി പ്രശ്നങ്ങൾ അന്താരഷ്ട്ര ഇടപെടൽ ഇല്ലാതെ പരിഹരിക്കപ്പെടേണ്ടതുണ്ട് എന്നാണ്. അതേസമയം, വിഷയത്തിൽ അന്തരാഷ്ട്ര സമൂഹം ശ്രദ്ധ ചെലുത്തുന്നതിനെ പാകിസ്ഥാൻ അനുകൂലിക്കുന്നുണ്ടെന്നാണ് മാധ്യമ റിപ്പോർട്ടുകൾ വ്യക്തമാക്കുന്നത്.


Pinarayi Vijayan replies Narendra Modi Kerala Sangh Parivar BJP - 'സംഘപരിവാറില്‍പ്പെട്ട അക്രമികള്‍ക്ക് കേരളത്തില് സംരക്ഷണം ലഭിക്കില്ല'; മോദിക്ക് മുഖ്യമന്ത്രിയുടെ മറുപടി\nPinarayi Vijayan Replies Narendra Modi Kerala Sangh Parivar Bjp\nസംഘപരിവാറിന് കേരളത്തില് മാത്രമായി പ്രത്യേക നിയമമില്ലെന്നും മുഖ്യമന്ത്രി മറുപടി നല്‍കി\nApril 26, 2019 10:12:18 pm\nതിരുവനന്തപുരം: പ്രധാനമന്ത്രി നരേന്ദ്ര മോദി വാരണാസിയില് നടത്തിയ പ്രസംഗത്തിന് മറുപടി നല്‍കി മുഖ്യമന്ത്രി പിണറായി വിജയന്. പ്രധാനമന്ത്രി വ്യാജപ്രചാരണത്തിലൂടെ കേരളത്തെ അവഹേളിക്കുന്നത് പ്രതിഷേധാര്‍ഹമാണെന്ന് മുഖ്യമന്ത്രി ഫേസ്ബുക്ക് പോസ്റ്റില് കുറിച്ചു. പ്രധാനമന്ത്രിയുടെ സ്ഥാനത്തിന് ചേര്‍ന്നതല്ല കേരളത്തെ കുറിച്ചുള്ള മോദിയുടെ പരാമര്‍ശമെന്ന് പിണറായി വിജയന് മറുപടി നല്‍കി. കേരളത്തില് ബിജെപിക്കാര്‍ക്ക് പുറത്തിറങ്ങി രാഷ്ട്രീയ പ്രവര്‍ത്തനം നടത്താന് സാധിക്കാത്ത സാഹചര്യമാണുള്ളതെന്ന് മോദി ഇന്ന് വാരണാസിയില് പറഞ്ഞിരുന്നു.\nRead More: രാഹുൽ ഗാന്ധി വയനാട്ടിൽ മത്സരിക്കുന്നത് പ്രീണന രാഷ്ട്രീയം: നരേന്ദ്ര മോദി\n“പ്രധാനമന്ത്രി എന്ന ഉന്നതമായ സ്ഥാനത്തിന് ചേർന്നതല്ല കേരളത്തെക്കുറിച്ചു നരേന്ദ്ര മോഡി വാരാണസിയിൽ നടത്തിയ പരാമർശങ്ങൾ. കേരളത്തില് ബി.ജെ.പി.ക്കാര്‍ക്ക് പുറത്തിറങ്ങാൻ പറ്റാത്ത സാഹചര്യമാണ് എന്ന് എന്തടിസ്ഥാനത്തിലാണ് അദ്ദേഹം പറയുന്നത്? ഏതു ബിജെപിക്കാരനാണ് പുത്തിറങ്ങിയാല് തിരിച്ചുവരുമെന്ന് ഉറപ്പില്ലാത്തത്?\nരാജ്യത്ത് ഏറ്റവും സമാധാനവും മികച്ച ക്രമസമാധാന പാലനവുമുള്ള കേരളത്തെയും കേരളജനതയേയും പ്രധാനമന്ത്രി തന്നെ ഇത്തരത്തിൽ വ്യാജപ്രചാരണത്തിലൂടെ അവഹേളിക്കുന്നതു പ്രതിഷേധാർഹമാണ്. അക്രമവും കൊലപാതകവും ഏറ്റവും കുറഞ്ഞ സംസ്ഥാനമാണ് കേരളം എന്നു കേന്ദ്ര സര്‍ക്കാരിന്‍റെ ക്രൈം റെക്കോര്‍ഡ്സ് ബ്യൂറോ തന്നെയാണ് സാക്ഷ്യപ്പെടുത്തുന്നത്. ഇത്തരം അബദ്ധ പ്രസ്താവന നടത്തുന്നതിനു മുൻപ് ആ കണക്കു നോക്കാൻ പ്രധാനമത്രി തയാറാകാഞ്ഞത് അത്ഭുതകരമാണ്.\nഎന്തു നുണയും പ്രചരിപ്പിക്കാന് മടിയില്ലാത്ത കൂട്ടരാണ് ആര്.എസ്.എസ്. നുണ പ്രചരിപ്പിക്കുന്നതിന് അവര്‍ക്ക് പ്രത്യേക രീതിയും സംവിധാനവുമുണ്ട്. രാജ്യത്തിന്‍റെ പലഭാഗത്തും ഇക്കൂട്ടര് വര്‍ഗ്ഗീയ ലഹളകള് ഉണ്ടാക്കിയത് നുണ പ്രചരിപ്പിച്ചാണ്. ഇത്തരം നുണകള് ആവര്‍ത്തിക്കാന് മതസൗഹാര്‍ദത്തിനും സമാധാന ജീവിതത്തിനും പേരുകേട്ട കേരളത്തെ പശ്ചാത്തലമാക്കുന്നത് ദൗര്‍ഭാഗ്യകരമാണ്.”\nകേരളത്തിലെ ബിജെപിക്കാർ പ്രവർത്തിക്കുന്നത് ജീവൻ പണയം വച്ചാണെന്നായിരുന്നു നരേന്ദ്ര മോദി വാരണാസിയിൽ പ്രസംഗിച്ചത്. കേരളത്തിൽ വോട്ട് തേടി പോകുന്ന പ്രവർത്തകർ ജീവനോടെ തിരിച്ച് മടങ്ങുമെന്ന് ഉറപ്പില്ലെന്നും നരേന്ദ്ര മോദി കൂട്ടിച്ചേർത്തു. മനിര്‍ദ്ദേശ പത്രിക സമര്‍പ്പിക്കുന്നതിന് മുമ്പ് നടത്തിയ പ്രചാരണ പൊതുയോഗത്തിലായിരുന്നു മോദിയുടെ പ്രസ്താവന.


എല്ലാത്തിനോടും ശ്രദ്ധ കൊടുക്കേണ്ട, ശ്രദ്ധാലുവായാല് മാത്രം മതി.\nഎല്ലാത്തിലും ശ്രദ്ധപുലര്‍ത്താന് എന്തു വേണം? ഒന്നിലും പ്രത്യേകമായി ശ്രദ്ധയൂന്നാനുള്ള ശ്രമം ആവശ്യമില്ലെന്നാണ് സദ്ഗുരു പറയുന്നത്. എല്ലാം നിരീക്ഷിക്കുക. എങ്കില് എല്ലാം ശ്രദ്ധയില് വന്നോളും.\nചോദ്യം: എല്ലാത്തിലും ശ്രദ്ധപുലര്‍ത്തുമ്പോഴും അനാവശ്യമായത് തള്ളിക്കളഞ്ഞ് ആവശ്യമുള്ളതുമാത്രം ശ്രദ്ധിക്കുവാന് എന്ത് വേണം?\nസദ്ഗുരു: തനിക്കുചുറ്റുമുള്ള സകലതിലും ഒരാള് ശ്രദ്ധകൊടുക്കേണ്ട കാര്യമില്ല. അങ്ങനെയൊരു സംഗതി, ആധുനിക മനശാസ്ത്രത്തിന്‍റെ തെറ്റായ പ്രചാരണമാണ്. ഒരേ സമയം അനേകം കാര്യങ്ങളില് മനസ്സിനെ വ്യാപരിപ്പിക്കാമെന്നത്. ഞാന് മനസ്സിനെ ഒന്നിലേക്കും ശ്രദ്ധാപൂര്‍വ്വം തിരിച്ചുവിടാറില്ല. കേവലം നിരീക്ഷിക്കുകയേ ചെയ്യുന്നുള്ളൂ. അപ്പോള് എനിക്കു ചുറ്റിലുമുളള സകലതും ശ്രദ്ധയിലേക്ക് സ്വാഭാവികമായി തന്നെ വരുന്നു. രാവിലെ ഉണരുമ്പോള്, സൂര്യന് കിഴക്ക് ഉദിച്ചുവോ എന്ന് ആരെങ്കിലും ശ്രദ്ധിക്കാന് പോവുമോ ? ഇല്ല. നിങ്ങള് ഉണരുന്നു. സൂര്യപ്രകാശം സ്വഭാവികമായി നിങ്ങളിലേക്ക് വരുന്നു.ആ വെളിച്ചത്തിനൊപ്പം പരിസരങ്ങളും ദൃശ്യങ്ങളും തെളിഞ്ഞു വരുന്നു.\nശ്രദ്ധകൊടുക്കുക എന്ന അടിസ്ഥാനത്തില് മാത്രം ചിന്തിക്കേണ്ടതില്ല. അതൊക്കെ പാഠപുസ്തകങ്ങളിലെ വിഡ്ഢിത്തങ്ങളാണ്. അവര് പറയും, പാഠപുസ്തകത്തെ ശ്രദ്ധിക്കണമെന്ന്. അതിലേക്ക് ഒരുപാട് ശ്രദ്ധകൊടുത്തു. പ്രത്യേകിച്ച് ഒന്നും സംഭവിച്ചില്ല. നന്നായി ശ്രദ്ധ കൊടുത്തതു കൊണ്ട് ഞാന് അവ വായിച്ചില്ല. അവര് എനിക്കൊരു പാഠപുസ്തകം തന്നു. അതിന്‍റെ ആദ്യതാളുകളില് തന്നെ ഒറ്റ ചിത്രം കണ്ടു, രണ്ടു മണിക്കൂര് ആ ചിത്രത്തില് തന്നെ നോക്കി ഇരുന്നു. പക്ഷേ അവര്‍ക്കു വേണ്ടത് അതായിരുന്നില്ല. ഞാന് പേജുകള് മറിച്ച് ഓരോ വാക്കും, വരികളും വായിക്കണമെന്നായിരുന്നു. എന്തു ചെയ്യാന്! അവര് എന്നോടു പറഞ്ഞത് പുസ്തകത്തിലേക്ക് ശ്രദ്ധയൂന്നുവാനാണ്. ഞാന് പുസ്തകം തുറന്നു. ആദ്യതാളില് തന്നെ നന്നായി ശ്രദ്ധയൂന്നി ഇരുന്നു.\nഒന്നിലേക്ക് പിന്നെ മറ്റൊന്നിലേക്ക് എന്ന കണക്കില് ശ്രദ്ധകൊടുക്കാന് പോയാല് മനസ്സ് മൊത്തത്തില് അശ്രദ്ധവും അലങ്കോലവുമാകും.\nഒരു കാര്യത്തിലും ശ്രദ്ധ കൊടുക്കരുത്. നമ്മുടെ ശ്രദ്ധയുടെ തോതു കൂട്ടാന് വളരെ സ്വാഭാവികമായൊരു വഴിയുണ്ട്. നിങ്ങള് വളരെ ശ്രദ്ധാലുവായാല്, എല്ലാം നിങ്ങളുടെ ശ്രദ്ധയിലേക്ക് വരും. അതല്ലാതെ ഒന്നിലേക്ക്, പിന്നെ മറ്റൊന്നിലേക്ക് എന്ന കണക്കില് ശ്രദ്ധകൊടുക്കാന് പോയാല്, മനസ്സ് മൊത്തത്തില് അശ്രദ്ധവും അലങ്കോലവുമാകും. നിങ്ങള് എന്‍റെ മുന്നില് ഇരിക്കുമ്പോള്, ദയവായി എന്നിലേക്ക് ശ്രദ്ധ ഊന്നുകയേ ചെയ്യരുത്. വെറുതെ ശ്രദ്ധാലുവാകുക. അപ്പോള് ഞാന് പറയുന്ന വാക്കുകള് മാത്രമല്ല, എല്ലാം നിങ്ങളിലേക്ക് തനിയേ വന്നോളും. ചിലര് വാക്കുകളിലേക്ക് ശ്രദ്ധ കൊടുക്കുന്നതു കൊണ്ട്, ഒന്നും വിട്ടു പോവാതിരിക്കാന് എഴുതി വെയ്ക്കുന്നു. ഇതു കൊണ്ടു നിങ്ങള്‍ക്ക് ഒന്നും തന്നെ അറിയാന് സാധിക്കില്ല. ഇതു കൊണ്ട് നിങ്ങള്‍ക്ക് ജീവിതത്തെ അറിയാനാവില്ല. ജീവിതത്തെ അറിയാനുള്ള രീതി അതല്ല. നോട്ടു പുസ്തകത്തിലെ കുറിപ്പുകള് വായിച്ചാല് ഒരു പക്ഷെ പരീക്ഷയ്ക്ക് നല്ല മാര്‍ക്ക് വാങ്ങി പാസാകാന് പറ്റിയേക്കും. എന്നാല് മനുഷ്യലോകം കണ്ട മഹാത്മാക്കളൊന്നും തന്നെ പരീക്ഷ പാസായവരല്ല. കൃഷ്ണന് പരീക്ഷ എഴുതാന് പോയ കഥ എവിടെയെങ്കിലും കേട്ടിട്ടുണ്ടോ? ഗൗതമബുദ്ധന് പരീക്ഷ എഴുതിയത് കേട്ടിട്ടുണ്ടോ? യേശു പരീക്ഷ എഴുതാന് പോയതിനെ കുറിച്ച് കേട്ടിട്ടേയില്ല. എന്നിട്ടും നമ്മള് അവരെ ആരാധിക്കാന് കാരണം, അവര് വളരെ ശ്രദ്ധാലുക്കളായിരുന്നു, നിങ്ങളേക്കാള് വളരെ കൂടുതല് കാര്യങ്ങള് അവരുടെ അവബോധത്തില് ഉണ്ടായിരുന്നു. ഞാനും ഒരു പരീക്ഷയ്ക്ക് പോയി, ഒന്നും തന്നെ എഴുതിയില്ല.\nശ്രദ്ധയെന്നത് വിഷയകേന്ദ്രീകൃതമായ ഒരു യാന്ത്രിക പ്രക്രിയയല്ല, നമ്മള് എല്ലാവരും സ്വാഭാവികമായി എന്താണോ അതുതന്നെയാണ് ശ്രദ്ധ. സഹജമായ ആ ശ്രദ്ധയുടെ തോത് വര്‍ദ്ധിപ്പിക്കുക മാത്രമേ വേണ്ടൂ. അതിനു പകരം ജീവിതത്തെ ഓരോ വിഷയങ്ങളാക്കി മുറിച്ച്, ഓരോന്നിലേക്കും ശ്രദ്ധിക്കാന് പോയാല്, അതു വരെയുണ്ടായിരുന്ന ശ്രദ്ധയും കൈമോശം വരും. കാരണം നമുക്ക് ചുറ്റിലുമായി അത്ര മാത്രം ജീവിത സംഭവങ്ങളും വിഷയങ്ങളും ഉണ്ട്. അതിനെ മുഴുവനായും ശ്രദ്ധയില്‍പ്പെടുത്താന് ആര്‍ക്കും പറ്റില്ല. മനസ്സ് ഒരു കണ്ണാടി കണക്കെയാണ്. ഏത് ദൃശ്യത്തിലേക്ക് പിടിക്കുന്നോ, അതിനെ പ്രതിഫലിപ്പിക്കുന്ന പോലെയാണ്. മനസ്സിന്‍റെ ശ്രദ്ധ ഒന്നിലേക്ക് മാത്രം തിരിച്ച് വിടാനുളള ശ്രമം. പൊട്ടിയ കണ്ണാടി ദൃശ്യങ്ങളെ പലതായി മുറിക്കുന്ന പോലെ, മനസ്സ് വിഷയങ്ങളെ പലതാക്കും. അത് ഗുണത്തേക്കാള് അധികം ദോഷമേ വരുത്തു. ഇന്ന് മനുഷ്യ മനസ്സുകള്‍ക്ക് സംഭവിച്ചിരിക്കുന്നതും അതു തന്നെയാണ്.\nഒരു തെളിഞ്ഞ കണ്ണാടി പോലെയാണ് മനസ്സെങ്കില്, ജീവിതവിഷയങ്ങളെ അതില് പ്രതിഫലിപ്പിക്കാന് അധികം ശ്രമിക്കേണ്ടി വരില്ല. കണ്ണാടിയില് എല്ലാം സ്വാഭാവികമായും പ്രതിഫലിച്ചോളും. അതു കൊണ്ട് മനസ്സാകുന്ന കണ്ണാടിയെ തുടച്ച് വൃത്തിയാക്കുക എന്നതു മാത്രം ശ്രദ്ധിക്കുക. ആ പണി നന്നായി ചെയ്താല്, ഈ പ്രപഞ്ചം തന്നെ അതില് പ്രതിഫലിച്ചോളും. അല്ലാതെ അതിനെവിടെ പോയി മറയാനാവും? ഒരു കണ്ണാടി മാനത്തേക്ക് ഉയര്‍ത്തി പിടിച്ചാല്, നീല മേഘങ്ങള് ഒഴുകുന്ന ആകാശത്തിന് ഓടി ഒളിക്കാനാവുമോ? ഇല്ല, അതിനു പ്രതിഫലിച്ചേ പറ്റൂ. അതുകൊണ്ട് ആകാശമാകുന്ന വിഷയത്തിലേക്ക് ശ്രദ്ധിക്കേണ്ടതില്ല. എന്നാല് ശ്രദ്ധയെ കൂടുതല് ഉന്നതമായ തലങ്ങളിലേക്ക് ഉയര്‍ത്താന് ഒരു വഴിയുണ്ട്. നിങ്ങള് വളരെ ശ്രദ്ധാലുവായാല് എല്ലാം നിങ്ങളുടെ ബോധതലത്തിലേക്ക് വരും – ഒന്നും തന്നെ വിട്ടുപോവുകയില്ല.\nലോകമെമ്പാടും വിഷാദരോഗം മനുഷ്യരെ വിഴുങ്ങിക്കൊണ്ടിരിക്കുന്ന കാലമാണിത്. കുട്ടിക്കാലത്ത് പക്ഷേ ആഹ്ലാദം നമ്മില് വളരെ സ്വാഭാവികമായൊരു അവസ്ഥയായിരുന്നില്ലേ എ…


'ഏഴ്' റൺസോടെ സിംബാബ്‌വെയുടെ ബ്രെൻഡൻ ടെയ്‌ലർ കളി മതിയാക്കി\nസിംബാബ്‌വെയുടെ മികച്ച ക്രിക്കറ്ററായി വിലയിരുത്തപ്പെടുന്ന ബ്രെൻഡൻ ടെയ്‌ലർ രാജ്യാന്തര ക്രിക്കറ്റില് നിന്നും വിരമിക്കുന്നു. അയർലാൻഡിനെതിരെ ഇപ്പോൾ നടന്നുകൊണ്ടിരിക്കുന്ന മൂന്നാം ഏകദിനത്തോടെ ടെയ്‌ലർ പാഡ് അഴിക്കും.\n13 Sep 2021 4:08 PM GMT\nസിംബാബ്‌വെയുടെ മികച്ച ക്രിക്കറ്ററായി വിലയിരുത്തപ്പെടുന്ന ബ്രെൻഡൻ ടെയ്‌ലർ രാജ്യാന്തര ക്രിക്കറ്റില് നിന്നും വിരമിക്കുന്നു. അയർലാൻഡിനെതിരെ ഇപ്പോൾ നടന്നുകൊണ്ടിരിക്കുന്ന മൂന്നാം ഏകദിനത്തോടെ ടെയ്‌ലർ പാഡ് അഴിക്കും. ഈ മത്സരത്തിൽ നേടിയ ഏഴ് റൺസോടെ ടെയ്‌ലറുടെ അന്താരാഷ്ട്ര ബാറ്റിങ് കരിയർ അവസാനിച്ചു. 2004ൽ ശ്രീലങ്കയ്‌ക്കെതിരായ എകദിനത്തിലാണ് ടെയ്‌ലർ രാജ്യാന്തര ഏകദിനത്തിൽ അരങ്ങേറ്റം കുറിക്കുന്നത്.\n34 കാരനായ ടെയ്‌ലര് 204 ഏകദിന മത്സരങ്ങളില് നിന്നായി 6677 റണ്‍സ് എടുത്തിട്ടുണ്ട്. 11 തവണ സെഞ്ചുറി നേടി. 145 റണ്‍സാണ് ഉയര്‍ന്ന സ്‌കോര്. ഇന്ന് നടന്ന മത്സരത്തില് 112 റണ്‍സ് നേടാനായാല് സിംബാബ്‌വെയ്ക്ക് വേണ്ടി ഏകദിനത്തില് ഏറ്റവുമധികം റണ്‍സ് നേടുന്ന താരം എന്ന റെക്കോഡ് ടെയ്‌ലര്‍ക്ക് സ്വന്തമാക്കാനാകുമായിരുന്നു. നിലവില് ആന്‍ഡി ഫ്‌ളവറിന്റെ പേരിലാണ് ഈ റെക്കോഡ്.\nവിക്കറ്റ് കീപ്പര് ബാറ്റ്‌സ്മാനായ ടെയ്‌ലര് 34 ടെസ്റ്റ് മത്സരങ്ങളും 44 ട്വന്റി 20 മത്സരങ്ങളും കളിച്ചിട്ടുണ്ട്. ടെസ്റ്റില് 2320 റണ്‍സും ട്വന്റി 20 യില് 859 റണ്‍സും സ്വന്തമാക്കിയിട്ടുണ്ട്. സിംബാബ്‌വെ ടീമിനൊപ്പമുള്ള 17 വര്‍ഷങ്ങള് എല്ലാകാലത്തും ഓര്‍ക്കുമെന്ന് ടെയ്‌ലര് ട്വിറ്ററിലെ വിരമിക്കല് കുറിപ്പില് വ്യക്തമാക്കി. ഇത്രയും കാലും ടീമിന് വേണ്ടി സേവനം ചെയ്യാന് സാധിച്ചതില് അഭിമാനിക്കുന്നുവെന്നും ടെയ്‌ലര് കുറിപ്പില് പറഞ്ഞു.\nഅതേസമയം മഴമൂലം 34 ഓവറാക്കി ചുരുക്കിയ മൂന്നാം ഏകദിനത്തില് സിംബാബ്‌വെ 131ന് എല്ലാവരും പുറത്തായി. മൂന്ന് മത്സരങ്ങടങ്ങിയ പരമ്പരയിൽ സിംബാബ് വെ 1-0ത്തിന് മുന്നിലാണ്. ആദ്യ ഏകദിനത്തിലായിരുന്നു സിംബാബ്‌വെയുടെ വിജയം. രണ്ടാം ഏകദിനം മഴമൂലം ഉപേക്ഷിച്ചിരുന്നു. അവസാന ഏകദിനം ജയിച്ച് ടെയ്‌ലർക്ക് ജയത്തോടെ യാത്രയപ്പ് നൽകാനുള്ള ശ്രമത്തിലാണ് സിംബാബ്‌വെ.


എന്റെ ജീവിതം എന്റേത് മാത്രം - നല്ലെഴുത്ത്\nHome AmbiliMC Malayalam ShortStory എന്റെ ജീവിതം എന്റേത് മാത്രം\n''അമ്മേ കൊണ്ടുപോയ്ക്കോ എന്റെ സ്വർണ്ണം. എന്നിട്ട് ലോൺ അടയ്ക്ക് .. എന്റെ കല്യാണത്തിന് എടുത്ത ലോൺ തീർത്താലെങ്കിലും നിങ്ങൾ എന്നേ വീട്ടിലേക്ക് കൊണ്ട് പോവില്ലേ??? "\nഒരു ഭ്രാന്തിയേ പോലെ ഞാൻ അലറി..\nഅമ്മയും അച്ഛനും കണ്ണ് തുടച്ച് വേഗം ഇറങ്ങി.\nഎന്നെ കൊണ്ട് പോവാൻ പോലും അവർക്ക് തോന്നിയില്ല.\nകൂലി പണിക്ക് പോയി കിട്ടുന്ന തുച്ഛമായ പണം കൊണ്ട് ദിവസങ്ങൾ തളളി നീങ്ങുന്ന പാവങ്ങൾക്ക് ഞാൻ ഒരു ഭാരമായി തോന്നി കാണും.\nഒരു പാട് സ്വപ്നങ്ങൾ മനസ്സിൽ വെച്ച് പഠിച്ചു... പക് ഷേ എന്നേക്കാൾ 12 വയസ്സ് മുത്ത ദാസേട്ടന്റെ മുന്നിൽ താലിക്കായ് തല കുനിച്ച നിമിഷം എന്റെ സ്വപ്നങ്ങളും കൊഴിഞ്ഞു വീണു.\nലോണെടുത്ത് ഒരു കല്യാണം വേണ്ട അമ്മേ യെന്ന് പറഞ്ഞ് ഞാൻ കരഞ്ഞത് കേൾക്കാൻ പോലും ആരുമുണ്ടായില്ല..\nഇതാണ് എന്റെ വിധിയെന്ന് വിചാരിച്ച് ദാസേട്ടന്റെ അമ്മ തന്ന നിലവിളക്കുമായി പുതിയ\nജീവിതത്തിലേക്ക് വലത് കാൽ വെച്ച് കയറി..\nപക് ഷേ അന്യന്റെ കക്കൂസ് കഴുകാൻ പോകുന്നവളുടെ മകളെ മരുമകളായി പൂജിക്കാൻ കൊണ്ട് വന്നതല്ലന്ന് പറഞ്ഞ് അമ്മായിയമ്മ ആദ്യരാത്രി കൈയിൽ തന്നത് ചൂലും, കഴുകാനുള്ള പാത്രങ്ങളുമായിരുന്നു.. മനസ്സ് മരവിച്ചതോണ്ടാവും കണ്ണീർ വന്നില്ല..\nഏട്ടത്തിയമ്മയുടെ അടിവസ്ത്രം വരെ അവർ തിരുമ്പാൻ തരാൻ തുടങ്ങി.\nദാസേട്ടാനാണങ്കിൽ ഒന്നും കേൾക്കണ്ട. ഒന്നിനും നേരമില്ല. '\nഒറ്റ മോളായത് കൊണ്ട് സങ്കടം പറയാൻ ഒരു കുട പിറപ്പ് പോലുമില്ല.\nഅമ്മയോട് പറഞ്ഞാൽ ലോണിന്റെ കാര്യം എടുത്തിടം....\nരണ്ട് ദിവസത്തിൽ കൂടുതൽ അമ്മ നിറുത്തില്ല..\nഗർഭിണിയായപ്പോൾ വീണ്ടും സ്വപ്നങ്ങൾ കാണാൻ തുടങ്ങി. പക്ഷേ അതിനും ആയുസ്സുകുറവായിരുന്നു വളർച്ചയിലെന്നു പറഞ്ഞു ഒരു അബോര്ഷനില് എന്റെ ആ സ്വപ്നവും പൊലിഞ്ഞു .\nഏട്ടത്തിയമ്മ അത് കുറ്റപ്പെടുത്താനുള്ള പുതിയ വഴി യാക്കി . ഒടുവിൽ മച്ചി യെന്ന പേരും ചാർത്തി തന്നു . അവരുടെ മകളെ ഞാൻ തൊടുന്നത് ദോഷമാണെന്നു പറഞ്ഞു ചീത്ത വിളിച്ചപ്പോൾ ആദ്യമായി ഞാൻ പ്രതികരിച്ചു .\nഗർഭിണിയായപ്പോൾ കാൽസ്യം , തുടങ്ങിയ മരുന്നുകൾ അവർ എന്നെകൊണ്ട് കഴിപ്പിച്ചില്ല . എന്റെ കുഞ്ഞിനെ എനിക്ക് നഷ്ടമായതിനു കാരണം അതുമാവാമെന്നു ഡോക്ടർ പറഞ്ഞത് എന്റെ മനസ്സിൽ നിറഞ്ഞു നിൽക്കുന്നുണ്ടായിരുന്നു .\nഅത് ഞാൻ ഉറക്കെ വിളിച്ചു പറഞ്ഞു .\nഅതോടെ അവർ എന്നെ ഭ്രാന്തി യാക്കി . അമ്മയും അച്ഛനും ഭ്രാന്തി മകളെ കാണാൻ വന്നോപ്പോൾ എനിക്ക് ശരിക്കും ഭ്രാന്തു വന്നത് പോലെ തോന്നി .\nപണ്ടങ്ങൾ വിറ്റ് ലോൺ അടിച്ചാലെങ്കിലും എനിക്ക് വീട്ടിൽ പോയി നിൽക്കാലോ എന്ന് കരുതി അവരോടു പറഞ്ഞതും എന്റെ ഭ്രാന്തിന്റെ ഭാഗമായി മാത്രമേ അമ്മ കണ്ടുള്ളു .\nപക്ഷേ ഇനിയും ആ വീട്ടിൽ നിന്നാൽ ഞാൻ ശരിക്കും ഭ്രാന്തി യാവുമെന്നു ഉറപ്പായിരുന്നു.\nപിറ്റേന്നു ആരോടും ഒന്നും പറയാതെ എന്റെ പണ്ടവും മായി ഞാൻ ഇറങ്ങി .\nവാങ്ങിയ കടയിൽ തന്നെ എല്ലാം വിറ്റു . കിട്ടിയ കാശ് ബാങ്കിൽ കൊടുത്തു ലോൺ തീർത്തു ..\nഅമ്മക്കും അച് ഛനും അത് ഉൾകൊള്ളാൻ തീരെ പറ്റിയില്ല .\nഅയൽക്കാരും , കുടുംബ ക്കാരും എന്ത് പറയും എന്ന വേവലാതി .\nഅവർക്കു ഒരു ഭാരമായി തുടരാൻ മനസ്സ് അനുവദിച്ചില്ല . കൂട്ടുകാരുടെ സഹായത്തോടെ\nഒരു ചെറിയ ജോലി . താമസിക്കാൻ ഒരു ഹോസ്റ്റലും ശരിയാക്കി . ..\nഞാൻ ഇറങ്ങിയതും ദാസേട്ടന് ഏട്ടത്തിയമ്മ അവരുടെ ഏതോ ബന്ധു നേ ആലോചിക്കുന്ന വിവരം അറിഞ്ഞപ്പോൾ ഒന്ന് മനസ്സ് തുറന്ന് ചിരിക്കാൻ തോന്നി..\nഡിവോഴ്സ് നോട്ടീസ് കിട്ടിയതും ഒരു നിമിഷം പോലും ആലോചിക്കാതെ ഞാൻ ഒപ്പിട്ടു കൊടുത്തു . ഇനി ആ താലിയുടെ ഭാരവുമില്ല .\nഅമ്മയും അച്ഛനും വന്നപ്പോൾ കൂടെ പോവാതെ യിരിക്കാനായില്ല .പക്ഷേ ഇനി ഒരു താലിക്കു മുന്നിൽ കഴുത്തു നീട്ടാൻ പറയരുതെന്നു ഉറപ്പു വാങ്ങാൻ മറന്നില്ല.. കുടുംബക്കാരുടെ അഭിമാനം കാത്തു സൂക്ഷിക്കാൻ ഇനിയും ബലിയാടാവാൻ വയ്യ . പ്രണയിച്ചു വിവാഹം ചെയ്തതല്ല . വീട്ടുക്കാർ തേടി കൊണ്ട് വന്ന ബന്ധം. പക് ഷേ ആ ബന്ധം കൊണ്ട് എന്റെ കണ്ണുകൾ നിറഞ്ഞപ്പോൾ ഒരു ബന്ധുവിനേയും കണ്ടില്ല...\nപെണ്ണിന് ജീവിക്കാം അതിനു യാതൊരു ഉറപ്പുമില്ലാത്ത താലിയുടെ പിൻബലം വേണ്ട.\nഞാൻ മേഘയാണ്. പക് ഷേ ഇനി ഈ മേഘ കണ്ണീർ മഴയാവില്ല.....


തിരുവനന്തപുരത്തെ യു എ ഇ കോണ്‍സുലേറ്റിന്റെ പേരില് നയതന്ത്ര ബാഗേജിലൂടെ 30 കിലോ സ്വര്‍ണ്ണം കടത്തിയ കേസില് ഉന്നതരും കുടുങ്ങുമെന്ന സൂചന നല്‍കി എന് ഐ എ. ഈ കേസില് സ്വപ്ന സുരേഷിനെ കൂടാതെ തിരുവനന്തപുരത്തെ ആഡംബര ബ്യൂട്ടി പാര്‍ലര് ഉടമയായ ”മാഡം” കേസിലെ സുപ്രധാനകണ്ണിയാണെന്നാണ് അന്വേഷണ ഏജന്‍സിയുടെ നിഗമനം. ഇവരാണെങ്കില് ഇപ്പോള് ഒളിവിലുമാണ്.\nഒന്നാം പ്രതി സന്ദീപ് നായര്, വിമാനത്താവളത്തില് ജോലിചെയ്തിരുന്ന ഒരു പൊലീസ് ഉദ്യോഗസ്ഥന് എന്നിവരുമായി ഇവര്‍ക്കു ബന്ധമുണ്ടെന്നു ഫോണ് രേഖകളില് നിന്നു വ്യക്തമായി. നയതന്ത്ര ബാഗേജ് വഴി എത്തിച്ചിരുന്ന സ്വര്‍ണം ജൂവലറികള്‍ക്കു വില്‍ക്കുന്നതില് ഇവര്‍ക്കു പങ്കുണ്ട്. ഭരണരംഗത്തെ പ്രമുഖനുമായുള്ള സൗഹൃദം ഉന്നതബന്ധങ്ങള്‍ക്കു സഹായകമായി. സ്വപ്നയെ മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം. ശിവശങ്കര് പരിചയപ്പെടാനിടയായത് ഈ ബ്യൂട്ടിപാര്‍ലര് മുഖേനയാണെന്നും സൂചനയുണ്ട്.\nതിരുവനന്തപുരം മലയിന്‍കീഴില് കോടികള് മുടക്കി ഇവര് പുതിയ വീടിന്റെ നിര്‍മ്മാണം നടത്തുന്നു. ഒട്ടേറെയിടങ്ങളില് ഭൂമി വാങ്ങിക്കൂട്ടിയിട്ടുണ്ട്. ബ്യൂട്ടിപാര്‍ലര് രംഗത്തു മുന്‍പരിചയമില്ലാത്ത യുവതി ലക്ഷങ്ങള് മുടക്കി തിരുവനന്തപുരം നഗരത്തില് സ്ഥാപനമാരംഭിച്ചതു സ്വര്‍ണക്കടത്ത് ലോബിയുടെ സഹായത്തോടെയാണെന്നുഅന്വഷണ സംഘം സംശയിക്കുന്നു.\nഅന്വേഷണ സംഘത്തിന്റെ നിഗമനം ശരിയാണെങ്കില് ഏറെ പൊട്ടിത്തെറിയിലേക്ക് അന്വേഷണം നീളും. സ്വര്‍ണ്ണകടത്തില് മറ്റൊരു മാഡവും ഉണ്ടെന്ന അഭ്യൂഹം നേരത്തെ മുതല് ശക്തമായിരുന്നു. ഇതിനിടെയാണ് പുതിയ റിപ്പോര്‍ട്ട് പുറത്തു വന്നത്.\nഅതേസമയം സ്വര്‍ണ്ണക്കടത്തിന് പിന്നില് തീവ്രവാദ ശക്തികളുടെ പൂര്‍ണ പിന്തുണയുണ്ടായിരുന്നതായി അന്വേഷണ ഏജന്‍സികള്‍ക്ക് വിവരം ലഭിച്ചു. മലയാളികള് ഐ എസ് ലേക്ക് റിക്രൂട്ട് ചെയ്യപ്പെട്ട സംഭവുമായി ബന്ധപ്പെട്ട ചിലര്‍ക്ക് സ്വര്‍ണ്ണക്കടത്തിലെ പ്രതികളുമായി ബന്ധമുണ്ടെന്നാണ് സൂചന. ഐ.എസില് ചേര്‍ന്ന ആറ്റുകാല് സ്വദേശി നിമിഷയുടെ മതം മാറ്റത്തിന് ഇടനിലയായി പ്രവര്‍ത്തിച്ചുവെന്ന് കരുതുന്ന നഗരത്തിലെ ചുരിദാര് ഷോപ്പ് അന്വേഷണമാരംഭിച്ചതോടെ പൂട്ടിയിരുന്നു. ഈ കടകളുടെ അറ്റകുറ്റപ്പണികള് ചെയ്ത അതേ ആളുകള് തന്നെയാണ് സ്വര്‍ണ്ണക്കടത്തുകേസിലെ പ്രതി സന്ദീപ് നായരുടെ കാര്‍ബണ് ഡോക്ടര് എന്ന സ്ഥാപനത്തിന്റെയും ജോലികള് നിര്‍വ്വഹിച്ചതെന്ന് അന്വോഷണ സംഘം കണ്ടെത്തിയിട്ടുണ്ട്. കൂടാതെ ശ്രീപത്മനാഭ സ്വാമി ക്ഷേത്രത്തിന് സമീപം അടുത്തിടെ ആരംഭിച്ച ആഡംബര ബ്യൂട്ടി പാര്‍ലറും ഇവരുമായി ബന്ധമുള്ളതെന്ന് കരുതപ്പെടുന്നു.\nസ്വർണ്ണക്കടത്ത് കേസ്: മന്ത്രി കെ ടി ജലീൽ ചോദ്യം ചെയ്യലിനായി കൊച്ചിയിലെ എൻഐഎ ഓഫീസിലെത്തി


thiruvananthapuram medical college thiruvananthapuram medical college-100 icu beds-veena george-covid 19\nതിരുവനന്തപുരം സര്‍ക്കാര് മെഡിക്കല് കോളജില്2പുതിയ ഐസിയുകള് കൂടി സജ്ജമാക്കിയതായി ആരോഗ്യമന്ത്രി വീണാ ജോര്‍ജ്. മൂന്നാം തരംഗം മുന്നില് കണ്ടുള്ള മുന്നൊരുക്കത്തിന്റെ ഭാഗമായി 100 ഐസിയു കിടക്കകളാണ് ആകെ സജ്ജമാക്കിയത്. ഐസിയുകള്‍ക്കായി ആദ്യഘട്ടത്തില് 17 വെന്റിലേറ്ററുകളാണ് സ്ഥാപിക്കുന്നത്.9വെന്റിലേറ്ററുകള് ഇതിനോടകം സ്ഥാപിച്ചുകഴിഞ്ഞു. ബാക്കിയുള്ള വെന്റിലേറ്ററുകള് ഉടന് സ്ഥാപിക്കാനുള്ള നടപടി സ്വീകരിച്ചതായും ആരോഗ്യമന്ത്രി അറിയിച്ചു. thiruvananthapuram medical college\nതിരുവനന്തപുരം എസ്എടി ആശുപത്രിയില് പീഡിയാട്രിക് രോഗികള് കൂടിയാല് അവരെക്കൂടി ഉള്‍ക്കൊള്ളുന്ന തരത്തിലാണ് ഐസിയുകള് സജ്ജമാക്കിയിരിക്കുന്നത്. ഐസിയു യൂണിറ്റുകളുടെ ഉദ്ഘാടനം ഈ മാസം 23ന് മുഖ്യമന്ത്രി പിണറായി വിജയന് നിര്‍വഹിക്കും.\n5.5 കോടി രൂപ ചെലവഴിച്ച് മെഡിക്കല് കോളജ് ആശുപത്രിയിലെ 7, 8 വാര്‍ഡുകള് നവീകരിച്ചാണ് അത്യാധുനിക ഐസിയു സംവിധാനം സജ്ജമാക്കിയത്. ഓരോ വാര്‍ഡിലും ഒരു ഐസിയുവും ഒരു ഹൈ ഡിപ്പന്റന്‍സി യൂണിറ്റും ഒരുക്കിയിട്ടുണ്ട്. പൂര്‍ണമായും എയര്‍കണ്ടീഷന് ചെയ്തു. ഓരോ കിടക്കയിലും കേന്ദ്രീകൃത ഓക്സിജന് വിതരണ സംവിധാനമുള്ള സെന്‍ട്രല് സക്ഷനും ലഭ്യമാക്കിയിട്ടുണ്ട്. അടിയന്തര ഘട്ടത്തില് വെന്റിലേറ്റര് ഘടിപ്പിക്കാനുള്ള സംവിധാനവുമുണ്ട്.\nഎല്ലാ കിടക്കകളിലും മള്‍ട്ടി പാരാമീറ്റര് മോണിറ്റര് സംവിധാനമുണ്ട്. ഇതിലൂടെ ഓരോ രോഗിയേയും 24 മണിക്കൂറും നിരീക്ഷിക്കും. ഇതിനോടനുബന്ധിച്ച് സെന്‍ട്രലൈസ്ഡ് നഴ്സിംഗ് സ്റ്റേഷനും ഒരുക്കി. ഇവിടെയിരുന്ന് ഡോക്ടര്‍മാര്‍ക്ക് ഓരോ രോഗിയുടേയും മോണിറ്ററിന്റെ വിശദാംശങ്ങള് നിരീക്ഷിക്കുന്നതിനുള്ള കേന്ദ്രീകൃത സംവിധാനവും ഒരുക്കിയിട്ടുണ്ട്.\nStory Highlights : thiruvananthapuram medical college\nRead more on: ICU | thiruvananthapuram medical college | Veena George


ആന്റണി കൈവിട്ടാൽ ബൽറാം തെറിക്കും - themediasyndicate\nബൽറാമിനെ സഹിക്കാൻപറ്റാത്ത പരുവത്തിലായി കോൺഗ്രസിനെന്ന് ഹസന്റെ പരാമർശത്തോടെ വ്യക്തം. ഇനി തീരുമാനം രാഹുൽ ഗാന്ധിയുടേതാണ്.\nഎകെജിയെ ആക്ഷേപിച്ച് പുലിവാൽ പിടിച്ച വി.ടി. ബൽറാം എംഎൽഎയുടെ പല്ലു തെറിക്കുമെന്ന് ഉറപ്പായി. ഗ്രൂപ്പ് അതീതമായി കോൺഗ്രസിൽ ബൽറാമിനെ ആക്രമിക്കാനുള്ള അണിയറ നീക്കങ്ങൾ നടക്കുകയാണ്. യുവ എംഎൽഎയുടെ മിശിഹയായ എ.കെ. ആന്റണി തുണച്ചില്ലെങ്കിൽ മണിശങ്കർ അയ്യരുടെ വഴിയേ തൃത്താല എംഎൽഎയും കോൺഗ്രസിൽനിന്നും താൽക്കാലികമായെങ്കിലും പുറത്തേയ്ക്ക് പോകുമെന്നാണ് നിലവിലെ സൂചന.\nഎ.കെ.ജിക്കെതിരെ പരാമർശം നടത്തി അനവസരത്തിൽ പുലിവാൽ പിടിച്ച ബൽറാമിനെ പിന്തുണക്കാൻ കോൺഗ്രസിലെ ചില സൈബർ ഗുണ്ടകളല്ലാതെ മറ്റാരും രംഗത്തുവന്നില്ല. ഒരു ഗ്രൂപ്പിലും പെടാതെനിന്ന ആളാകുന്ന ബൽറാമിനോട് അത്രക്കുണ്ട് കോൺഗ്രസ് നേതാക്കളിൽ രോക്ഷം. കെ. മുരളീധരനും ഷാനിമോൾ ഉസ്മാനും അടക്കമുള്ള നേതാക്കൾ പരസ്യമായി തന്നെ രംഗത്തുവരികയും കെപിസിസി അധ്യക്ഷ സ്ഥാനത്ത് ഇനിയൊരു ഉത്തരവുണ്ടാകും വരെ തുടരാൻ ഇന്നലെ രാഹുൽ ഗാന്ധി അവസരം നൽകിയ എം.എം. ഹസൻ കടുത്ത ഭാഷയിൽ വിമർശിക്കുകയും ചെയ്തതോടെയാണ് ബൽറാമിന്റെ ചീട്ട് കീറുമെന്ന് ഉറപ്പായത്. ഉമ്മന്‍ചാണ്ടിയും രമേശ് ചെന്നിത്തലയും എ.കെ.ജിക്കെതിരായ പരാമര്‍ശത്തില് കടുത്ത വിയോജിപ്പ് രേഖപ്പെടുത്തിയതോടെ ബല്‍റാമിന് മുന്നിലെ വഴികള് അടയുകയാണ്.\nബൽറാമിന്റെ തലതൊട്ടപ്പനായി കരുതപ്പെടുന്ന എ.കെ. ആന്റണിപോലും എകെജിയോടുള്ള തന്റെ അടുപ്പവും അദ്ദേഹത്തിന്റെ സ്വഭാവ മഹിമയുമെല്ലാം പലപ്പോഴും എടുത്ത് പറഞ്ഞിട്ടുണ്ട്. അതുകൊണ്ടുതന്നെ പ്രവർത്തകരുമായും നേതാക്കളുമായും ബന്ധമില്ലാതെ എ.കെ. ആന്റണിയുടെ ആശിർവാദത്തോടെ മാത്രം കോൺഗ്രസിൽ സജീവമായ ബൽറാമിന് രാഹുലിന്റെ മനസാക്ഷി സൂക്ഷിപ്പുകാരിൽ ഒരാളായ ആന്റണിയുടെ പിന്തുണ ലഭിക്കില്ല. കണ്ണൂരിൽ പരസ്യമായി പശുവിനെ അറുത്ത യൂത്ത് കോൺഗ്രസ് നേതാക്കൾക്കെതിരെ രാഹുൽ ഗാന്ധി കൈക്കൊണ്ട നടപടിക്ക് സമാനമായ ഒന്ന് ബൽറാമിനെയും തേടി വരും. കോൺഗ്രസ് ഉന്നതങ്ങളിൽനിന്നും എല്ലാവരും കൈവിട്ടതോടെ ഫേസ്ബുക്കിലൂടെ മാത്രം നേതാവായ ബൽറാം പണി ഇരന്ന് വാങ്ങും.\nഎഞ്ചിനീയറോ വക്കീലോ ആകേണ്ടിയിരുന്ന ബൽറാമിനോട് തൃത്താല ശ്രദ്ധിക്കാൻ നിർദ്ദേശിച്ചത് എ.കെ. ആന്റണിയാണ്. പഠിക്കുകയും പുസ്തകം വായിക്കുകയും ചെയ്യുന്നവർ തീരെ വിരളമായ കോൺഗ്രസിൽ ഒരൽപം വ്യത്യസ്തനായതാണ് ഗുരുവായൂർ ശ്രീകൃഷ്ണ കോളേജിലെയും തൃശൂർ എഞ്ചിനീയറിംഗ് കോളേജിലെയും യുയുസി ആയിരുന്ന ബൽറാമിൽ ആന്റണിക്ക് താൽപരം തോന്നാൽ കാരണം. അങ്ങനെ കലാശാല എന്ന കെ.എസ്.യു പ്രസിദ്ധീകരണത്തിന്റെ ചുമതലക്കാരനാക്കി. അത് നന്നായി നിർവ്വഹിക്കുകയും രാഹുൽ ബ്രിഗേഡിൽ ഉൾപ്പെടുകയും ചെയ്തതോടെയാണ് തൃത്താലയിലേയ്ക്ക് ബൽറാം എത്തുന്നത്.\nഗ്രൂപ്പ് നേതാക്കളുടെ ശ്രദ്ധയിലൊന്നും ആദ്യംപെടാതിരുന്ന ബൽറാം എംഎൽഎ ഫേസ്ബുക്കിൽ കളിച്ചാണ് ആളായത്. ബിജെപി നേതാവ് കെ. സുരേന്ദ്രനെയും ശശികലയെയും എല്ലാം വെല്ലുവിളിച്ച് ഒരു സംഘി വിരുദ്ധ പ്രതിച്ഛായ ബൽറാം ഉണ്ടാക്കിയതോടെ ഇറക്കാനും തുപ്പാനും വയ്യാത്ത കനിയായി കോൺഗ്രസിനയാൾ. ബൽറാമിനെ സഹിക്കാൻപറ്റാത്ത പരുവത്തിലായി കോൺഗ്രസ് എന്ന് ഹസന്റെ പരാമർശത്തോടെ വ്യക്തം. ഇനി തീരുമാനം രാഹുൽ ഗാന്ധിയുടേതാണ്. രാഹുൽ ബ്രിഗേഡിൽ അംഗമായിരുന്ന ബൽറാമിന്റെ ഭാവി ദൽഹി കോൺഗ്രസിൽ നിർണ്ണായക റോളുള്ള ആന്റണിയുടെ കയ്യിലും.\nTags: ak antonyakgvt balram\nകാലാവധി കഴിയുംമുമ്പെ ലോകബാങ്ക് പ്രസിഡന്റ് ജിം യോങ് കിം സ്ഥാനമൊഴിഞ്ഞു\nസർക്കാർ നടപടികൾക്ക് സർവകക്ഷിയോഗത്തിന്‍റെ പിന്തുണ.


53ാം വയസില് പതിനൊന്നാം ക്ലാസ് പ്രവേശനം; ആള് നിസാരക്കാരനല്ല, ജാര്‍ഖണ്ഡ് വിദ്യാഭ്യാസ മന്ത്രി - Keralabhooshanam Daily 53ാം വയസില് പതിനൊന്നാം ക്ലാസ് പ്രവേശനം; ആള് നിസാരക്കാരനല്ല, ജാര്‍ഖണ്ഡ് വിദ്യാഭ്യാസ മന്ത്രി\nHome/NEWS/LATEST/53ാം വയസില് പതിനൊന്നാം ക്ലാസ് പ്രവേശനം; ആള് നിസാരക്കാരനല്ല, ജാര്‍ഖണ്ഡ് വിദ്യാഭ്യാസ മന്ത്രി\nറാഞ്ചി: പഠിക്കാന് തീരുമാനിച്ചാല് പ്രായം അതിനൊരു തടസമേയല്ല. അതിന് ഇതാ ഒരു ഉത്തമ മാതൃക. സംസ്ഥാനത്തിന്റെ വിദ്യാഭ്യാസ മന്ത്രി തന്നെ പഠനം പുനരാരംഭിക്കാന് ഒരുങ്ങുന്നത്. ജാര്‍ഖണ്ഡ് വിദ്യാഭ്യാസ മന്ത്രി ജഗര്‍നാഥ് മഹ്‌തോ 11ാം ക്ലാസ് പ്രവേശനത്തിന് അപേക്ഷിച്ചിരിക്കുന്നത്.\n53കാരനായ മന്ത്രി 25 വര്‍ഷത്തെ ഇടവേളയ്ക്ക് ശേഷമാണ് പഠനം പുനരാരംഭിക്കുന്നത്. ബൊക്കാറോയിലെ ദേവി മഹാതോ ഇന്റര് കോളേജിലാണ് മന്ത്രി പ്രവേശനത്തിനായി അപേക്ഷിച്ചിരിക്കുന്നത്. ഡുമ്രി നിയമസഭാ മണ്ഡലത്തില്‍നിന്നുള്ള എം.എല്.എയായ ജഗര്‍നാഥ് മഹ്‌തോ ആര്‍ട്‌സ് വിഭാഗത്തിലാണ് പ്രവേശനത്തിന് അപേക്ഷിച്ചിരിക്കുന്നത്.\nനിരന്തരമായ വിമര്‍ശനങ്ങളാണ് വിദ്യാഭ്യാസം പുനരാരംഭിക്കാന് തീരുമാനിച്ചതിന് പിന്നിലെന്ന് അദ്ദേഹം പറഞ്ഞു. ഞാന് വിഭ്യാഭ്യാസ മന്ത്രിയായപ്പോള് മുതല് ആളുകള് എന്റെ വിദ്യാഭ്യാസ യോഗ്യതയെ ചോദ്യം ചെയ്യാന് തുടങ്ങിയെന്നും അദ്ദേഹം കൂട്ടിച്ചേര്‍ത്തു.\nഒരു രാഷ്ട്രീയക്കാരനാണെന്നും അതിനാല്, പൊളിറ്റിക്കല് സയന്‍സ് വിഷയം ഉറപ്പായും തിരഞ്ഞടുക്കുമെന്ന് മന്ത്രി പറഞ്ഞു. ബാക്കി വിഷയങ്ങള് ഉടന് തന്നെ തിരഞ്ഞെടുക്കുമെന്നും അദ്ദേഹം കൂട്ടിച്ചേര്‍ത്തു. 1995ലാണ് അദ്ദേഹം പത്താം ക്ലാസ് പരീക്ഷ പാസായത്.\nadmission in class-11 Jagarnath Mahto jharkhand education minister


17 September, 2019 07:02:11 AM\nമുംബൈ: സിനിമാ മേഖലയില് തങ്ങള്‍ക്ക് നേരിടേണ്ടി വന്ന മോശം അനുഭവം തുറന്നുപറയാന് സധൈര്യം മുമ്പോട്ട് വന്ന നടിമാരുടെ പട്ടികയിലേക്ക് എത്തുകയാണ് ബോളിവുഡ് നടി സെറീന് ഖാന്. ഒരു സിനിമയുടെ ചിത്രീകരണത്തിനിടെ ചുംബനരംഗത്തിന് റിഹേഴ്സല് നടത്തണമെന്ന് സംവിധായകന് സെറീന് ഖാനോട് ആവശ്യപ്പെട്ടു. ഷൂട്ടിങിന് മുമ്പ് സംവിധായകനോടൊപ്പം ചുംബനരംഗം റിഹേഴ്സ് ചെയ്യണമെന്നായിരുന്നു ആവശ്യം.\nഎന്നാല് സിനിമയില് അന്ന് പുതുമുഖ നടിയായിരുന്നെങ്കിലും സംവിധായകന്‍റെ ആവശ്യം താന് നിഷേധിച്ചെന്നും ചുംബനരംഗത്തിന് റിഹേഴ്സല് നടത്താന് തയ്യാറല്ലെന്ന് അറിയിച്ചതായും സെറീന് ഖാന് വെളിപ്പെടുത്തി. സിനിമയിലെ അനുഭവങ്ങള് പങ്കുവെയ്ക്കുന്നതിനിടെ ഓണ്‍ലൈന് മാധ്യമമായ 'പിങ്ക് വില്ല'യോടാണ് നടി ഇക്കാര്യം തുറന്നു പറ‍ഞ്ഞത്. സൂപ്പര് താരം സല്‍മാന് ഖാന്‍റെ നായികയായി അഭിനയിച്ചതിലൂടെയാണ് സെറീന് ഖാന് ബോളിവുഡിന് സുപരിചിതയായത്.\n'പിന്നീട് ഒരിക്കല് ഷൂട്ടിങിനിടെ സുഹൃത്തായ ഒരാള് സുഹൃത് ബന്ധത്തിനപ്പുറമുള്ള ബന്ധത്തിലേക്ക് തന്നെ നിര്‍ബന്ധിച്ചു. അങ്ങനെയെങ്കില് കരിയറില് ഒരുപാട് ഉയരങ്ങളിലേക്ക് എത്താന് സാധിക്കുമെന്ന് അയാള് വാഗ്ദാനം നല്‍കി. ഇപ്പോഴുള്ള അവസരങ്ങളില് താന് തൃപ്തയാണെന്ന് അന്ന് തന്നെ അയാള്‍ക്ക് മറുപടി നല്‍കിയിരുന്നു'- സെറീന് കൂട്ടിച്ചേര്‍ത്തു. അടുത്തിടെ ബോളിവുഡ് നടിമാരായ രാധിക ആപ്തെ, കല്‍ക്കി കോച്ച്‍ലിന്, വിദ്യാ ബാലന് എന്നിവരും സിനിമയില് നിന്നും നേരിടേണ്ടി വന്ന മോശം അനുഭവങ്ങളെ കുറിച്ച് തുറന്നുപറഞ്ഞിരുന്നു.


പീ ബഡി യൂറിനേഷന് ഡിവൈസിന്റെ വിതരണക്കാരാകാം ; സ്ത്രീകൾ കാത്തിരിക്കുന്ന ഉൽപ്പന്നം – Media Ink Online\nബാംഗ്ലൂർ, ഡൽഹി തുടങ്ങിയ നഗരങ്ങളിൽ പരീക്ഷിച്ചു വിജയിച്ച ഉൽപ്പന്നമാണ് പീ ബഡി\nവൃത്തിഹീനമായാ സാഹചര്യങ്ങളിലും മറ്റുശാരീരിക പ്രശ്നങ്ങൾ ഉണ്ടാകുമ്പോഴും നിന്നുകൊണ്ട് മൂത്രമൊഴിക്കാൻ സ്ത്രീകളെ സഹായിക്കുന്ന പീ ബഡിക്ക് ലാർക്ക് ഗ്രൂപ്പ് വിതരണക്കാരെ തേടുന്നു.\nഎന്താണ് പീ ബഡി?\nസ്ത്രീകള്‍ക്ക് നിന്ന് മൂത്രം ഒഴിച്ചാലോ എന്നു തോന്നുന്ന ആയിരക്കണക്കിന് സന്ദര്‍ഭങ്ങളുണ്ട്. യാത്രയിലും പബ്ലിക് ടോയ്‌ലറ്റുകളിലും. അതിനുള്ള ശാസ്ത്രീയമായ പരിഹാരമാണ് പീ ബഡ്ഡി യൂറിനേഷന് ഡിവൈസ്. കേള്‍ക്കുമ്പോള് തോന്നുന്നത്ര കഠിനമായ പരിപാടിയല്ല ഇത്. സംഭവം പേപ്പറാണ്.\nഇരുന്ന് മൂത്രം ഒഴിക്കാനാവാത്ത സന്ദര്‍ഭങ്ങളിലെല്ലാം ഉപയോഗിക്കാം. വാട്ടര് പ്രൂഫ് കോട്ടഡാണ് മെറ്റീരിയല്. ഫ്രീഡം ടു സ്റ്റാന്‍ഡ് ആന്‍ഡ് ഫ്രീ എന്ന സ്വാതന്ത്ര്യം പ്രഖ്യാപിക്കുന്ന പ്രൊഡക്ട് ഇന്ത്യയില് ആദ്യത്തേതാണ്. ഗര്‍ഭിണികള് മുതല് ആര്‍ത്രൈറ്റിസ് ബാധിച്ചവര്‍ക്ക് വരെ ഉപകാരം-.5മുതല് 80 വരെ എണ്ണം ഉള്‍ക്കൊള്ളുന്ന വ്യത്യസ്ത പാക്കറ്റുകള് ലഭ്യമാണ്.ലാർക്ക് ഗ്രൂപ്പ് ഓഫ് കമ്പനീസ് ആണ് ഈ ഉത്പന്നത്തിനു കേരളത്തിൽ വിതരണക്കാരെ തെരയുന്നത്.\nകേരളത്തിന് പുറത്ത് ബാംഗ്ലൂർ, ഡൽഹി തുടങ്ങിയ നഗരങ്ങളിൽ പരീക്ഷിച്ചു വിജയിച്ച ഉൽപ്പന്നമാണ് പീ ബഡി. ഈ ഉൽപ്പന്നത്തിന്റെ വാർത്ത പുറത്തിറങ്ങിയ കാലം മുതൽക്ക് വിപണിയിൽ ഇതിനു ആവശ്യക്കാർ ഉണ്ടായിരുന്നു. ഓൺലൈൻ മുഖേനയും ഈ ഉൽപ്പന്നം ധാരാളമായി വിറ്റുപോയിട്ടുണ്ട്.\nഅതിനാൽ തന്നെ മികച്ച വിപണന സാധ്യതകളാണ് ഈ ഉൽപ്പന്നം തുറന്നു നൽകുന്നത്. ഈ ഉൽപ്പന്നത്തിന്റെ ഡീലർ ആകാൻ താല്പര്യമുള്ള ആളുകൾ ബന്ധപ്പെടുക – #LarkGroupofCompanies #PeeBuddy 91-9400473751,91-9539863784\nRelated Topics:pee buddy


പതഞ്ജലിയും ഡാബറും വില്‍ക്കുന്ന തേനില് മായമെന്ന് സിഎസ്ഇ, നിഷേധിച്ച് കമ്പനികള് | Chinese Sugar found in Indian honey, Dabur, Patanjali, CSE report\nNew Delhi, First Published Dec 3, 2020, 12:58 PM IST\nചൈനീസ് പഞ്ചസാര ചേര്‍ത്താല് ന്യൂക്ലിയര് മാഗ്നറ്റിക് റിസനന്‍സ് പരിശോധനയിലൂടെ മാത്രമേ തിരിച്ചറിയൂ.\nദില്ലി: പതഞ്ജലി, ഡാബര്, സന്ദു തുടങ്ങിയ പ്രധാനപ്പെട്ട ബ്രാന്റുകള് വില്‍ക്കുന്ന തേനില് ചൈനീസ് പഞ്ചസാരയടങ്ങിയിട്ടുണ്ടെന്ന് സെന്റര് ഫോര് സയന്‍സ് ആന്‍ഡ് എന്‍വയോണ്‍മെന്റ് (സിഎസ്ഇ) ആരോപണം. കൊവിഡ് കാലത്ത് തേന് വില്‍പന വര്‍ധിച്ചിട്ടും കര്‍ഷകര്‍ക്ക് ലാഭം കുറഞ്ഞെന്ന വാര്‍ത്തകളെ തുടര്‍ന്നാണ് സിഎസ്ഇ പരിശോധന നടത്തിയതെന്ന് ഡയറക്ടര് ജനറല് സുനിത നരെയ്ന് പറഞ്ഞു. സോഫ്റ്റ് ഡ്രിങ്കുകളില് കണ്ടെത്തിയതിനേക്കാള് വലിയ തട്ടിപ്പാണ് ഇപ്പോള് തേനില് നടക്കുന്നത്. ആരോഗ്യത്തിന് അപകടമാകുന്ന മായം ചേര്‍ക്കലാണ് നടക്കുന്നതെന്നും അവര് പറഞ്ഞു.\nതേന് വില്‍ക്കുന്ന ഒട്ടുമിക്ക ബ്രാന്‍ഡുകളും ഷുഗര് സിറപ്പ് ഉപയോഗിച്ച് മായം ചേര്‍ത്തവയാണെന്നും സിഎസ്ഇ കണ്ടെത്തി. തേനിന് പകരം ആളുകള് കൂടുതല് പഞ്ചസാര ഉപയോഗിക്കുകയാണെന്നും ഇത് പൊണ്ണത്തടി പോലുള്ള രോഗങ്ങള്‍ക്ക് കാരണമാകുമെന്നും അവര് പറഞ്ഞു. നിലവിലുള്ള പരിശോധനാ രീതികളെ മറികടന്നാണ് തേനില് മായം ചേര്‍ക്കുന്നത്. കരിമ്പ്, ചോളം, നെല്ല്, ബീറ്റ് റൂട്ട് തുടങ്ങിയവയില് നിന്നുള്ള പഞ്ചസാരയാണ് തേനില് ചേര്‍ക്കുന്നത്. ഇത്തരം തട്ടിപ്പുകള് സി3, സി4 പരിശോധനകളില് തിരിച്ചറിയും. എന്നാല് ചൈനീസ് പഞ്ചസാര ചേര്‍ത്താല് ന്യൂക്ലിയര് മാഗ്നറ്റിക് റിസനന്‍സ് പരിശോധനയിലൂടെ മാത്രമേ തിരിച്ചറിയൂ. കയറ്റുമതി ചെയ്യുന്ന തേനുകള്‍ക്ക് ഈ പരിശോധന നിര്‍ബന്ധമാക്കിയത് ഈയടുത്താണ്.\nചെറുതും വലുതുമായ 13 ബ്രാന്‍ഡുകളുടെ ഉല്‍പന്നമാണ് സിഎസ്ഇ പരിശോധനക്കെടുത്തത്. അതേസമയം, സിഎസ്ഇ ആരോപണം നിഷേധിച്ച് കമ്പനികള് രംഗത്തെത്തി. തേനില് മായം ചേര്‍ക്കുന്നുവെന്ന ആരോപണം പതഞ്ജലിയും ഡാബറും സാന്ദുവും നിഷേധിച്ചു. എല്ലാ ഭക്ഷ്യസുരക്ഷാ മാനദണ്ഡങ്ങളും പാലിച്ചാണ് തേന് വില്‍ക്കുന്നതെന്നും ഇവര് അവകാശപ്പെട്ടു.\nLast Updated Dec 3, 2020, 12:58 PM IST


കറുത്ത പെണ്‍കുട്ടികളെ കുറ്റവാളികളാക്കുമ്പോള്\n4 May 2016 11:46 PM GMT\nകറുത്ത ജീവനും വിലപ്പെട്ടതാണ് എന്ന ഫെര്‍ഗൂസനിലും ബാള്‍ടിമോറിലും പടര്‍ന്ന മുന്നേറ്റം ദേശീയ ശ്രദ്ധ പിടിച്ചുപറ്റിയിരുന്നു. ട്രാവിയോണ് മാര്‍ടിന്, മൈക്കല് ബ്രൌണ്, എറിക് ഗാര്‍ണര്, ടമിര് റൈസ് തുടങ്ങിയ കറുത്ത വര്‍ഗക്കാരായ പുരുഷന്മാരുടെ കഥകള് യു.എസില് ആഫ്രിക്കന് അമേരിക്കക്കാര് ഇന്നും നേരിടുന്ന അസമത്വത്തിന്റെ അടയാളമായി മാറി.\nപക്ഷേ “Pushout: The Criminalization of Black Girls in Schools” എന്ന പുതിയ പുസ്തകത്തില് മോണിക ഡബ്ലിയു മോറിസ് കറുത്ത വര്‍ഗക്കാരായ സ്ത്രീകള്, പ്രത്യേകിച്ചും സ്കൂളുകളില് പെണ്‍കുട്ടികള് നേരിടുന്ന വിവേചനം കാണാതെ പോകുന്നു എന്നു വാദിക്കുന്നു. അതുകൊണ്ടാണ് മകിന്നേ, ടെക്സില് സ്കൂളിലെ ഒരു നീന്തല്‍ആഘോഷത്തിനിടെ ഒരു പോലീസ് ഉദ്യോഗസ്ഥന് നിലത്തു വീഴ്ത്തിയിട്ട 14-കാരിയായ ദജെറിയ ബെക്റ്റന്‍റെയുടെ അനുഭവുമായി ഈ പുസ്തകം ആരംഭിക്കുന്നത്. ദൃശ്യം ക്യാമറയില് പതിഞ്ഞതോടെ ഈ ഉദ്യോഗസ്ഥന് രാജിവെക്കേണ്ടിവന്നു.\n“കറുത്തവര്‍ഗക്കാരായ പെണ്‍കുട്ടികളെ കുറ്റവാളികളാക്കി മുദ്രകുത്തുന്നത് ഒരു തെരുവ് പ്രതിഭാസത്തിനും അപ്പുറമാണ്,” മോറിസ് എഴുതുന്നു. “അത് നമ്മുടെ സ്കൂളുകളിലേക്ക് നീണ്ടിരിക്കുന്നു. ഒരു പെണ്‍കുട്ടിയുടെ ജീവിതത്തിലെ ഏറ്റവും സുരക്ഷിതമായ കാലത്തെ-അവളുടെ വിദ്യാഭ്യാസത്തെ-തടസപ്പെടുത്തിക്കൊണ്ട്".\nഏതാണ്ട് 20 കൊല്ലക്കാലം മോറിസ് ഈ മേഖലയില് പഠനം നടത്തി. ഈ പുസ്തകത്തിനായി യു.എസിലെ പൊതുവിദ്യാലയങ്ങളിലും നീതിന്യായവ്യവസ്ഥയിലും വംശീയ, ലിംഗ വിവേചനങ്ങള് എങ്ങനെ പ്രവര്‍ത്തിക്കുന്നു എന്നറിയാന് നാല് വര്‍ഷത്തോളം സാന്‍ഫ്രാന്‍സിസ്കോ മുതല് ന്യൂയോര്‍ക് വരെയുള്ള വലിയ നഗരങ്ങളില് അവര് ചെലവഴിച്ചു. 15നും 23നും ഇടയില് പ്രായമുള്ള ചെറുപ്പക്കാരികളുമായി അഭിമുഖം നടത്തി.\nകറുത്ത വര്‍ഗക്കാരായ പെണ്‍കുട്ടികളുടെ പ്രത്യേകാവശ്യങ്ങളോട് മിക്ക വിദ്യാലയങ്ങളും സംവേദനക്ഷമമല്ല എന്നാണ് അവര് വിലയിരുത്തുന്നത്. ഇതിന്റെ ഫലമായി പലപ്പോഴും അവര് അച്ചടക്കനടപടികളെടുത്ത് ഈ പെണ്‍കുട്ടികളെ ബാലനീതി സംവിധാനത്തിന് കീഴിലേക്ക് അയക്കുന്നു. 2013-ല് സ്കൂളില് നിന്നും ഒന്നിലേറെ തവണ സ്കൂളില് നിന്നും പുറത്താക്കപ്പെട്ട പെണ്‍കുട്ടികളില് 50.7% കറുത്തവരായ പെണ്‍കുട്ടികളാണ്. എന്നാല് കറുത്ത വര്‍ഗക്കാരായ ആണ്‍കുട്ടികള് ഈ വിഭാഗത്തില് 39.9%-മാണ്.\nവിവേചനങ്ങള് വളരെ ചെറുപ്പത്തിലെ തുടങ്ങുന്നു. ഇന്നിപ്പോള് പ്രീ-സ്കൂള് ചേരുന്നവരില് 18% കറുത്തവരാണ്. എന്നാല് ഈ വിഭാഗത്തില് സ്കൂളില് നിന്നും ഒരുതവണയെങ്കിലും പുറത്താക്കപ്പെടുന്നവരില് 42% കറുത്തവര് തന്നെയെന്നും മോറിസ് എഴുതുന്നു. 2002-2006-ല് സ്കൂളില് നിന്നും പുറത്താക്കപ്പെടുന്നവരില് കറുത്ത വര്‍ഗക്കാരായ പെണ്‍കുട്ടികളുടെ എണ്ണം 5.3% കറുത്ത ആണ്‍കുട്ടികളുടേത് 1.7% മാണ് കൂടിയത്.\nകറുത്ത പെണ്‍കുട്ടികളുടെ ശിക്ഷാനിരക്കും കൂടുതലാണ്. കാരണം കറുത്ത സ്ത്രീത്വത്തെ കുറിച്ചുള്ള വാര്‍പ്പുമാതൃകകള് നാം ശരിയാണെന്ന മട്ടില് സ്വീകരിച്ചിരിക്കുന്നു. (അച്ചടക്ക നടപടികളിലൂടെ കറുത്ത പെണ്‍കുട്ടികള് വിദ്യാഭ്യാസസമ്പ്രദായത്തിന് പുറത്താക്കപ്പെടുന്ന രീതികളെ സൂചിപ്പിച്ചാണ് ‘pushed out’ എന്ന തലക്കെട്ടുപോലും നല്കിയത്.)\nമോറിസിന്റെ രീതി മനസിലാക്കണമെങ്കില് സ്ത്രീപക്ഷ പഠനങ്ങളില് പ്രചാരമുള്ള ‘intersectionality’ എന്ന ആശയം മനസിലാക്കണം. ആളുകളുടെ ബഹുസ്വത്വങ്ങള്-വംശം, വര്‍ഗം, ലിംഗപദവി തുടങ്ങിയവ- കൂടിക്കലര്‍ന്ന് വിശാലമായ ചൂഷണസാധ്യതകള് ഉണ്ടാക്കാം എന്നു ഈ ആശയം പറയുന്നു. ഇവിടെ ഒരു കറുത്ത വര്‍ഗക്കാരി പെണ്‍കുട്ടി ഒരു സ്ത്രീയെന്ന നിലയില് നേരിടുന്ന ചൂഷണങ്ങളോടൊപ്പം വംശീയ ന്യൂനപക്ഷ ഇരയുടെ ദുരിതങ്ങളും അനുഭവിക്കേണ്ടിവരുന്നു എന്നാണ് മോറിസ് എഴുതുന്നത്.\nവിദ്യാലങ്ങളിലും അവര്‍ക്ക് ഇതേ വിവേചനങ്ങള് അനുഭവിക്കേണ്ടിവരുന്നു. അവരില് ആരോപിക്കപ്പെടുന്ന ഈ ‘സമീപന’പ്രശ്നം പലപ്പോഴും അപമാനകരമായ ജീവിതാവസ്ഥകളോടുള്ള, വിദ്യാഭ്യാസാന്തരീക്ഷത്തിലും നിലനില്‍ക്കുന്ന സമാന അവസ്ഥകളോടുള്ള ഒരു പ്രതികരണമാണെന്ന് മോറിസ് ചൂണ്ടിക്കാട്ടുന്നു.\nഒന്നാം ക്ലാസ് മുതല് നിരന്തരം പുറത്താക്കപ്പെട്ടിരുന്ന മലൈക എന്ന വിദ്യാര്‍ത്ഥിയെ മോറിസ് കാണിച്ചുതരുന്നു. ക്ലാസ്സ് മുറിയെ കുറിച്ച് മലൈക പുലര്‍ത്തുന്ന ധാരണ, തെറ്റുകള് ചൂണ്ടിക്കാണിക്കാന് പ്രോത്സാഹിക്കപ്പെടുകയും പക്ഷേ അങ്ങനെ ചെയ്താല് ശിക്ഷിക്കപ്പെടുകയും ചെയ്യുന്ന ഒന്നായാണ്. “സ്വന്തം അഭിപ്രായങ്ങള് പറയാന് അവരെപ്പോഴും ആവശ്യപ്പെടും. പക്ഷേ അങ്ങനെ ചെയ്താലോ നിങ്ങള് കുഴപ്പത്തിലാവുകയും ചെയ്യും.”\nഒരിക്കല് ക്ലാസില് സംസാരിച്ചതിന് അവളെ ശിക്ഷിച്ചു. അധ്യാപിക അവള്‍ക്ക് നേരെ ഉറക്കെ ചീത്ത വിളിച്ച്. “ഞാന് അധ്യാപികയോട് പറഞ്ഞു... എന്റെ നേരെ അലറാന് പാടില്ല,”മലൈക പറയുന്നു. സാഹചര്യം വഷളാവുകയും മലൈകക്ക് പ്രിന്‍സിപ്പലിന്റെ മുറിയില് മൂന്നുദിവസം സേവനം ചെയ്യേണ്ടതായും വന്നു. തനിക്ക് ശരിയെന്ന് തോന്നിയത് പറയാന് ശ്രമിച്ചപ്പോള് താന് അപമാനിക്കപ്പെട്ടുവെന്ന് അവള്‍ക്ക് തോന്നിയതായി മോറിസ് എഴുതുന്നു.\nക്ലാസ് മുറിക്ക് അകത്തും പുറത്തും കറുത്ത പെണ്‍കുട്ടികള് ലൈംഗിക പീഡനങ്ങള്‍ക്ക് ഇരയാകുന്നു എന്നകാര്യത്തില് കൃത്യമായി ഇടപെടുന്നതിലും വിദ്യാലയങ്ങള് പരാജയപ്പെടുന്നതായി മോറിസ് പറയുന്നു. ഏതാണ്ട് 19% കറുത്തവര്‍ഗ പെണ്‍കുട്ടികളും ലൈംഗികമായി പീഡിപ്പിക്കപ്പെടുകയോ തട്ടിക്കൊണ്ടുപോവുകയോ ചെയ്യപ്പെടുന്നതായി മോറിസ് എഴുതുന്നു. ലോകത്തിലെ ഏത് രാജ്യത്തെക്കാളും കൂടുതലാണിത്.\nഈ മാനസികപീഡ ക്ലാസ് മുറികളിലും അവരെ പിന്തുടരുന്നു. വിദ്യാലയങ്ങളിലെ ദൈനംദിന പരിപാടികളില് പങ്കെടുക്കുന്നത് വിഷമകരമാക്കുന്നു. “ഇടനാഴികളില്, ക്ലാസ് മുറികളില്... കറുത്തവര്‍ഗക്കാരി പെണ്‍കുട്ടികള് അവരുടെ ശരീരങ്ങള് വെറും വസ്തുക്കളാക്കിമാറ്റുന്ന അവസ്ഥയെക്കുറിച്ച്, അനുവാദമില്ലാതെ സ്പര്‍ശിക്കുന്നതിനെക്കുറിച്ച്,എപ്പോഴും ജാഗ്രതയും പ്രതിരോധവും വേണ്ടിവരുന്നതിനെക്കുറിച്ച് വിവരിക്കുന്നു,” എന്ന് മോറിസ് എഴുതുന്നു. ഇത് വസ്ത്രവും വസ്ത്രധാരണ നിയമങ്ങളും വെച്ച് ഈ പെണ്‍കുട്ടികളെ അച്ചടക്കനടപടികള്‍ക്ക് വിധേയരാക്കുന്ന അദ്ധ്യാപകരിലേക്കും മറ്റ് അധികൃതരിലേക്കും നീളുന്നുണ്ട്.\nഒരു ചൂടുള്ള ദിവസം ഷോര്‍ട്ട്സ് ധരിച്ചതിന് തന്നോടു വീട്ടില് പോകാന് പറഞ്ഞെന്ന് കാലിഫോര്‍ണിയയിലെ വിദ്യാര്‍ത്ഥി ദേജ പറയുന്നു. അതേ സമയത്ത് ചെറിയ കുപ്പായം ധരിച്ചുവന്ന വെള്ളക്കാരി പെണ്‍കുട്ടിയെ ഒന്നും പറയാതെ ക്ലാസിലേക്ക് വിട്ടു. വെള്ളക്കാരിയുടെ ഷോര്‍ട്ട്സ് തന്‍റേതിനെക്കാള് ചെറുതാണെന്ന് പറഞ്ഞു അധികൃതരുമായി വലിയ വഴക്കുണ്ടാക്കിയ ശേഷമാണ് അവളെ ക്ലാസിലേക്ക് പറഞ്ഞയച്ചത്. സ്കൂളിലെ ഉദ്യോഗസ്ഥന് പറഞ്ഞു, “ഇത്തവണ വിടാം, പക്ഷേ ദയവായി എല്ലാ ആമ്പിള്ളേരും നിന്റെ പിന്നാലെ കൂടാതിരിക്കാന് ശ്രദ്ധിയ്ക്കണം.”\nദേജയുടെ തുറന്ന ശരീരം ആണ്‍കുട്ടികളുടെ ശ്രദ്ധ തിരിക്കുമെന്നതിനാലാണ് അവളെ വിടാന് മടിച്ചതെന്ന് മോറിസ് വാദിക്കുന്നു. അതേ സമയം വെള്ളക്കാരിയെ വിടുകയും ചെയ്യുന്നു. ഈ ഭയം കറുത്ത വര്‍ഗക്കാരുടെ പ്രത്യേകിച്ചു സ്ത്രീകളുടെ ലൈംഗികതയെ കുറിച്ചുള്ള പൊതുസങ്കല്‍പങ്ങളുടെ അടിസ്ഥാനത്തിലാണെന്നും മോറിസ് പറയുന്നുണ്ട്.\nമോറിസുമായി ഈ വിഷയങ്ങളെക്കുറിച്ച് ഞാന് നടത്തിയ അഭിമുഖമാണ് താഴെ:\nചോദ്യം: കഥ പറയുന്ന രീതിയിലാണ് ഈ പുസ്തകം എഴുതിയിട്ടുള്ളത്. എന്തുകൊണ്ട് ഈ രീതി അവലംബിച്ച് എന്ന് പറയാമോ?\nഉത്തരം: ആരെക്കുറിച്ചാണോ പറയുന്നതു അവരെ കേന്ദ്രീകരിച്ചുള്ള ആഖ്യാനം എന്റെ രീതിയാണ്. പങ്കാളിത്ത ദൌത്യ ഗവേഷണമാണ് എന്റെ ഗവേഷണ രീതി. കണക്കുകളെ സാധൂകരിക്കാന് ഈ പെണ്‍കുട്ടികളുടെ കഥകള്‍ക്കാകും എന്നും ഞാന് കരുതുന്നു. അവരുടെ ഭാഷ ഏതാണ്ട് അതേപടി പകര്‍ത്താനും ഞാന് ശ്രദ്ധിച്ചിട്ടുണ്ട്.\nചോ: വായിക്കുമ്പോള് എനിക്കവരുടെ ശബ്ദം കേള്‍ക്കാമായിരുന്നു.\nഉ: തീര്‍ച്ചയായും, ചില പെണ്‍കുട്ടികളുമായി എനിക്കു ഒരു ബന്ധം തോന്നി.. പല സന്ദര്‍ഭങ്ങളിലും പ്രതികരിച്ചില്ലെങ്കില് നിങ്ങള് മനുഷ്യനല്ല എന്നുവരെ തോന്നും. പക്ഷേ ഒരു ഗവേഷണത്തില് ചില വസ്തുനിഷ്ഠമായ സമീപനങ്ങള് പുലര്‍ത്തേണ്ടതുണ്ട്. അതുകൊണ്ടുതന്നെ എനിക്കിടപെടാനും കഴിയില്ല. അതൊരു ഗവേഷക-പ്രവര്‍ത്തക-കഥപറച്ചിലുകാരി സംഘര്‍ഷമാണ്.\nചോ: ആരെയാണ് ഇതിന്റെ വായനക്കാരായി നിങ്ങള് കാണുന്നത്?\nഉ: എല്ലാവരും വായിക്കുമെന്നാണ് പ്രതീക്ഷ. ഈ അനുഭവങ്ങളിലൂടെ കടന്നുപോകുന്ന പെണ്‍കുട്ടികളുടെ ഭാഷയാണ് ഞാന് സ്വീകരിച്ചിട്ടുള്ളത്. വിദ്യാഭ്യാസ പ്രവര്‍ത്തകര്, രക്ഷിതാക്കള് തുടങ്ങിയവരെല്ലാം ഇതേറ്റെടുക്കും എന്നു ഞാന് കരുതുന്നു. ഒരു പുതിയ നയവും നിയമാവുമാണ് ആവശ്യം. പ്രത്യേകിച്ചും ലൈംഗിക വാണിജ്യ ചൂഷണത്തിന് വിധേയരായവര്‍ക്കായി ബദല് മാര്‍ഗങ്ങള് ഉണ്ടാകണം.\nന്യൂ യോര്‍കില് സ്കൂളില് നിന്നുമുള്ള പെണ്‍കുട്ടികളുമായി ഞാന് പുറത്താക്കലിനെക്കുറിച്ച് സംസാരിച്ചു. എന്തുകൊണ്ടാണ് തങ്ങളുടേതല്ലാത്ത , അവാസ്തവമായ ഒരു അസ്തിത്വം തങ്ങള്‍ക്കുമേല് അടിച്ചേല്‍പ്പിക്കുന്നതെന്ന അടിസ്ഥാനപരമായ ചോദ്യം അവര് ഉയര്‍ത്തുന്നുണ്ട്.\nചോ: പ്രായപൂര്‍ത്തിയാകാത്തവര്‍ക്കുള്ള കോടതി വക വിദ്യാലയങ്ങള് ഈ പെണ്‍കുട്ടികളെ സംബന്ധിച്ചു പഠനവും പുനരധിവാസവും കൂടുതല് ബുദ്ധിമുട്ടാകുന്ന തരത്തിലുള്ള ഘടനയാണ് എന്നു നിങ്ങള് വാദിക്കുന്നു. എന്തുകൊണ്ടാണ് ഈ വ്യവസ്ഥ ഇതിനെയിങ്ങനെ സംഘടിപ്പിച്ചിരിക്കുന്നത്?\nഉ: കുട്ടികള്‍ക്കായുള്ള തടവറകള് ഉപേക്ഷിക്കണമെന്ന ആവശ്യവുമായി വലിയ മുന്നേറ്റമുണ്ട്. കാരണം നമുക്കെല്ലാമറിയാം ഈ പ്രായപൂര്‍ത്തിയാകാത്തവര്‍ക്കുള്ള നിയമസംവിധാനത്തിലൂടെ കടന്നുപോകുന്ന കുട്ടികള് അവരെ ഇരകളാക്കുന്ന സാഹചര്യങ്ങളോട് പ്രതികരിക്കുകയായിരുന്നു എന്ന്. അത് മിക്കപ്പോഴും സ്ഥിരമായി അങ്ങനെയാണ്.\nക്രിമിനല് നിയമനടപടികളുമായി ഇടപഴകേണ്ടിവന്ന പെണ്‍കുട്ടികളുമായുള്ള ബന്ധങ്ങള് ശരിയാക്കാന് ശ്രമിക്കുന്ന ചില സ്ഥാപനങ്ങള് ഇല്ലാതില്ല.\nശിക്ഷയുടെ അതിപ്രസരമുള്ള ഒരു അന്തരീക്ഷത്തില് തര്‍ക്കങ്ങളെ അക്രമം കൊണ്ടു നേരിടാന് പാകത്തില് രൂപപ്പെട്ട കുട്ടികളോട് സംവദിക്കാന് നിങ്ങളുടെ കയ്യില് മാര്‍ഗങ്ങളില്ലാതാകുന്നു. ക്രിമിനല് നിയമ നടപടികളിലൂടെ കടന്നുപോയ മിക്ക പെണ്‍കുട്ടികള്‍ക്കും ഇത്തരത്തില് പീഡനത്തിന്റെ ചരിത്രവും വിദ്യാലയങ്ങളിലെ പ്രശ്നം നിര്‍ഞ്ഞ ഭൂതകാലവും ഉണ്ടായിരുന്നു. മിക്ക പെണ്‍കുട്ടികള്‍ക്കും നഴ്സറിയിലും ഒന്നാം തരത്തിലും വെച്ചുതന്നെ പുറത്താക്കല് ശിക്ഷകള് കിട്ടിയിട്ടുണ്ട്. വിദ്യാലയങ്ങള് ശിക്ഷ ലഭിക്കുന്ന സ്ഥലങ്ങളാണെന്നും മറ്റിടങ്ങളില് നിന്നും ലഭിച്ച അറിവുകളെ അഴിച്ചെടുക്കാനോ അന്വേഷണങ്ങള്‍ക്കൊ പറ്റിയ ഇടമെല്ലെന്നും അവര് തിരിച്ചറിയുന്നു.\nവളരെ ഉയര്‍ന്ന തോതില് കറുത്ത പെണ്‍കുട്ടികള്‍ക്ക് കിട്ടുന്ന ശാരീരികമായ ശിക്ഷകളിലൂടെ, നമ്മുടെ കുട്ടികളെ വളരെ ചെറുപ്പത്തിലേ തന്നെ തര്‍ക്കങ്ങളില് അക്രമത്തോടെയാണ് പ്രതികരിക്കേണ്ടതെന്നാണ് നാം പഠിപ്പിക്കുന്നത്. എന്നിട്ട് അവര് മുതിരുമ്പോള്, അത് പരസ്പരം ഉപയോഗിക്കാന് തുടങ്ങുമ്പോള് അതവര്‍ക്ക് എവിടെനിന്നും കിട്ടി എന്ന് നാം അത്ഭുതപ്പെടുന്നു.\nചോ: “Hurt people hurt people” എന്ന് പുസ്തകത്തില് പലതവണ ആവര്‍ത്തിക്കുന്നുണ്ട്.\nഉ: ശരിയാണ്, ഞാനത് ബോധപൂര്‍വം ചെയ്തതാണ്.\nഎങ്ങനെയാണ് വിദ്യാലയങ്ങളെ ഒരു പുനരധിവാസ സ്ഥലം പോലെ പോകാന് ആഗ്രഹിക്കുന്ന സ്ഥലങ്ങളായി മാറ്റാനാകുക എന്നും നമ്മുടെ പെണ്‍കുട്ടികളുടെ സുരക്ഷ ഏകോപിതമായി നിര്‍മ്മിക്കാനാകുക എന്നുമാണ് ഈ ഇടപെടലിന്റെ കേന്ദ്രപ്രമേയം. തങ്ങളുടെ ജീവിതത്തില് അനുഭവിക്കുന്ന അടിച്ചമര്‍ത്തലിനോടും പീഡനങ്ങളോടുമുള്ള പ്രതികരണങ്ങളുടെ പേരില് ശിക്ഷിക്കപ്പെടുന്ന സ്ഥലമാകരുത് അതെന്ന് അവര് ആഗ്രഹിക്കുന്നു. അതുകൊണ്ടാണ് സ്നേഹത്തോടെ നയിക്കുന്നത് ശീലമാക്കാന് ഞാന് ആവശ്യപ്പെടുന്നത്. അങ്ങനെ ചെയ്താല് വാസ്തവമെന്തെന്ന്, ഈ വാര്‍പ്പുമാതൃകകളെ മാറ്റിനിര്‍ത്തി നമുക്ക് കാണാനാകും.\nഈ പെണ്‍കുട്ടികളില് ഞാന് എന്നെത്തന്നെയാണ് കാണുന്നത്. അവര് നേരിടുന്ന പ്രതിബന്ധങ്ങളെ മാറ്റി മുന്നോട്ടുവരാനാകുമെന്ന് അവര് അറിയണമെന്നും ഞാന് ആഗ്രഹിക്കുന്നു.\nആഗോളതലത്തില് വിദ്യാഭ്യാസം സ്ത്രീകളുടെ രക്ഷാകവചമാണെന്ന് പറയുമ്പോള് നമ്മുടെ മുറ്റത്തുള്ള പെണ്‍കുട്ടികളുടെ അവസ്ഥ നാം മറക്കുന്നു.\nഇവിടെ കറുത്ത വര്‍ഗക്കാരായ പെണ്‍കുട്ടികള് വിദ്യാഭ്യാസം നിര്‍ത്തിപ്പോകുന്നത് അവരുടെ ഇഷ്ടപ്രകാരമുള്ള തെരഞ്ഞെടുപ്പാണെന്ന് പറയുന്ന നമ്മള് വിദേശത്തു അങ്ങനെ ചെയ്യേണ്ടിവരുന്ന പെണ്‍കുട്ടികള് സാഹചര്യങ്ങളുടെ ഇരകളാണെന്നും പറയുന്നു. തികഞ്ഞ ഇരട്ടത്താപ്പ്!\nകറുത്ത വര്‍ഗക്കാരായ പെണ്‍കുട്ടികള് അനുഭവിക്കുന്ന ചരിത്രപരമായ സംഘര്‍ഷങ്ങള് മനസിലാക്കാതെ അവരെ വീണ്ടും പഠനത്തില് പിന്നിലാക്കുന്ന കൂടുതല് ബുദ്ധിമുട്ടുകള് സൃഷ്ടിക്കുകയാണ് ചെയ്യുന്നത്.\nഇവര് കുട്ടികളാണ്. നമ്മുടെ കുട്ടികളാണ്. നമുക്കീ കുട്ടികളെ എറിഞ്ഞുകളയാനാവില്ല. ഞാനതില് വിശ്വസിക്കുന്നില്ല.


കേബിള് നെറ്റ്‌വര്‍ക്ക് സാധനങ്ങള് മോഷണം; മാളയില് യുവാവ് അറസ്റ്റില് - കണ്ണൂരാൻ വാർത്ത\nHome Unlabelled കേബിള് നെറ്റ്‌വര്‍ക്ക് സാധനങ്ങള് മോഷണം; മാളയില് യുവാവ് അറസ്റ്റില്\nമാള: സ്വകാര്യ കേബിള് നെറ്റ്‌വര്‍ക്ക് കമ്ബനിയുടെ വിലപിടിപ്പുള്ള സാധനങ്ങള് മോഷ്ടിച്ച സംഭവത്തില് ഇതേ കമ്ബനിയിലെ മുന് ജീവനക്കാരന് അറസ്റ്റില്. എറണാകുളം സ്വദേശി കനക്കത്തുപറമ്ബില് ജിനേഷ് (38) ആണ് അറസ്റ്റിലായത്. കഴിഞ്ഞ ദിവസം പൊയ്യ അണ്ടിക്കമ്ബനി റോഡിന് സമീപത്തുവെച്ചിരുന്ന ഇന്‍വെര്‍ട്ടര്, ബാറ്ററി, നോട് തുടങ്ങിയ സാധനങ്ങള് ഓട്ടോയില് കയറ്റി കൊണ്ടുപോയിരുന്നു. പരാതിയെ തുടര്‍ന്ന് അന്വേഷണം നടത്തി ഇയാളെ പിടികൂടുകയായിരുന്നു.\nഅന്വേഷണത്തില് നിന്ന് ഇയാള്‍ക്കെതിരെ എറണാകുളം ജില്ലയിലും കേസുകളുണ്ടെന്ന് സൂചന ലഭിച്ചിട്ടുണ്ട്. മോഷണ വസ്തുക്കള് കടത്താന് ശ്രമിച്ച ഓട്ടോറിക്ഷയും ഇയാള് എറണാകുളത്തുനിന്ന് മോഷ്ടിച്ചതാണെന്ന് പൊലിസ് പറഞ്ഞു


Thursday August 13th, 2020 - 11:04:pm\n'ഞാൻ അവളെ കൊന്നു' : കൊലക്കുശേഷം പോലീസിന് ഭർത്താവിന്റെ വാട്‌സാപ്പ് ...\nPublished: Tuesday 10 December 2019 04:19:18 PM\nകൊച്ചി: കാമുകിക്കൊപ്പം ജീവിക്കാനായി ഭാര്യയെ കൊലപ്പെടുത്തിയ പ്രേം കുമാറിനെയും കാമുകി സുനിത യെയും പോലീസ് അറസ്റ്റ് ചെയ്യ്തത് വാട്‌സാപ്പിൽ ലഭിച്ച സന്ദേശത്തിലൂടെ. ഭാര്യയെ കൊലപ്പെടുത്തിയ വിവരം പ്രേം കുമാര് വാട്‌സാപ്പിലൂടെ ശബ്ദ സന്ദേശം മുഖേന പോലീസിനെ അറിയിക്കുകയായിരുന്നു. പിടിക്കപ്പെടുമെന്ന് ഉറപ്പായതോടെയാണ് പ്രേം കുമാര് ഫോണിലൂടെ കുറ്റസമ്മതം നടത്തിയത്.\nഇതിന്റെ അടിസ്ഥാനത്തില് കേരളാപോലീസ് തിരുച്ചിറപ്പള്ളി പോലീസുമായി ബന്ധപ്പെട്ടാണ് വിദ്യയുടെ മൃതദേഹം കണ്ടെത്തിയത്. മൃതദേഹം പ്രേം കുമാര് തിരിച്ചറിഞ്ഞതും വാട്‌സാപ്പ് മുഖേനയാണ്. തിരുച്ചിറപ്പള്ളി പോലീസ് വിദ്യയുടെ മൃതദേഹത്തിന്റെ ഫോട്ടോ കേരളാപോലീസിന് അയച്ചു.\nഇത് പ്രേം കുമാറിന് അയച്ചു കൊടുക്കുകയും മൃതദേഹം വിദ്യയുടേത് തന്നെയെന്ന് ഉറപ്പിക്കുകയുമായിരുന്നു. തിരുവനന്തപുരത്ത് പേയാടുള്ള വീട്ടില് വച്ചാണ് വിദ്യയെ ഭര്‍ത്താവും കാമുകിയും ചേര്‍ന്ന് കൊലപ്പെടുത്തിയത്. തൃപ്പൂണിത്തുറയിലെ വാടക വീട്ടിലാണ് ഇവര് താമസിച്ചിരുന്നത്.\nസ്‌കൂള് റീയൂണിയനില് വച്ചാണ് പ്രേംകുമാര് മുന് സഹപാഠിയായ തിരുവനന്തപുരം സ്വദേശി സുനിതയെ കണ്ടുമുട്ടുന്നത്. റീയൂണിയനു ശേഷം സുനിതയുമായി അടുത്ത പ്രേംകുമാര് ഭാര്യയെ കൊലപ്പെടുത്തി കാമുകിക്കൊപ്പം ജീവിക്കുവാന് തീരുമാനിക്കുകയായിരുന്നു. ഇതിനായി തന്ത്രപൂര്‍വം പ്രേംകുമാര് വിദ്യയെ തിരുവനന്തപുരത്ത് പേയാടുള്ള വില്ലയിലേക്ക് കൊണ്ടുവരികയായിരുന്നു. വിദ്യയ്ക്ക് മദ്യം നല്‍കിയ ശേഷമാണ് കൊലപ്പെടുത്തിയത്.\nകൊലയ്ക്ക് ശേഷം നേത്രാവതി എക്‌സ്പ്രസില് വിദ്യയുടെ മൊബൈല് ഫോൺ ഉപേഷിക്കുകയായിരുന്നു . കൊലപാതകം നടന്ന സമയത്ത് സുനിതയും സംഭവസ്ഥലത്തുണ്ടായിരുന്നു. ഏറെനാളായി ഇവിടെ ഭാര്യാ ഭര്‍ത്താക്കന്‍മാരായി പ്രേംകുമാറും സുനിതയും താമസിക്കുകയായിരുന്നു എന്നാണ് നാട്ടുകാര് നല്‍കുന്ന വിവരം.തിരുച്ചിറപ്പള്ളി പോലീസ് അനാഥ മൃതദേഹമെന്ന് കരുതി സംസ്‌കരിച്ച വിദ്യയുടെ മൃതദേഹം വീണ്ടും പുറത്തെടുത്താണ് ഇപ്പോള് വീണ്ടും പോസ്റ്റ്‌മോര്‍ട്ടം ചെയ്യുന്നത്.\nRead more topics: kerala, vidhya, murder,\nprem kumar WhatsApp Message To The Police After The Murder


Mohit Raina | 'ഞങ്ങൾ ഇനി രണ്ടല്ല, ഒന്നാകുന്നു'; മഹാദേവനായി ഹൃദയം കീഴടക്കിയ മോഹിത് റെയ്‌ന വിവാഹിതനായി | Devon ke Dev fame Mohit Raina ties knot with Aditi in an intimate ceremony, share pictures – News18 Malayalam\nHome » photogallery » film » DEVON KE DEV MAHADEV FAME MOHIT RAINA TIES KNOT WITH ADITI SHARE PICTURES\nMohit Raina | 'ഞങ്ങൾ ഇനി രണ്ടല്ല, ഒന്നാകുന്നു'; മഹാദേവനായി ഹൃദയം കീഴടക്കിയ മോഹിത് റെയ്‌ന വിവാഹിതനായി\nമഹാദേവനായി ലോകമെമ്പാടുമുള്ള ആരാധകരുടെ ഹൃദയം കീഴടക്കിയ നടനാണ് മോഹിത് റെയ്‌ന\n| January 02, 2022, 12:34 IST\nമഹാദേവനായി ലോകമെമ്പാടുമുള്ള ആരാധകരുടെ ഹൃദയം കീഴടക്കിയ നടനാണ് മോഹിത് റെയ്‌ന. സ്വന്തം പേരിലുപരി മഹാദേവന്, കൈലാസ നാഥന് എന്നീ വിശേഷങ്ങളിലൂടെയാണ് മോഹിത് അറിയപ്പെട്ടിരുന്നത്.\nഒരു സ്വകാര്യ ചാനലിലെ പരമ്പരയിലൂടെ മഹാദേവനായി വേഷമിട്ട് ലക്ഷക്കണക്കിന് ആരാധകരെയാണ് മോഹിത് സ്വന്തമാക്കിയത്. മഹാദേവനെ ഓര്‍മ്മിക്കുമ്പോള് മോഹിതിന്റെ രൂപം മനസ്സിലേക്ക് വരുന്നെന്ന് പറഞ്ഞവരും ചുരുക്കമല്ല. ഇപ്പോഴിതാ മോഹിത് റെയ്‌ന വിവാഹിതനായെന്ന വാര്‍ത്തയാണ് പുറത്ത് വരുന്നത്.\nഇന്‍സ്റ്റാഗ്രാമില് പങ്കുവെച്ച ചിത്രങ്ങളിലൂടെയാണ് മോഹിതിന്റെ വിവാഹ വാര്‍ത്ത ആരാധകര് അറിയുന്നത്. വര്‍ഷങ്ങള് നീണ്ട പ്രണയത്തിന് വിരാമമിട്ടു കൊണ്ടാണ് േേമാഹിത് അതിഥിയെ സ്വന്തമാക്കിയത്.\nഒന്നും പ്രണയത്തിന് തടസ്സമല്ല.. പ്രതീക്ഷയോടെ അതിര്‍വരുമ്പകളെല്ലാം മറികടന്ന് ഇത് ലക്ഷ്യത്തിലെത്തും. അതേ പ്രത്യാശയും മാതാപിതാക്കളുടെ അനുഗ്രഹവും കൊണ്ട് ഞങ്ങള് ഇപ്പോള് രണ്ടല്ല, ഒന്നാണ്. ഈ പുതിയ യാത്രയില് നിങ്ങളുടെ എല്ലാ സ്‌നേഹവും അനുഗ്രഹവും ആവശ്യമാണ്. അദിതി & മോഹിത്.' എന്നാണ് മോഹിത് പങ്കുവെച്ച ചിത്രങ്ങളോടൊപ്പം കുറിച്ചിരിക്കുന്നത്.\nമഹാദേവ് പരമ്പരയില് സതിയായി വേഷമിട്ടിരുന്ന ചലച്ചിത്ര താരം മൗനി റോയിയുമായി മോഹിതിന് അടുപ്പമുണ്ടായിരുന്നെന്നും വാര്‍ത്തകളുണ്ടായിരുന്നു. എങ്കിലും ഔദ്യോഗികമായി താരങ്ങള് ഇരുവരും സ്ഥിരീകരിച്ചിരുന്നില്ല. ദേവോം കെ ദേവ് മഹാദേവ് എന്ന ടെലിവിഷന് പരമ്പരയ്ക്ക് പുറമേ ഉറി ദ സര്‍ജിക്കല് സ്‌ടൈക്ക്, ഷിദ്ദിത് തുടങ്ങിയ ചിത്രങ്ങളിലും മോഹിത് വേഷമിട്ടിരുന്നു.


കേരളത്തിന്‍രെ മുന് മുഖ്യമന്ത്രിയും കമ്യൂണിസ്റ്റ് നേതാവുമായ വി.എസ്. അച്യുതാനന്ദന് ഇന്ന് 98-ാം പിറന്നാള്. തിരുവനന്തപുരത്തെ വേലിക്കകത്ത് വീട്ടിലാണ് ഇപ്പോള് അച്യുതാനന്ദനുള്ളത്. ഏറെ നാളായി അദ്ദേഹം വിശ്രമത്തിലാണ്.\nകഴിഞ്ഞ എല്‍ഡിഎഫ് സര്‍ക്കാരിന്‍രെ കാലത്ത് ഭരണപരിഷാകാര കമ്മീഷന് അധ്യക്ഷനായിരുന്നു വി.എസ് . അച്യുതാനന്ദന്. 2021 ജനുവരിയിലാണ് അദ്ദേഹം ആ സ്ഥാനം ഒഴിഞ്ഞത്. 2019 ല് പുന്നപ്ര വയലാര് രക്തസാക്ഷി അനുസ്മരണത്തിന് ശേഷം തിരുവനന്തപുരത്ത് മടങ്ങിയെത്തിയ വി.എസ്. ദേഹാസ്വാസ്ഥ്യത്തെ തുടര്‍ന്ന് ആശുപത്രിയില് പ്രവേശിപ്പിക്കപ്പെട്ടിരുന്നു. അന്നു മുതല് സമ്പൂര്‍ണ്ണ വിശ്രമമാണ് നിര്‍ദ്ദേശിച്ചിരുന്നത്.


സ്വപ്നം പോലെ ഒരു കാലം .: അദ്ധ്യായം - 28.\nPosted by keraladasanunni at 10:22 AM\nവിനുവേട്ടന് February 28, 2014 at 1:06 AM\nഅപ്പോൾ നമ്മൾ വിചാരിച്ചത് പോലെ ദുഃഷ്ടനൊന്നുമല്ലായിരുന്നു കുഞ്ഞുണ്ണിമ്മാമ... വല്ലാതെ തെറ്റിദ്ധരിച്ചുപോയി... ധാരണകൾ പലതും തകിടം മറിയുന്നു...\nkeraladasanunni March 11, 2014 at 2:09 AM\nഗുണവും ദോഷവും എല്ലാവരിലും ഉണ്ട്. അവയുടെ അനുപാതത്തിൽ മാത്രമേ വ്യത്യാസം കാണൂ. വലിയ ഒരു ദുഷ്ടനൊന്നുമല്ല കുഞ്ഞുണ്ണിമാമ.\najith March 1, 2014 at 9:02 AM\nമനുഷ്യന് എന്തെല്ലാം അവസ്ഥകള്!!\nkeraladasanunni March 11, 2014 at 2:10 AM\nഅതെ. ഓരോരോ അവസ്ഥകൾ.\nവീകെ March 2, 2014 at 12:28 PM\nപാവം കുഞ്ഞുണ്ണിമാമ. സ്നേഹമുള്ളവൻ. സ്വന്തം രോഗവിവരം പോലും മറച്ചു വച്ച്, അവരെ വിഷമിപ്പിക്കരുതെന്ന് കരുതിയ നല്ല മനുഷ്യൻ. എന്നിട്ടും സ്വന്തം വീട്ടിൽ സമാധാനമില്ല.\nരണ്ടു ലക്കം ഒരുമിച്ചാണ് വായിച്ചത്.\nkeraladasanunni March 11, 2014 at 2:12 AM\nആൾക്കൂട്ടത്തിൽ തനിച്ചായ അവസ്ഥയാണ് അദ്ദേഹത്തിൻറേത്.\ndrpmalankot March 5, 2014 at 6:16 AM\nമക്കൾക്ക് അച്ഛനെ വേണ്ടെങ്കിൽ അച്ഛന് മക്കളേയും വേണ്ടാ. ഞാൻ ആസ്പത്രിയിൽ ആയ വിവരം അറിയിച്ചിട്ട് രണ്ടും തിരിഞ്ഞു നോക്കിയില്ല. ചത്താലും അറിയിക്കണ്ടാന്ന്....... chiraparichithamaaya dialogukal. Thikachum sambhavyam, Unniettaa\nkeraladasanunni March 11, 2014 at 2:14 AM\nഈ അഭിപ്രായം സന്തോഷകരമാണ്. വളരെ നന്ദി.\nനളിനകുമാരി May 12, 2014 at 4:56 AM\nസ്ത്രീ വിഷയത്തിൽ ആണിനേയും പെണ്ണിനേയും ആരും ഒരുപോലെ കാണില്ല. ആണൊരുത്തൻ തെറ്റ്ചെയ്തൂന്ന് നാലാള് അറിഞ്ഞാൽ അതിൻറെ മോശം അയാൾക്ക് മാത്രമേയുള്ളൂ. പെണ്ണിൻറെ കാര്യത്തിൽ അതല്ല. അവളെ പറയുംപോലെ ഭർത്താവിനെ കുറ്റം പറയാനും ആളുണ്ടാവും. വേലിചാടിയ ഒരുത്തിയെ കൂടെ വെച്ചോണ്ടിരിക്കുന്നവൻ ആണാണോ എന്ന് ആളുകള് പറയില്ലേ. അതുകൊണ്ട് ഈ സംഭവം കേട്ടതായി ഞാൻ നടിച്ചിട്ടില്ല ''. midukkan...anganeyoru nanma cheythallo.


യുദ്ധം അവസാനിക്കുന്നു ? യുക്രൈന് – റഷ്യ ചര്‍ച്ച ആരംഭിച്ചു – India Vision Media\nയുദ്ധം അവസാനിക്കുന്നു ? യുക്രൈന് – റഷ്യ ചര്‍ച്ച ആരംഭിച്ചു\nഇപ്പോഴത്തെ ചര്‍ച്ചയില് പ്രതീക്ഷയില്ലെന്നാണ് യുക്രൈൻ പ്രസിഡന്‍റ് സെലന്‍സ്‌കി പ്രതികരിച്ചത്. ഒരു ശ്രമം നടത്താമെന്ന ചിന്ത മാത്രമേയുള്ളൂ, താൻ ശ്രമിച്ചില്ലെന്ന് യുക്രൈൻ ജനത കുറ്റപ്പെടുത്തരുത്', അതിനാലാണ് വഴങ്ങിയതെന്നും സെലന്‍സ്‌കി പ്രതികരിച്ചിരുന്നു.\nമോസ്‌കോ | യുദ്ധം കൊടുമ്പിരികൊണ്ടിരിക്കുന്ന സാഹചര്യത്തില് യുക്രൈന് – റഷ്യ ചര്‍ച്ച ആരംഭിച്ചു. ബലാറസില് വച്ചാണ് ചര്‍ച്ച നടക്കുന്നത്. നയതന്ത്ര തല ചര്‍ച്ചയാണ് ഇപ്പോള് നടക്കുന്നത്.റഷ്യ-യുക്രൈൻ യുദ്ധ പ്രതിസന്ധി പരിഹരിക്കാൻ ചർച്ച തുടങ്ങി. ഇരു രാജ്യങ്ങളിലെയും പ്രതിനിധി സംഘങ്ങളാണ് ചർച്ച നടത്തുന്നത്.\nഉപാധികളില്ലാത്ത ചർച്ചയാണെന്നാണ് റഷ്യയുടെ പ്രതികരണം. ഇപ്പോഴത്തെ ചര്‍ച്ചയില് പ്രതീക്ഷയില്ലെന്നാണ് യുക്രൈൻ പ്രസിഡന്‍റ് സെലന്‍സ്‌കി പ്രതികരിച്ചത്. ഒരു ശ്രമം നടത്താമെന്ന ചിന്ത മാത്രമേയുള്ളൂ, താൻ ശ്രമിച്ചില്ലെന്ന് യുക്രൈൻ ജനത കുറ്റപ്പെടുത്തരുത്’, അതിനാലാണ് വഴങ്ങിയതെന്നും സെലന്‍സ്‌കി പ്രതികരിച്ചിരുന്നു.\nപ്രസിഡന്റിന്റെ പ്രതിനിധി സംഘങ്ങളുള്‍പ്പെടെയാണ് ചര്‍ച്ച നടക്കുന്നത്. വിദേശകാര്യ മന്ത്രാലയത്തിലെ പ്രതിനിധികളും ചര്‍ച്ചയില് പങ്കെടുക്കുന്നുണ്ട്. ബെലൂറസിലെ രഹസ്യ കേന്ദ്രത്തിലാണ് ചര്‍ച്ച. ചര്‍ച്ച പുരോഗമിക്കുകയാണെന്നും ശുഭവാര്‍ത്തയാണ് പ്രതീക്ഷിക്കുന്നതെന്നും അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തു. ഇരു രാജ്യങ്ങളും തമ്മിലുള്ള സമാധാന ചർച്ചയിൽ ലോകം വലിയ പ്രതീക്ഷയാണ് വയ്ക്കുന്നത്.\nഅതിനിടെ യു എൻ രക്ഷാസമിതിയും വിഷയം ചർച്ച ചെയ്യാൻ അടിയന്തര യോഗം വിളിച്ചിട്ടുണ്ട്. അമേരിക്കൻ സമയം ഇന്ന് ഉച്ചയ്ക്ക് പതിനൊന്ന് മണിയോടെയാകും യോഗം ചേരുകയെന്നാണ് റിപ്പോ‍ർട്ടുകൾ. ഫ്രഞ്ച് പ്രസിഡന്‍റ് ഇമ്മാനുവൽ മക്രോണിന്‍റെ അഭ്യ‍ർത്ഥന പ്രകാരമാണ് യോഗം ചേരുന്നത്. യുക്രൈനിലെ മാനുഷിക പ്രശ്നങ്ങൾ ചർച്ച ചെയ്യുകയാകും യോഗത്തിലെ പ്രധാന അജണ്ട.\nയുഎൻ ന്യൂക്ലിയർ വാച്ച്ഡോഗിൻ്റെ 35 അംഗങ്ങളടങ്ങിയ ഡയറക്ടർ ബോർഡ് ആണ് ബുധനാഴ്ച ചേരുക.ആണവായുധങ്ങൾ സജ്ജമാക്കാൻ സേനാ തലവന്മാർക്ക് റഷ്യൻ പ്രസിഡന്റ് വ്ളാദിമിർ പുടിൻ നിർദേശം നൽകിയ സാഹചര്യത്തിലാണ്ഐക്യരാഷ്ട്ര സഭയുടെ പ്രത്യേക യോഗം ബുധനാഴ്ച ചേരുക.ആണവ ആയുധങ്ങള് സജ്ജമാക്കാന് സേനാ തലവന്മാര്‍ക്ക് ആണവ ആയുധങ്ങള് സജ്ജമാക്കാന് സേനാ തലവന്മാര്‍ക്ക് റഷ്യന് പ്രസിഡന്‍റ് വ്ലാഡിമര് പുടിന് നിര്‍ദേശം നല്‍കുകയായിരുന്നു.\nറഷ്യൻ ആക്രമണത്തിൽ 14 കുട്ടികൽ ഉൾപ്പെടെ 352 പേർ കൊല്ലപ്പെട്ടു വന്നു ഉക്രൈൻ\nസി പി എം സംസ്ഥാന സമ്മേളനത്തിന് നാളെ കൊച്ചിയിൽ